Covid India updates | രാജ്യത്ത് കോവിഡ് രോഗികളുടെ എണ്ണം ഒരുലക്ഷമാകാൻ എടുത്തത് 110 ദിവസമെങ്കിൽ അഞ്ച് ലക്ഷം കടക്കാൻ വെറും 39 ദിവസം; കേസുകളുടെ എണ്ണം കൂടാൻ കാരണം ടെസ്റ്റുകളുടെ എണ്ണം കൂടിയതുകൊണ്ടെന്ന് മെഡിക്കൽ വിദഗ്ദ്ധർ; 15,000 കേസുകളിൽ കൂടുതൽ റിപ്പോർട്ട് ചെയ്യുന്നത് തുടർച്ചയായി നാലാം ദിവസം; ആശങ്ക ഒഴിയാതെ മഹാരാഷ്ട്രയും തമിഴ്‌നാടും ഡൽഹിയും ഗുജറാത്തും ഉത്തർപ്രദേശും - MarunadanMalayalee.com\nJune 27, 202010:30 PM IST Permalink\nന്യൂഡൽഹി: രാജ്യത്ത് കോവിഡ് രോഗികളുടെ എണ്ണം ഒരുലക്ഷമാകാൻ എടുത്തത് 110 ദിവസം. അതേസമയം, അഞ്ച് ലക്ഷം കടക്കാൻ വെറും 39 ദിവസവും. കോവിഡ് ടെസ്റ്റുകളുടെ എണ്ണം കൂട്ടിയതുകൊണ്ട് കേസുകളുടെ എണ്ണം കൂടിയെന്നാണ് മെഡിക്കൽ വിദഗ്ധരുടെ വിലയിരുത്തൽ. ശനിയാഴ്ച ഒരുദിവസത്തെ ഏറ്റവും കൂടിയ വർദ്ധന രേഖപ്പെടുത്തി. 18,552 കേസുകൾ. മരണസംഖ്യ 15,685 ആണെന്ന് ആരോഗ്യമന്ത്രാലയം. വേൾഡോമീറ്ററിന്റെ കണക്ക് പ്രകാരം ആകെ കേസുകളുടെ എണ്ണം 5, 27,994 ആയി ഉയർന്നു. മരണസംഖ്യ-16,096.\n15,000 കേസുകളിൽ കൂടുതൽ രേഖപ്പെടുത്തുന്ന തുടർച്ചയായ നാലാമത്തെ ദിവസമാണ് കടന്നുപോയത്. മഹരാഷ്ട്ര, തമിഴ്‌നാട്, ഡൽഹി,ഗുജറാത്ത്, ഉത്തർപ്രദേശ് എന്നീ സംസ്ഥാനങ്ങളിലാണ് കേസുകൾ കൂടുതൽ. മെയ് 19 ന് 100 കേസുകളിൽ നിന്ന് ഒരുലക്ഷം എത്താൻ വേണ്ടി വന്നത് 64 ദിവസം. രണ്ടുലക്ഷത്തിൽ എത്താൻ രണ്ടാഴ്ച കൂടി. മൂന്നുലക്ഷം എത്താൻ 10 ദിവസം. മറ്റൊരു എട്ട് ദിവസത്തിനുള്ളിൽ നാല് ലക്ഷവും.\nമഹാരാഷ്ട്രയിൽ പുതുതായി 5,318പേർക്ക് രോഗം\nമഹാരാഷ്ട്രയിൽ 167പേർ മരിച്ചു. 1,59,133പേർക്കാണ് സംസ്ഥാനത്ത ഇതുവരെ രോഗം സ്ഥിരീകരിച്ചത്. മുംബൈയിൽ മാത്രം 1,460 പേർക്കാണ് പുതുതായി രോഗം സ്ഥിരീകരിച്ചത്. 41പേർ മരിച്ചു. 73,747പേരാണ് മുംബൈയിൽ ഇതുവരെ അസുഖബാധിതരായത്. 4,282പേർ മരിച്ചു. 27,134പേരാണ് നഗരത്തിൽ ഇനി ചികിത്സയിലുള്ളത്.\nഅതേസമയം കോവിഡ് വ്യാപനം ശമനമില്ലാതെ തുടരുന്ന മറ്റൊരു സംസ്ഥാനമായ ഡൽഹിയിൽ പുതുതായി 2948കേസുകൾ റിപ്പോർട്ട് ചെയ്തു. 66പേരാണ് മരിച്ചത്. 80,188പേർക്ക് സംസ്ഥാനത്ത് ഇതുവരെ രോഗം ബാധിച്ചിട്ടുണ്ട്. ഇതിൽ 28,329പേരാണ് ചികിത്സയിലുള്ളത്. 2,558പേർ മരിച്ചു\nതമിഴ്‌നാട്ടിൽ കോവിഡ് ബാധിച്ച് മരിച്ചവരുടെ എണ്ണം ആയിരം കടന്നു. ഇന്ന് 3713 പേർക്ക് കൂടി കോവിഡ് .ഇന്ന് മരണം 68 ; ആകെ മരണം 1025. ആകെ രോഗബാധിതരുടെ എണ്ണം 78335 ആയി. ചെന്നൈയിൽ 1929 പുതിയ കോവിഡ് കേസുകൾ. ചെന്നൈയിൽ ആകെ 51,619 പേർക്ക് ഇതുവരെ കോവിഡ്. 2737 പേർക്ക് കൂടി രോഗമുക്തി\nകർണാടകയിൽ 918 പേർക്ക് കൂടി കോവിഡ്\nകർണാടകകയിൽ ഇന്ന് 918 പേർക്ക് കൂടി കോവിഡ് സ്ഥിരീകരിച്ചു. ബംഗളുരുവിൽ 596 പേർക്ക് ഇന്ന് രോഗബാധ. ഇന്ന് മരണം 11; ആകെ മരണസംഖ്യ 191 ആയി


Bigg Boss Fame Pashanam Shaji's Latest Instagram Post Becomes A Confusion Among Fans | പാഷാണം ഷാജി രണ്ടാമതും വിവാഹിതനായോ? വിവാഹവേഷത്തില് വധുവിനൊപ്പമുള്ള ചിത്രം പങ്കുവെച്ച് കൊണ്ട് താരം - Malayalam Filmibeat\n| Updated: Tuesday, August 11, 2020, 9:01 [IST]\nമലയാളത്തിലെ ഏറ്റവും ശ്രദ്ധേയനായ ഹാസ്യ താരങ്ങളില് ഒരാളാണ് പാഷാണം ഷാജി എന്ന് വിളിപ്പേരുള്ള സാജു നവോദയ. മിമിക്രി വേദികളില് നിന്നും സിനിമയിലേക്ക് എത്തിയ താരം വളരെ കുറഞ്ഞ സമയം കൊണ്ട് തന്നെ പ്രേക്ഷക പ്രശംസ നേടിയെടുത്ത താരമാണ്. ബിഗ് ബോസ് മലയാളത്തിന്റെ രണ്ടാം സീസണില് മത്സരാര്‍ഥിയായി എത്തിയതോടെയാണ് ഷാജിയെ കുറിച്ചുള്ള കൂടുതല് കാര്യങ്ങള് പുറംലോകം അറിയുന്നത്.\nബിഗ് ബോസില് നിന്നും പുറത്ത് വന്നപ്പോള് കൊറോണ കാരണം ലോക്ഡൗണ് ആയി. ഈ സമയത്ത് പുത്തന് സംരംഭവുമായി ഷാജിയും ഭാര്യ രശ്മിയും എത്തിയിരുന്നു. ഷാജീസ് കോര്‍ണര് എന്ന പേരില് ഷാജിയും ഭാര്യ രശ്മിയും ചേര്‍ന്ന് ഒരു യൂട്യൂബ് ചാനല് തുടങ്ങിയിരിക്കുകയാണ്. അടുത്തിടെ ഈ വിശേഷങ്ങളെല്ലാം ഒരു അഭിമുഖത്തില് താരം പങ്കുവെക്കുകയും ചെയ്തു.\nവാചകവും പാചകവുമെല്ലാം ചേര്‍ന്ന ഷാജിയുടെ ചാനല് അതിവേഗമാണ് തരംഗമായത്. താരദമ്പതിമാര് ചേര്‍ന്ന് നടത്തിയ കുക്കിംഗ് വീഡിയോസ് ചാനലിലൂടെ പുറത്ത് വന്നിരുന്നു. മാത്രമല്ല പുത്തന് പരിപാടികളുടെയും സിനിമകളുടെയും ഷൂട്ടിങ് തിരക്കുകളിലേക്ക് പോയിരിക്കുകയാണ് താരം. ഇതോടെ പാഷാണം ഷാജി സോഷ്യല് മീഡിയയിലൂടെ പങ്കുവെക്കുന്ന പോസ്റ്റുകളും വൈറലാവാറുണ്ട്. അത്തരത്തില് ഷാജി ഇപ്പോള് പോസ്റ്റ് ചെയ്തിരിക്കുന്ന പുതിയ ചിത്രം കണ്ട് ഞെട്ടിയിരിക്കുകയാണ് ആരാധകര്. കാരണം വിവാഹിതനായി നില്‍ക്കുന്ന ഫോട്ടോയാണ് താരം പോസ്റ്റ് ചെയ്തിരിക്കുന്നത്.\nരസകരമായ കാര്യം ചിത്രത്തിലുള്ളത് ഭാര്യ രശ്മി അല്ലെന്നുള്ളതാണ്. വിവാഹത്തിനിടെ പൂമാലയൊക്കെ ഇട്ട് കൈയില് ബൊക്കയും പിടിച്ച് നില്‍ക്കുകയാണ് പാഷാണം ഷാജി. ഒപ്പമുള്ള പെണ്‍കുട്ടി ആരാണെന്ന് വ്യക്തമല്ലെങ്കിലും ചിത്രത്തില് ഹാപ്പി മ്യാരേജ് ലൈവ് എന്ന് മാത്രമാണ് എഴുതിയിരിക്കുന്നത്. ഇത് ഏതേലും സിനിമയ്ക്കോ മറ്റുള്ള പരിപാടിയ്ക്ക് വേണ്ടി നടത്തിയ വിവാഹമാണോ എന്ന കാര്യമൊന്നും താരം സൂചിപ്പിച്ചിരുന്നില്ല. അതുകൊണ്ട് തന്നെ 'ഇതെപ്പോള് സംഭവിച്ചു? യഥാര്‍ഥ വിവാഹമാണോ? എന്നൊക്കെയുള്ള ചോദ്യങ്ങളുമായി ആരാധകരുമെത്തി.\nBigg Boss Fame Pashanam Shaji's Latest Instagram Post Becomes A Confusion Among Fans


കടുവയെ പിടിക്കാൻ കൂട് സ്ഥാപിച്ചു : Deepika.com Nattu Visesham\nഗൂഡല്ലൂർ: ശ്രീമധുര പഞ്ചായത്തിലെ അന്പലമൂലയിൽ ഭീകരാന്തരീക്ഷം സൃഷ്ടിക്കുന്ന നരഭോജി കടുവയെ പിടികൂടാൻ വനംവകുപ്പ് കൂട് സ്ഥാപിച്ചു. പഞ്ചായത്തിൽ കടുവയുടെ ആക്രമണം നിത്യസംഭവമായതോടെയാണ് കൂട് സ്ഥാപിച്ചത്. കഴിഞ്ഞ ദിവസം തുറപ്പള്ളിയിലും മാക്കമൂലയിലും വനംവകുപ്പ് ഓഫീസുകൾക്ക് മുന്പിൽ നാട്ടുകാർ ഉപരോധ സമരം നടത്തിയിരുന്നു.\nഇതേതുടർന്നാണ് ഇന്നലെ രാവിലെ വനംവകുപ്പ് അന്പലമൂലയിൽ കൂട് സ്ഥാപിച്ചത്. ഈ മേഖലയിൽ 35 വനംവകുപ്പ് ജീവനക്കാർ കടുവയേയും കൊലകൊന്പൻ വിനായകൻ ആനയേയും നിരീക്ഷിച്ചു വരികയാണ്. അന്പലമൂല സ്വദേശി ഏലിയാമ്മയുടെ പശുവിനെ കടുവ കടിച്ചു കൊന്നിരുന്നു. കഴിഞ്ഞ ദിവസം രാത്രിയിലാണ് സംഭവം. വനംവകുപ്പ് ജീവനക്കാർ ഓരോ സംഘങ്ങളായി വനമേഖലയിൽ രാപ്പകൽ വ്യത്യാസമില്ലാതെ റോന്ത് ചുറ്റുകയാണ്.\nവായ്പ പദ്ധതി: അപേക്ഷ ക്ഷണിച്ചു\nകൽപ്പറ്റ: പ്രധാനമന്ത്രിയുടെ തൊഴിൽദായക പദ്ധതി പ്രകാരം ഗ്രാമീണ മേഖലയിൽ ചെറുകിട വ്യവസായ സംരംഭങ്ങൾ ആരംഭിക്കുന്നതിന് കേരളാ ഖാദി ഗ്രാമ വ്യവസായ ബോർഡ് മുഖേന വായ്പകൾ അനുവദിക്കുന്നതിനായി അപേക്ഷ ക്ഷണിച്ചു. പുതിയ സംരംഭങ്ങൾക്ക് 25 ലക്ഷം രൂപ വരെയും നിലവിലുള്ള പിഎംഇജിപി യൂണിറ്റുകളുടെ വികസനത്തിന് ഒരു കോടി രൂപ വരെയും വായ്പ ലഭിക്കും. പൊതു വിഭാഗത്തിന് വായ്പത്തുകയുടെ 25 ശതമാനവും വനിതാ, പിന്നോക്ക, പട്ടിക ജാതി പട്ടിക വർഗ സംരംഭകർക്ക് 35 ശതമാനവും സബ്സിഡി ലഭിക്കും. കൂടുതൽ വിവരങ്ങൾക്ക് 04936 202 602 എന്ന നന്പറിൽ ബന്ധപ്പെടാം.


ഉൾനാടൻ മത്സ്യകർഷകരെ അവഗണിക്കുന്ന യുഡിഎഫ് നിലപാട് തിരുത്തണമെന്ന് : Deepika.com Nattu Visesham\nഉൾനാടൻ മത്സ്യകർഷകരെ അവഗണിക്കുന്ന യുഡിഎഫ് നിലപാട് തിരുത്തണമെന്ന്\nപുൽപ്പള്ളി: സംസ്ഥാന സർക്കാർ അനുവദിച്ച 20 ലൈഫ്ഫിഷ് സ്റ്റാളുകളിൽ ഒരെണ്ണം സ്ഥാപിക്കാനായി പുൽപ്പള്ളിയെ തെരഞ്ഞെടുത്തിട്ടും യുഡിഎഫ് അംഗങ്ങൾ വിയോജനക്കുറിപ്പ് രേഖപ്പെടുത്തിയത് പ്രതിഷധാർഹമാണെന്ന് കേരള കർഷക സംഘം കുറ്റപ്പെടുത്തി. സർക്കാർ അനുവദിച്ച ലൈഫ് ഫിഷ് സ്റ്റാൾ ലൈസൻസിനായി കർഷകർ പഞ്ചായത്തിൽ അപേക്ഷ നൽകിയിട്ടുണ്ട്. എന്നാൽ യുഡിഎഫ് അംഗങ്ങൾ ഇതിനെതിരേ വിയോജനക്കുറിപ്പ് രേഖപ്പെടുത്തിയത് പ്രതിഷേധാർഹമാണ്.\nഉൾനാടൻ മത്സ്യകൃഷിക്കാരെ പ്രോത്സാഹിപ്പിക്കുന്നത് എൽഡിഎഫ് സർക്കാരിന്‍റെ നയമാണ്. ആനുകൂല്യങ്ങൾ നൽകി സർക്കാർ ഇവരെ പ്രോത്സാഹിപ്പിക്കുന്നുണ്ട്. ഈ മത്സ്യത്തിന് മാർക്കറ്റ് കണ്ടെത്താന് തദ്ദേശ സ്ഥാപനങ്ങളോട് സർക്കാർ നിർദ്ദേശിച്ചിട്ടുണ്ട്.\nഇതിനായാണ് ലൈഫ് ഫിഷ് സ്റ്റാൾ അനുവദിച്ചത്. ഏറ്റവും നല്ല നിലയിൽ മത്സ്യകൃഷി ചെയ്ത സർക്കാരിന്‍റെ അംഗീകാരം നേടിയ 426 കർഷകരുടെ താത്പര്യങ്ങൾക്കെതിരേയാണ് യുഡിഎഫ് അംഗങ്ങൾ പ്രവർത്തിച്ചതെന്നും കേരള കർഷകസംഘം കുറ്റപ്പെടുത്തി. പ്രകാശ് ഗഗാറിൻ അധ്യക്ഷത വഹിച്ചു. പി.എസ്. രാമചന്ദ്രൻ പ്രസംഗിച്ചു.


വിലക്കയറ്റം പിടിവിട്ടു: പെട്രോൾ, ഡീസൽ വില കുറച്ചു | National | Deshabhimani | Sunday May 22, 2022\nസാജൻ എവുജിൻUpdated: Sunday May 22, 2022\nജനരോഷം അണപൊട്ടുകയും വിലക്കയറ്റം സീമകൾ ലംഘിക്കുകയും ചെയ്‌തതോടെ കേന്ദ്രഎക്‌സൈസ് തീരുവ പെട്രോളിന് എട്ട് രൂപയും ഡീസലിന് ആറു രൂപയും വീതം ലിറ്ററിന് കുറച്ചു. രാജ്യത്ത് പണപ്പെരുപ്പം 30 വർഷത്തെ ഏറ്റവും ഉയർന്ന നിരക്കിലാണ്.\nശ്രീലങ്കയിലെ അനുഭവങ്ങളും കേന്ദ്രസർക്കാരിനു താക്കീതായി. പെട്രോൾ ലിറ്ററിന് 9.50 രൂപയും ഡീസൽ ലിറ്ററിന് ഏഴ് രൂപയും വില കുറയുമെന്ന് ധനമന്ത്രി നിർമല സീതാരാമൻ അറിയിച്ചു. സംസ്ഥാനങ്ങളിലെ മൂല്യവർധിത നികുതിയിലുണ്ടാകുന്ന കുറവുകൂടി പരിഗണിച്ചാണ് ധനമന്ത്രിയുടെ ഈ വിശദീകരണം. ഉജ്വല യോജന ഗുണഭോക്താക്കൾക്ക് വർഷം 12 എൽപിജി സിലിണ്ടർ 200 രൂപ വീതം സബ്‌സിഡിയോടെ നൽകും. സർക്കാരിന് പ്രതിവർഷം ലക്ഷം കോടി രൂപയുടെ വരുമാനക്കുറവ് ഉണ്ടാകുമെന്നും മന്ത്രി ട്വീറ്റ് ചെയ്‌തു.\nകേന്ദ്രം 30 രൂപ കൂട്ടി *8 രൂപ കുറച്ചു\nമോദിസർക്കാർ 2014ൽ അധികാരത്തിൽ വന്നശേഷം, ഡീസൽ തീരുവ ലിറ്റററിന് 3.56 രൂപയായിരുന്നത് 31.80 രൂപയായും പെട്രോൾ തീരുവ 9.48 രൂപയായിരുന്നത് 32.90 രൂപയായും വർധിപ്പിച്ചു. ലക്ഷക്കണക്കിനുകോടി രൂപ ഇതുവഴി ജനങ്ങളിൽനിന്ന് പിഴിഞ്ഞെടുത്തു. നിലവിൽ, യഥാക്രമം എട്ടും ആറും രൂപ വീതമാണ് ലിറ്ററിന് കുറച്ചത്. കഴിഞ്ഞ നവംബറിൽ അഞ്ച് സംസ്ഥാനത്തെ തെരഞ്ഞെടുപ്പിനുമുമ്പ് കേന്ദ്രം പെട്രോളിന് അഞ്ച് രൂപയും ഡീസലിനു 10 രൂപയും വീതം വില കുറച്ചു. തെരഞ്ഞെടുപ്പ് ഫലംവന്നശേഷം വില അനുദിനം വർധിപ്പിച്ചു. റഷ്യ–-ഉക്രയ്‌ൻ യുദ്ധത്തെ തുടർന്ന് എണ്ണവില ഉയരുന്നുവെന്ന പേരിലാണ് വില കൂട്ടിയത്.\n13 മാസമായി *പണപ്പെരുപ്പം രണ്ടക്കത്തില്\nഒരു വർഷത്തിനകം പെട്രോളിയം ഉൽപ്പന്നങ്ങളുടെ വില 70 ശതമാനമാണ് രാജ്യത്ത് വർധിച്ചത്. ഇതേത്തുടർന്ന് സർവമേഖലയിലും വില കുതിച്ചു. ചില്ലറവിപണിയിലും മൊത്തവ്യാപാരവിപണിയിലും പണപ്പെരുപ്പം കത്തിപ്പടർന്നു. മൊത്തവിപണിയിൽ 1992നുശേഷമുള്ള ഏറ്റവും ഉയർന്ന നിരക്കായ 15.1 ശതമാനം പണപ്പെരുപ്പമാണ് കഴിഞ്ഞമാസം അനുഭവപ്പെട്ടത്. 13 മാസമായി പണപ്പെരുപ്പം രണ്ടക്ക നിരക്കിലാണ്. ഇന്ധന–-ഊർജ മേഖലയിൽ പണപ്പെരുപ്പം 38.66 ശതമാനമായി. പച്ചക്കറി, ഗോതമ്പ്, പഴം, പാചകഎണ്ണ എന്നിവയുടെ വിലകൾ വർധിച്ചതിനെ തുടർന്ന് ഭക്ഷ്യമേഖലയിൽ പണപ്പെരുപ്പം 8.35 ശതമാനമായി. ചില്ലറവിപണിയിൽ പണപ്പെരുപ്പം 7.8 ശതമാനമായി. കാർഷിക, ഗ്രാമീണ മേഖലകളിലെ വിലക്കയറ്റം ഏപ്രിലിൽ യഥാക്രമം 6.44, 6.67 ശതമാനം വീതമായി.\nവിലക്കയറ്റത്തിനെതിരെ ഇടതുപക്ഷപാർടികൾ മെയ് 25 മുതൽ പ്രക്ഷോഭം പ്രഖ്യാപിച്ചിട്ടുണ്ട്. ഇക്കൊല്ലം അവസാനം ഗുജറാത്ത്, ഹിമാചൽപ്രദേശ് നിയമസഭാ തെരഞ്ഞെടുപ്പുകൾ നടക്കാനിരിക്കെയാണ് കേന്ദ്രനടപടി.


ലോക്കല് പോലീസിനും വിചാരണ കോടതിക്കും ഹൈക്കോടതിയുടെ രൂക്ഷവിമര്‍ശനം\nതുടക്കത്തിലേ പാളിച്ചകള് സംഭവിച്ചു: ലോക്കല് പോലീസിനും വിചാരണ കോടതിക്കും ഹൈക്കോടതിയുടെ രൂക്ഷവിമര്‍ശനം\nകാര്യക്ഷമതയില്ലാത്ത പോലിസ് ഉദ്യോഗസ്ഥര് സംസ്ഥാന പോലിസിന് നാണക്കേടാണെന്ന് കോടതി\n06 Jan, 2021 at 07:19 AM\nവാളയാർ കേസില് പോലീസിനും വിചാരണ കോടതിക്കും ഹൈക്കോടതിയുടെ രൂക്ഷ വിമർശനം. കാര്യക്ഷമതയില്ലാത്ത പോലിസ് ഉദ്യോഗസ്ഥര് സംസ്ഥാന പോലിസിന് നാണക്കേടാണെന്ന് കോടതി പറഞ്ഞു. വിചാരണക്കോടതി ജഡ്ജി തെളിവുകള് വേണ്ടവിധം പരിഗണിച്ചില്ലെന്നും ഹൈക്കോടതിയുടെ ഡിവിഷന് ബഞ്ച് കുറ്റപ്പെടുത്തി.\nവാളയാറില് രണ്ട് പെണ്‍കുട്ടികള് മരിച്ച സംഭവത്തിലെ അന്വേഷണത്തിലും വിചാരണയിലുമുണ്ടായ വീഴ്ചകള് ഗുരുതരമാണെന്ന് ചൂണ്ടികാട്ടിയാണ് ജസ്റ്റിസ് എ. ഹരിപ്രസാദ്, ജസ്റ്റിസ് എം. ആര് അനിത എന്നിവരടങ്ങിയ ഡിവിഷന് ബഞ്ച് ലോക്കല് പോലിസിനെയും വിചാരണ കോടതിയെയും വിമര്‍ശിച്ചത്.\nകേസിന്‍റെ പ്രരംഭഘട്ടത്തിലെ അന്വേഷണം അവജ്ഞ ഉളവാക്കുന്നതാണ് എന്നാണ് കോടതി ഉത്തരവില് പറയുന്നത്. അന്വേഷണത്തിന്‍റെ തുടക്കത്തിലേ പാളിച്ചകൾ സംഭവിച്ചു. ഇതു മൂലം പിന്നീട് അന്വേഷണം ഏറ്റെടുത്ത DySP ക്ക് ഫലപ്രദമായി അന്വേഷണം നടത്താനായില്ല. DySPയുടെ നേതൃത്വത്തിൽ നടന്ന അന്വേഷണം താരതമ്യേന ഭേദപ്പെട്ടതായിരുന്നുവെന്നും ഡിവിഷൻ ബെഞ്ച് വ്യക്തമാക്കി. ഇത്തരത്തില് കാര്യക്ഷമത ഇല്ലാത്ത പോലീസ് ഉദ്യോഗസ്ഥൻ സംസ്ഥാന പോലീസിന് ഒന്നാകെ നാണക്കേടാണ്.\nവാളയാർ പീഡന കേസ്: പ്രതികളെ വെറുതെ വിട്ട കീഴ്‍ക്കോടതി വിധി ഹൈക്കോടതി റദ്ദാക്കി\nപോലീസ് ഉദ്യോഗസ്ഥർക്ക് ഇത്തരം കേസുകൾ കാര്യക്ഷമമായി കൈകാര്യം ചെയ്യുന്നതിന് ആവശ്യമായ നടപടി സർക്കാർ സ്വീകരിക്കണമെന്നും കോടതി നിര്‍ദേശിച്ചു. ഇതിനായി കോടതിയുത്തരവിന്‍റെ പകര്‍പ്പ് ചീഫ് സെക്രട്ടറിക്ക് അയച്ചു നല്കണമെന്നും ഡിവിഷന് ബെഞ്ച് ഉത്തരവിട്ടു. പ്രധാന കേസുകളുടെ അന്വേഷണത്തിലെ ഗൗരവതരമായ പാളിച്ചകൾ ഭരണ സംവിധാനത്തോട് അവമതിപ്പ് ഉണ്ടാക്കുമെന്നും കോടതിയുത്തരവില് ചൂണ്ടികാട്ടി.\nപോലിസിനോടൊപ്പം തന്നെ വിചാരണക്കോടതിക്കും ഹൈക്കോടതിയുടെ നിശിതമായ വിമർശനമുണ്ട്. വിചാരണക്കോടതി ജഡ്ജിയുടെ പ്രവർത്തനരീതി നിരാശാജനകമാണെന്നും തെളിവുകൾ വേണ്ട രീതിയിൽ പരിഗണിക്കുന്നതിൽ പരാജയപ്പെട്ടുവെന്നും ഹൈക്കോടതി വ്യക്തമാക്കി.\nപ്രഗത്ഭനായ, സ്വാധീനമുള്ള ഒരു പ്രതി ഈ കേസില് ഉള്‍പ്പെട്ടിട്ടുണ്ട്, പുനരന്വേഷണം തന്നെ വേണമെന്ന് വാളയാര് സമരസമിതി


പുരുഷന്മാരുടെകഷണ്ടിക്ക് പരിഹാരംഎളുപ്പത്തിൽ. ഒരാഴ്ചകൊണ്ട് തന്നെ മുടി വളരും. – Thozhil vartha\nപുരുഷന്മാരുടെകഷണ്ടിക്ക് പരിഹാരംഎളുപ്പത്തിൽ. ഒരാഴ്ചകൊണ്ട് തന്നെ മുടി വളരും.\nഇന്നത്തെ പുതിയ വീഡിയോയിലേക്ക് എല്ലാവർക്കും സ്വാഗതം.കഷണ്ടി കൊണ്ട് ഉണ്ടാകുന്ന മാനസിക പ്രശ്നങ്ങൾ കുറച്ചൊന്നുമല്ല. പലപ്പോഴും ജീവിതത്തിൽ പ്രധാന കാര്യങ്ങളിലെല്ലാം കഷണ്ടി ഒരു ബുദ്ധിമുട്ട് തന്നെയാണ്.കഷണ്ടി ഒന്നു മാറ്റി കിട്ടുവാൻ നല്ലപോലെ കഠിനപരിശ്രമം ആവശ്യമാണ്.കഷണ്ടി സ്ത്രീകളെ അപേക്ഷിച്ച് പുരുഷന്മാരിൽ വളരെ കൂടുതൽ ആയിട്ടാണ് കാണപ്പെടുന്നത്. എന്നാൽ ചില കാര്യങ്ങൾ ശ്രദ്ധിച്ചാൽ കാശണ്ടി വരാതെ നമുക്ക് നോക്കാം. നമ്മൾ ചെയ്യുന്ന പല കാര്യങ്ങൾ കൊണ്ട് തന്നെയാണ് കശണ്ടി ഉണ്ടാകുന്നത്. എന്തൊക്കെ മാർഗങ്ങളാണ് കഷണ്ടി പരിഹരിക്കാൻ ഉള്ളത് എന്ന് നമുക്ക് നോക്കാം. പ്രോട്ടീൻ കുറവുമൂലമാണ് മുടിക്ക് തകരാറുകൾ സംഭവിക്കുന്നത്. അതുകൊണ്ടുതന്നെ പ്രോട്ടീൻ നിറഞ്ഞ ഭക്ഷണം കഴിക്കാനാണ് ആദ്യം നമ്മൾ ശ്രദ്ധിക്കേണ്ടത്.\nമത്സ്യം മാംസം തുടങ്ങിയവക്ക് ഭക്ഷണത്തിൽ പ്രാധാന്യം കൊടുക്കുക. പുരുഷന്മാരുടെ കഷണ്ടിക്ക് പരിഹാരം ഉടനെ തന്നെ. പുരുഷന്മാർ എണ്ണ ഉപയോഗിക്കുന്ന കാര്യത്തിൽ പുറകിലോട്ടാണ്. ഇത് മുടി കൊഴിച്ചിൽ വേഗത്തിലാക്കും. അതുകൊണ്ടുതന്നെ ആഴ്ചയിൽ രണ്ടോ മൂന്നോ തവണയെങ്കിലും വെളിച്ചെണ്ണ പുരട്ടി തല കുളിക്കുക. ആര്യവേപ്പില പേസ്റ്റാക്കി തലയിൽ പുരട്ടുക.ഇത് മുടി മുടികൊഴിച്ചിൽ തടയുകയും കശണ്ടിയെ പ്രതിരോധിക്കുകയും ചെയ്യുന്നു. മാത്രമല്ലാ തലയിൽ ഉണ്ടാകുന്ന ഇൻഫെക്ഷനും മറ്റുകാര്യങ്ങളും തടയാനും സഹായിക്കുന്നു. എപ്പോഴും തല വിയർത്ത് ഇരിക്കരുത്.മുടിപൊഴിച്ചിലിനും താരനും അത് കാരണമാകാം. അതുകൊണ്ടുതന്നെ കറ്റാർവാഴ അടങ്ങിയ ഷാംപൂ ഇട്ട് തല കഴുകുന്നത് വിയർപ്പ് അകറ്റാൻ നല്ലതാണ്. കൂടുതൽ വിവരങ്ങൾ അറിയാനായി വീഡിയോ മുഴുവനായി കാണുക.


നിങ്ങള് ശ്രദ്ധിച്ചോ, വിജയ് യുടെ ജോസഫ് കുരുവിള കോട്ടയം കാരനാണ്!! | What is the Malayalam touch of Vijay's Theri - Malayalam Filmibeat\nനിങ്ങള് ശ്രദ്ധിച്ചോ, വിജയ് യുടെ ജോസഫ് കുരുവിള കോട്ടയം കാരനാണ്!!\n| Published: Monday, March 21, 2016, 13:56 [IST]\nഇപ്പോള് ട്വിറ്ററില് ആഘോഷം വിജയ് നായകനാകുന്ന തെറി എന്ന ചിത്രത്തിന്റെ ട്രെയിലറാണ്. ഇന്നലെ (മാര്‍ച്ച് 20) വൈകിട്ട് റിലീസ് ചെയ്ത ട്രെയിലര് ഇതിനോടകം 12 ലക്ഷത്തിലധികം ആളുകള് കണ്ടു കഴിഞ്ഞു.\nകേരളത്തിലെ വിജയ് ആരാധകര്‍ക്ക് സന്തോഷിക്കാനുള്ള ഒരു കാര്യത്തെ കുറിച്ചാണ് ഇനി പറയുന്നത്. ചിത്രത്തില് വിജയ് രണ്ട് വേഷത്തിലാണ് എത്തുന്നത് എന്ന സൂചന ട്രെയിലര് നല്‍കുന്നു. ജോസഫ് കുരുവിളയും, വിജയ് കുമാറും. ഇതില് ജോസഫ് കുരുവിളയ്ക്ക് കോട്ടയവുമായി ബന്ധമുണ്ട്.\nചിത്രത്തില് വിജയ് ഉപയോഗിക്കുന്ന സുസുക്കി ബൈക്ക് കോട്ടയം രജിസ്‌ട്രേഷനാണ്. കൂടാതെ ട്രെയിലറില് കാണുന്ന സര്‍ക്കാര് ആശുപത്രിയുടെ ബോര്‍ഡ് മലായാളത്തിലാണ്. അതിന് മുന്നില് നിര്‍ത്തിയിട്ടിരിയ്ക്കുന്ന ആംബുലന്‍സിന്റെ രജിസ്‌ട്രേഷനും കോട്ടയം തന്നെ.\nആക്ഷനുണ്ട്, കോമഡിയുണ്ട്, റൊമാന്‍സുണ്ട്, ഇമോഷനുണ്ട്; തെറിയുടെ കലക്കന് ട്രെയിലര് കാണൂ\nചിത്രത്തില് എമി ജാക്‌സണ് അവതരിപ്പിയ്ക്കുന്ന ടീച്ചര് കഥാപാത്രം മലയാളിയാണെന്ന് നേരത്തെ വാര്‍കത്തകളുണ്ടായിരുന്നു. എന്നാല് സിനിമയിലെ മലയാളി സാന്നിധ്യത്തെ കുറിച്ച് ഇതുവരെ സംവിധായകന് അറ്റ്‌ലി ഒന്നും പറഞ്ഞിട്ടില്ല.\nകോട്ടയത്തെ അച്ചായന് കഥാപാത്രങ്ങളൊക്കെ മലയാളത്തില് എന്നും ഹിറ്റാണ്. മമ്മൂട്ടിയുടെ കോട്ടയം കുഞ്ഞച്ചനും ഡേവിഡ് ജോണും മോഹന്‍ലാലിന്റെ ടോണി കുരിശിങ്കലും ആടു തോമയും ഒക്കെ കോട്ടയത്തുകാരാണ്. അതിലൊരാളാവുമോ ഇനി ജോസഫ് കുരുവിളയും\nRead more about: vijay theri trailer tamil film tamil cinema മലയാളം സിനിമ തമിഴ് വിജയ് തെറി\nWhat is the Malayalam touch of Vijay's Theri\nStory first published: Monday, March 21, 2016, 13:56 [IST]


ഹോം » വാര്‍ത്ത » പി.രാമകൃഷ്‌ണന് രാജി വച്ചു\nOctober 8, 2011 കണ്ണൂര്: കണ്ണൂര് ഡി.സി.സി പ്രസിഡന്റ് സ്ഥാനം പി.രാമകൃഷ്‌ണന് രാജിവച്ചു. രാജിക്കത്ത് കെ.പി.സി.സി പ്രസിഡന്റ് രമേശ് ചെന്നിത്തലയ്ക്ക് അയച്ചു കൊടുത്തു. കൂത്തുപറമ്പ് വെടിവയ്‌പുമായി ബന്ധപ്പെട്ട് നടത്തിയ പ്രസ്താവനയെ തുടര്‍ന്ന് കെ.പി.സി.സി രാമകൃഷ്‌ണനോട് വിശദീകരണം ചോദിച്ചതിന് പിന്നാലെയാണ് രാജി.\nതാനുമായി കൂടുതല് അടുപ്പമുള്ള നേതാക്കളുമായി കൂടിയാലോചിച്ച ശേഷമാണ് രാമകൃഷ്ണന് രാജി വച്ചത്. പാര്‍ട്ടി ചില കാലഘട്ടങ്ങളില് കൈക്കൊണ്ട രാഷ്ട്രീയ നിലപാടുകളെയും നയങ്ങളെയുമാണ് പി.രാമകൃഷ്ണന് പരസ്യമായി തള്ളിപ്പറഞ്ഞത്. അതിനാല് അദ്ദേഹം വീണ്ടും ഡി.സി.സി പ്രസിഡന്റ് സ്ഥാനത്ത് തുടരുന്നത് ശരിയല്ലെന്ന് ഒരു വിഭാഗം കര്‍ശന നിലപാടെടുത്തിരുന്നു. രാമകൃഷ്ണനെ നേരത്തെ പിന്തുണച്ചിരുന്ന എ വിഭാഗത്തിന്റെ പിന്തുണ ലഭിക്കാത്തതും രാമകൃഷ്ണനെ സ്ഥാനം ഒഴിയാന് പ്രേരിപ്പിച്ചിരുന്നു. Share Tweet +1\nരാമകൃഷ്ണന് പരമേശ്വര്‍ജിയുടെ സാരഥി\nകണ്ണൂര് മുന് ഡി.സി.സി പ്രസിഡന്റ് പി. രാമകൃഷ്ണന് നേരെ ആക്രമണം\nഅച്ചടക്കം ലംഘിച്ചിട്ടില്ലെന്ന് രാമകൃഷ്ണന്റെ മറുപടി


നാട്ടിലായാലും അമേരിക്കയിലായാലും പാലാ ബിഷപ് പറഞ്ഞതു പ്രസക്തം: മാര് അങ്ങാടിയത്ത് : Deepika.com Nri News Americas\nനാട്ടിലായാലും അമേരിക്കയിലായാലും പാലാ ബിഷപ് പറഞ്ഞതു പ്രസക്തം: മാര് അങ്ങാടിയത്ത്\nThursday, September 16, 2021 12:01 PM IST\nന്യുയോര്‍ക്ക്: പാലാ ബിഷപ്പ് മാര് കല്ലറങ്ങാട്ടിന്‍റെ പ്രസ്താവന ആരെയും കുറ്റപ്പെടുത്താനോ ആരെയെങ്കിലും വിരല് ചൂണ്ടിയോ അല്ലെന്ന് ഷിക്കാഗോ സെന്‍റ് തോമസ് രൂപതാധ്യക്ഷന് മാര് ജേക്കബ് അങ്ങാടിയത്ത്. മാതാപിതാക്കള് മക്കളുടെ കാര്യത്തില് കൂടുതല് ശ്രദ്ധിക്കേണ്ടതുണ്ടെന്നാണ് പിതാവ് ഉദ്ദേശിക്കുന്നത്. തിന്മകള് ചുറ്റുപാടുമുണ്ട്. നാട്ടിലായാലും അമേരിക്കയിലായാലും. അതിനാല് മക്കളുടെ നല്ല വളര്‍ച്ചക്ക് മാതാപിതാക്കള് ശ്രദ്ധിക്കണം. ഇത്രയേ പിതാവ് കുരുതിയിട്ടുള്ളു. റോക്ക് ലാന്‍ഡ് ഹോളി ഫാമില് സീറോ മലബാര് ദേവാലയത്തില് മാതാവിന്‍റെ ജനനതിരുന്നാള് ആഘോഷത്തില് പ്രസംഗിക്കുകയായിരുന്നു മാര് അങ്ങാടിയത്ത്.\nവിശുദ്ധ കുര്‍ബാന അര്‍പ്പണം സംബന്ധിച്ച തര്‍ക്കത്തെപ്പറ്റിയും അദ്ദേഹം പ്രതികരിച്ചു. ആഴത്തിലുള്ള ചര്‍ച്ച നടത്തിയാണ് സിനഡ് കുര്‍ബാനയുടെ ഏകീകരണം സംബന്ധിച്ച തീരുമാനമെടുത്തത്. ഇതിനു പരിശുദ്ധ പിതാവിന്റെയും ഓറിയന്‍റല് കോണ്‍ഗ്രിഗേഷന്‍റേയും അനുമതിയുണ്ട്. എന്നാല് ഈ തീരുമാനം വന്ന ശേഷം പ്രതിഷേധം ചിലയിടത്തുണ്ടായി.\nവിധേയത്വത്തോടെയുള്ള ജീവിതമാണ് നമ്മുടെ വിശ്വസം അനുശാസിക്കുന്നത്. കുടുംബത്തില് മാതാപിതാക്കളോടും ഇടവകയില് വൈദികനോടും രൂപതയില് ബിഷപ്പിനോടും സഭയില് പരിശുദ്ധ പിതാവിനോടും വിധേയത്വം എന്നതാണ് നമ്മുടെ പാരമ്പര്യം.\nകുറവുകളും കുറ്റങ്ങളും പെരുപ്പിക്കാതെ വിശാല മനസ്ഥിതിയോടെ ചിന്തിക്കണം.ഇപ്പോഴത്തെ കുര്ബാനക്രമത്തില് ചെറിയ മാറ്റങ്ങളും വരുത്തിയിട്ടുണ്ട്. ആവര്‍ത്തനങ്ങള് ഒഴിവാക്കി. നീണ്ട പ്രാര്‍ഥനയുടെ നീളം കുറച്ചു. ഇവ മംഗള വാര്‍ത്തക്കാലത്ത് നടപ്പില് വരും.\nപള്ളി സ്വന്തമായി വാങ്ങിയ ശേഷം ആദ്യമായി ഇവിടെ വരാന് കഴിഞ്ഞതിലുള്ള സന്തോഷം പ്രകടിപ്പിച്ചു കൊണ്ടാണ് മാര് അങ്ങാടിയത്ത് പ്രസംഗം തുടങ്ങിയത്. കര്‍ത്താവിന്റെ സാക്ഷ്യം വഹിക്കുക എന്ന ദൗത്യമാണ് നമ്മുടേത്. ദേവാലയത്തിലും കുടുംബത്തിലും അവയുടെ പരിശുദ്ധിക്ക് ചേരാത്തതൊന്നും ഉണ്ടാകരുത്.\nനമുക്ക് ഒരുപാട് കണക്കു കൂട്ടലും പ്രതീക്ഷകളുമുണ്ട്. ദൈവഹിതത്തിനനുസൃതമായത് സംഭവിക്കാനാണ് പ്രാര്‍ഥിക്കേണ്ടത്. ദൈവത്തിനു സമര്‍പ്പിച്ചു ജീവിക്കുക . നമ്മുടെ നേട്ടങ്ങള് പങ്കു വയ്ക്കുക. അത് മൂലം അവ കുറയുകയില്ല. ദൈവം അവ നികത്തിത്തരും. എവിടെനിന്ന് എന്നറിയാതെ നമ്മെ ചിലര് സഹായിക്കാന് വരുന്നത് നമ്മുടെ ജീവിതത്തില് കാണാറുണ്ട്. പിന്നെ അവരെ കാണുകയുമില്ല. ദൈവകരങ്ങളാണ് അവയ്ക്കു പിന്നിലും.\nതെറ്റുകളും കുറ്റങ്ങളും പറഞ്ഞു തീര്‍ക്കാനും ഭിന്നത ഒഴിവാക്കാനും നമുക്ക് കഴിയണമെന്നും മാര് അങ്ങാടിയത്ത് പറഞ്ഞു. റോക് ലാന്‍ഡ്, വെസ്ലി ഹില്‍സിലുള്ള ഹോളി ഫാമിലി ചര്‍ച്ചില് പരിശുദ്ധ ദൈവമാതാവിന്റെ തിരുനാള് സെപ്റ്റംബര് 10, 11, 12 (വെള്ളി, ശനി, ഞായര്) തീയതികളില് ആഘോഷിച്ചു.\nവെള്ളിയാഴ്ച്ച വൈകുന്നേരം ആറിനു ഇടവക വികാരി ഫാദര് റാഫേല് അമ്പാടന് ഭക്തിസാന്ദ്രമായ പ്രാര്‍ഥനയോടെ കൊടിയേറ്റം നടത്തി. മുന് വികാരി ഫാ.തദേവൂസ് അരവിന്ദത്ത് ആയിരുന്നു അന്നത്തെ തിരുനാള് കര്‍മങ്ങളിലെ മുഖ്യ കാര്‍മികന്.\nശനിയാഴ്ച്ച വൈകുന്നേരം ആറിനുള്ള വിശുദ്ധ ബലിക്ക് ബിഷപ്പ് മാര് ജേക്കബ് അങ്ങാടിയത്തിനൊപ്പം വികാരി ഫാ.റാഫേല് അമ്പാടന്, ഫാ.തദേവൂസ് അരവിന്ദത്ത്, ഫാ. എബ്രഹാം വല്ലയില് എന്നിവര് കാര്‍മികരായിരുന്നു..\nഞായറാഴ്ച മൂന്നിനുള്ള ആഘോഷകരമായ തിരുനാള് പാട്ടുകുര്‍ബാനയില് ബിഷപ്പ് അങ്ങാടിയത്തിനൊപ്പം വികാരി ഫാ.റാഫേല് അമ്പാടന്, ഫാ. തദേവൂസ് അരവിന്ദത്ത്, ഫാ.എബ്രഹാം വല്ലയില്, ഫാ. ഫ്രാന്‍സിസ് നമ്പ്യാപറമ്പില് , ഫാ. റജി പാഴൂര് എന്നിവരും ദിവ്യബലിയര്‍പ്പിച്ചു. അതിനുശേഷം വാദ്യമേളങ്ങളുടെ അകമ്പടിയോടെയുള്ള ആഘോഷപൂര്‍വമായ പ്രദക്ഷിണം നടന്നു.\nകുട്ടികളുടെ നേതൃത്വത്തില് പള്ളിയങ്കണത്തില് നടത്തിയ 'സീറോ കട' വ്യത്യസ്തമായ ഒരനുഭവം ആയിരുന്നു. ബലൂണ്, വള മിഠായി, ഐസ് ക്രീം, വിവിധ കളിക്കോപ്പുകള് എന്നിവ വിതരണം ചെയ്തു.\nമൂന്നു ദിവസങ്ങളിലും വിഭവസമൃദ്ധമായ സ്നേഹവിരുന്നില് ഇടവക അംഗങ്ങള് പങ്കുചേര്‍ന്നു. ഫാ. റാഫേല് അമ്പാടന് കൊടിയിറക്കിയതോടെ തിരുനാള് സമാപിച്ചു.


കര്‍മഫലങ്ങളുടെ ബന്ധനത്തില് നിന്നും മുക്തിനേടാന്. | Isha Sadhguru\nകഴിഞ്ഞ ലക്കത്തില് സ്വപ്നവും ജാഗ്രതാവസ്ഥയും തമ്മിലുള്ള വ്യത്യാസവും, രണ്ടവസ്ഥകളേയും കര്‍മങ്ങളുടെ കുരുക്കഴിക്കാനുള്ള ഉപാധികളായി എങ്ങിനെ പ്രയോജനപ്പെടുത്താം എന്നതിനെക്കുറിച്ചും സദ്ഗുരു വിശദമായി പ്രതിപാദിച്ചിരുന്നു. ആധുനിക വിദ്യാഭ്യാസത്തിന് ഇതിലുള്ള പങ്കിനെക്കുറിച്ചദ്ദേഹം തുടര്‍ന്നു സംസാരിക്കുന്നു.\nസദ്ഗുരു : കര്‍മങ്ങളെ പലതരത്തില് നമ്മള് അവലോകനം ചെയ്തിരിക്കുന്നു. കര്‍മത്തിന്റെ തന്നെ പല തലങ്ങളെകുറിച്ച് നമ്മള് സംസാരിക്കാറുണ്ട്. അത് ഓരോരുത്തരുടേയും കാഴ്‌ചപ്പാടനുസരിച്ചായിരിക്കും. തല്‍ക്കാലം കര്‍മം എന്നുവെച്ചാല് പ്രവൃത്തി എന്നര്‍ത്ഥമെടുക്കാം. ഒന്നാമതായി നമ്മള് ഓര്‍ക്കേണ്ടതിതാണ്, ‘ആരുടെ പ്രവൃത്തി?’ അതിനുത്തരം, ‘എന്റെ പ്രവൃത്തി’ എന്നുമാത്രമായിരിക്കണം. കര്‍മങ്ങള് നമ്മെ ചുറ്റിവരിഞ്ഞിരിക്കുന്നു, അതുകൊണ്ടാണ് ഈ ചുരുളഴിക്കല് വേണ്ടി വരുന്നത്. ഈ ബാധ്യത ഇറക്കി വയ്ക്കല് സ്വാഭാവികമായി നടക്കുന്ന ഒരു പ്രക്രിയയാണ്. "അതില് എനിക്കായി ഒന്നും ചെയ്യാനില്ല. എന്റെ ചിന്തകളും, വികാരങ്ങളും, എടുത്തുചാട്ടങ്ങളുമൊക്കെ ഞാനറിയാതെ സംഭവിച്ചു പോവുകയാണ്,” എന്ന കരുത്തറ്റ വിശ്വാസമുണ്ടെങ്കില്, തന്റെ ഭാഗത്തുനിന്നും ഒരു നീക്കവും ആവശ്യമായി വരുന്നില്ല. എല്ലാം താനെ സംഭവിച്ചുകൊണ്ടിരിക്കുന്നു. പലപ്പോഴും തോന്നുക, താനല്ല മറ്റാരോ ആണ് അതെല്ലാം ചെയ്യുന്നതെന്നാണ്. കുറെനേരം സ്വസ്ഥമായി, നിശബ്ദമായി, അവനവനെത്തന്നെ നിരീക്ഷിച്ചുകൊണ്ടിരുന്നാല്, മനസ്സ് അതിന്റേതായ രീതിയില് പ്രവൃത്തിച്ചുകൊണ്ടിരിക്കുന്നു എന്ന വിഷയം മനസ്സിലാക്കാം. ഏതോ ബാധ നിങ്ങളില് കയറിക്കൂടിയിരിക്കുന്നതുപോലെയാണ് തോന്നുക. മനസ്സ് വാസ്തവത്തില് ചെയ്യുന്നത്, നിങ്ങള് ഉണ്ടാക്കിവെച്ച കുടുക്കുകള് അഴിച്ചുമാറ്റുകയാണ്. അപ്പോള് ജീവിതം എന്നു പറഞ്ഞാല് പ്രവൃത്തിയും, സ്വപ്‌നം എന്നു പറഞ്ഞാല് ചെയ്‌തതഴിച്ചുമാറ്റലുമാണെന്നാണോ?\nആധുനിക വിദ്യാഭ്യാസം, അറിവു നേടാനോ, ആത്മസാക്ഷാത്‌ക്കാരത്തിനോ ഒരാളെ സഹായിക്കുന്നില്ല.\nഅങ്ങനെയല്ല, ഇതു രണ്ടും ചേര്‍ന്നതാണ് ജീവിതം. അതില് പ്രവൃത്തിയും നിവൃത്തിയുമുണ്ട്, ബന്ധനവും മോചനവും ഉണ്ട്. ഒന്നിനെക്കുറിച്ചും കാര്യമായി ചിന്തിക്കുന്നില്ലെങ്കില്, അവിടെ കൂടുതലായും നടക്കുന്നത് കെട്ടഴിക്കലാണ്. അല്‌പം ബോധപൂര്‍വമാണ് ചെയ്യുന്നതെങ്കിലോ, കൂടുതല് കെട്ടുകള് സൃഷ്‌ടിക്കും. ഇത് രണ്ടും കടന്ന്, തികഞ്ഞ ജ്ഞാനത്തോടു കൂടിയാണ് പ്രവൃത്തിക്കുന്നതെങ്കില് അഴിച്ചുമാറ്റല് വേഗം നടക്കും, പുതിയ കെട്ടുകള് തീരെ ഉണ്ടാവുകയുമില്ല. ഭാഗികമായ അറിവ് കൂടുതല് കെട്ടുകള്‍ക്കു കാരണമാകുന്നു, അങ്ങനെയുള്ള സാഹചര്യത്തില് ഈ കെട്ടഴിക്കല് പ്രക്രിയയുടെ വേഗത കുറയും, വളരെ കുറയും. ജ്ഞാനികളുടെ കാര്യത്തിലാണെങ്കില് ബന്ധനവും മോചനവും ചേര്‍ന്ന സമ്മിശ്രമാണ് നടക്കുക. ജ്ഞാനി എന്ന് പറഞ്ഞാല് അറിവു നേടിയവനെന്നര്‍ത്ഥം, അല്ലാതെ ഉയര്‍ന്ന വിദ്യാഭ്യാസം ലഭിച്ചവനെന്നല്ല. പ്രവൃത്തിയും നിവൃത്തിയും ഒരേ സമയത്തുതന്നെ നടത്തിക്കൊണ്ടുപോകാന് സാധിക്കണം; സാധിക്കും. സ്വപ്‌നവും, ജാഗ്രതാവസ്ഥയും, രണ്ടിനേയും വേര്‍തിരിച്ചു കാണാതിരിക്കുകയാണുത്തമം. എന്റെ അഭിപ്രായം, രണ്ടവസ്ഥകളേയും സ്വപ്‌നമായി കാണുക, അല്ലെങ്കില് രണ്ടിനേയും ജാഗ്രതാവസ്ഥയുടെ തന്നെ രണ്ടു തലങ്ങളായി കാണുക, ഇതൊരു സ്വപ്‌നം, അതോ കൂടുതല് അഗാധമായ ഒന്ന്. അല്ലെങ്കില് ഇതൊരു യാഥാര്‍ത്ഥ്യം, മറ്റേത് വേറൊരു തരത്തിലുള്ള യാഥാര്‍ത്ഥ്യം. ഈ വസ്‌തുത മനസ്സിലാക്കി കഴിഞ്ഞാല് രണ്ടവസ്ഥകളേയും കുരുക്കഴിക്കാനുള്ള ഉപാധികളായി നിങ്ങള്‍ക്കു പ്രയോജനപ്പെടുത്താം. കൂടുതല് കുരുക്കുകള് സൃഷ്‌ടിക്കാതിരിക്കാന് ശ്രദ്ധിക്കുകയും ചെയ്യാം.\nചിന്തകളും വികാരങ്ങളും പ്രവര്‍ത്തിക്കുന്നത് നിങ്ങളുടെ അറിവോടുകൂടിയല്ല. ജീവിതം സഫലമാക്കാന് നിങ്ങള് തനതായ ചില ലക്ഷ്യങ്ങളോടെയാണു മുന്നേറുന്നത്. ഇത് എല്ലാവരുടെ കാര്യത്തിലും എപ്പോഴും സംഭവിച്ചുകൊണ്ടിരിക്കുന്നതാണ്. എന്നാലും സാമാന്യമായി പറഞ്ഞാല്, ഇന്നത്തെ വിദ്യാഭ്യാസരീതി തന്നെയാണ് ഇതിന് പ്രധാനമായും കാരണമായിരിക്കുന്നത്. അത് നിങ്ങളുടെ മനസ്സില് തീവ്രമായ ആഗ്രഹങ്ങള് വളര്‍ത്തിയെടുക്കുന്നു. ആധുനിക വിദ്യാഭ്യാസം, അറിവു നേടാനോ, ആത്മസാക്ഷാത്‌ക്കാരത്തിനോ ഒരാളെ സഹായിക്കുന്നില്ല. ശരീരത്തിന്റേയും മനസ്സിന്റേയും സാദ്ധ്യതകളെ പൂര്‍ണമായും പ്രയോജനപ്പെടുത്താനുള്ള മാര്‍ഗങ്ങളും നിര്‍ദ്ദേശിയ്ക്കുന്നില്ല. കുറെയധികം മോഹങ്ങളും, ആഗ്രഹങ്ങളും മനുഷ്യ മനസ്സില് വളര്‍ത്തിയെടുക്കുക മാത്രമാണ് അത് ചെയ്യുന്നത്. മനുഷ്യന്റെ മോഹം - അതാണ് കര്‍മങ്ങളെ സൃഷ്‌ടിക്കുന്നത്. പ്രവൃത്തിയല്ല, കര്‍മങ്ങളെ പ്രതിയുള്ള ആഗ്രഹമാണ് കെട്ടുപാടുകള്‍ക്ക് കാരണമാകുന്നത്.\nകര്‍മത്തിന്റെ വഴിയില്, അഴിച്ചു മാറ്റലുകള്‍ക്ക് കാരണമാവുന്നത് നമ്മുടെ പ്രവൃത്തികളാണ്; കെട്ടുപാടുകള്‍ക്കു കാരണമാകുന്നത് നമ്മുടെ തീവ്രമായ ആഗ്രഹങ്ങളും.\nതീര്‍ത്താല് തീരാത്ത ആഗ്രഹങ്ങള്, അതാണ് വിദ്യാഭ്യാസം നേടിയവരുടെ ദുഃഖത്തിന് ഹേതുവാകുന്നത്. വിദ്യാഭ്യാസത്തെ മാത്രം ഇതിന്റെ പേരില് കുറ്റപ്പെടുത്തിയിട്ടു കാര്യമില്ല. വയറു നിറച്ച് ഭക്ഷണം കഴിച്ച് സന്തോഷത്തോടെ കുറച്ചുനേരം ഇരിക്കാനോ ഉറങ്ങാനോ ആധുനികയുഗത്തിലെ സമൂഹത്തിന് സാധിക്കുന്നില്ല. ഭക്ഷണം കഴിക്കുമ്പോഴും അവര് ബിസിനസ്സുകാര്യങ്ങള് സംസാരിച്ചുകൊണ്ടിരിക്കും. കേട്ടാല് തോന്നും, ലോകം മുഴുവന് നേരെയാക്കേണ്ട ചുമതല അവരില് നിക്ഷിപ്‌തമായിരിക്കുന്നുവെന്ന്. പ്രത്യേക ലക്ഷ്യങ്ങളൊന്നുമില്ലാതെ ഒട്ടനവധി മോഹങ്ങള് അവരുടെ ഉള്ളില് കയറിപ്പറ്റിയിരിക്കുന്നു. അതുകൊണ്ട് ചെയ്യുന്ന പ്രവൃത്തികള്‍തന്നെ അവര് വീണ്ടും വീണ്ടും ചെയ്‌തുകൊണ്ടിരിക്കുന്നു. കര്‍മത്തിന്റെ കെട്ടുകളുണ്ടാക്കാന് ഇത് ശക്തമായ ഒരുപാധിയാണ്. കര്‍മത്തിനു കാരണമാവുന്നത് പ്രവൃത്തിയല്ല, അതിന്റെ പുറകിലുള്ള ഫലേച്ഛയാണ്.\nകര്‍മത്തിന്റെ വഴിയില്, അഴിച്ചു മാറ്റലുകള്‍ക്ക് കാരണമാവുന്നത് നമ്മുടെ പ്രവൃത്തികളാണ്; കെട്ടുപാടുകള്‍ക്കു കാരണമാകുന്നത് നമ്മുടെ തീവ്രമായ ആഗ്രഹങ്ങളും. അവനവനെപ്പറ്റി എത്രയും കൂടുതല് ചിന്തിക്കുന്നുവോ അത്രയും ശക്തമായിരിക്കും നിങ്ങളുടെ ആഗ്രഹങ്ങളും. ആഗ്രഹങ്ങള് എന്നു പറയുമ്പോള് ഞാന് ഉദ്ദേശിക്കുന്നത് മഹത്തായ ലക്ഷ്യങ്ങളെ കുറിച്ചല്ല, ശക്തമായ ഫലേച്ഛകളെക്കുറിച്ചാണ്. ആരോടെങ്കിലും ദേഷ്യപ്പെടുമ്പോള് നിങ്ങള് കെട്ടുകള് അഴിക്കുകയാണ്, അതേസമയം പുതിയ കെട്ടുകള് ഉണ്ടാക്കുകയുമാണ്. പെട്ടെന്ന് പൊട്ടിത്തെറിച്ച് ക്ഷണത്തില് നിങ്ങള് ശാന്തനായേക്കാം, അല്ലെങ്കില് കഠിനമായി ദേഷ്യപ്പെട്ട് പുതിയ ആഗ്രഹം സൃഷ്‌ടിച്ചേക്കാം. “കാണിച്ചു കൊടുക്കാം ഞാന്! അവര്‍ക്കെങ്ങനെയെന്നോടിത് ചെയ്യാന് തോന്നി?” ഈ വിധത്തില് ചിന്തിക്കുന്നതൊടുകൂടി നിങ്ങള് വലിയൊരു കെട്ടിന് തുടക്കമിടുകയായി. ദേഷ്യം, പലപ്പോഴും ഒരു പൊട്ടിത്തെറിക്കലാണ്. അതേ സമയം, എപ്പോഴോ നിങ്ങളുടെ ഉള്ളില് സംഭവിച്ച ഏതോ ഒരു കുരുക്ക് അഴിച്ചുമാറ്റലുമാണത്. ദേഷ്യം വെറുപ്പിന് കാരണമാകുന്നു. വെറുപ്പ്, വിദ്വേഷം, ഇവ മനസ്സില് വാശി ഉണ്ടാക്കുന്നു. തന്‍റെ ഉള്ളില് വെറുപ്പും വിദ്വേഷവും വരുത്തിയതെന്തോ, അതിനെ നശിപ്പിക്കണമെന്ന വാശി. സ്വാര്‍ത്ഥപരമായ ഉദ്ദേശ്യത്തോടുകൂടിയ ദേഷ്യമാണ് വിദ്വേഷമാകുന്നത്. അസൂയ, ഒരുദ്ദേശ്യമാണ്, അതേ സമയം ചുറ്റിയ കുരുക്കുകളഴിക്കലുമാണ്. കുറച്ചെങ്കിലും സമചിത്തത കൈവന്നിട്ടുള്ള ഒരാള് ദേഷ്യവും വെറുപ്പുമൊക്കെയുണ്ടെങ്കിലും, അത് പ്രകടിപ്പിക്കാതെയിരിക്കാന് ശ്രദ്ധിക്കും. മുഖം ശാന്തമാക്കിവെച്ചുകൊണ്ട് ചെയ്യേണ്ട പ്രവൃത്തിയില് മുഴുകിയിരിക്കും. അതേ പോലെ തന്നെ കാമം കുരുക്കഴിക്കലാണ്, അതില് ശക്തമായ വികാരപ്രകടനമുള്ളതുകൊണ്ട് അത് കെട്ടുപാടുണ്ടാക്കുന്നതുമാണ്, കാരണം അതിലൊരു നിക്ഷിപ്തതാത്പര്യവുമുണ്ട്.\nസ്വന്തം മനസ്സിലുണ്ടാവുന്ന സര്‍വ വിചാരവികാരങ്ങളേയും നിങ്ങള് അതേപടി പ്രകടിപ്പിക്കാന് മുതിര്‍ന്നാല്, നിങ്ങളെ ഒരു വന്യമൃഗവുമായി താരതമ്യപ്പെടുത്തേണ്ടി വരും.\nആലോചിച്ചു നോക്കൂ, സ്വന്തം മനസ്സിലുണ്ടാവുന്ന സര്‍വ വിചാരവികാരങ്ങളേയും നിങ്ങള് അതേപടി പ്രകടിപ്പിക്കാന് മുതിര്‍ന്നാല്, നിങ്ങളെ ഒരു വന്യമൃഗവുമായി താരതമ്യപ്പെടുത്തേണ്ടി വരും. അതിനെ തേച്ചുമിനുക്കാനായി നിങ്ങള് അതിന്റെയിടയില് ഒരു ഉദ്ദേശ്യം, അല്ലെങ്കില് ഫലകാംക്ഷ തിരുകിവെയ്ക്കുന്നു. അത് കുരുക്കഴിക്കലാണ്. വിചാരവികാരങ്ങളെ നിരന്തരം പരിഷ്‌കരിച്ചു കൊണ്ടിരിക്കുന്നത് ആത്മഹത്യക്കു സമമാണ്, കാരണം അതുവഴി അഴിയ്ക്കുന്നതിനേക്കാള് അതിവേഗത്തില് നിങ്ങള് പുതിയ കെട്ടുകളുണ്ടാക്കുന്നു. മനസ്സ് ഇരുമുഖത്തോടുകൂടിയതായിത്തീരുന്നു. ഒരു തലത്തില് അത് കെട്ടഴിച്ചുമാറ്റുന്നു, മറ്റൊരു തലത്തില് തനതായ ലക്ഷ്യങ്ങള് വെച്ചു പുലര്‍ത്തുന്നു. പരിഷ്‌കൃതരെന്നു പറയുമ്പോള് സാമൂഹ്യപരമായ മേന്മകള് വെച്ചു പുലര്‍ത്തുന്നവര് എന്നേ ഞാന് അര്‍ത്ഥമാക്കുന്നുള്ളു. ശരിയായ സാംസ്കാരിക ചിന്തകര് എന്നു ധരിക്കരുത്. സാധാരണക്കാരേക്കാള് കൂടുതലായി പ്രയാസമനുഭവിക്കുന്നത് ‘ഞങ്ങള് പരിഷ്‌കൃതര്’ എന്ന് സ്വയം മേനി നടിക്കുന്നവരാണ്.\nസാധാരണക്കാരുടെ മനസ്സിലെ ദേഷ്യവും പകയും വെറുപ്പും സ്‌നേഹവുമെല്ലാം അവര് സങ്കോചം കൂടാതെ തുറന്നു കാട്ടുന്നു. അവരുടെ പെരുമാറ്റ രീതികള്‍ക്ക് മയം കുറവായിരിക്കും. പരിഷ്‌ക്കാരികള് എന്ന് നടിക്കുന്നവരേക്കാള് പലകാര്യത്തിലും അവര് താഴെക്കിടയിലായിരിക്കും. സ്വയം പരിഷ്‌കൃതരെന്ന് അവകാശപ്പെടുന്നവര്, തുടക്കം മുതലേ മറ്റുള്ളവരെ വഞ്ചിക്കാന് ശീലിച്ചിരിക്കും. ക്രമേണ അതില് സാമര്‍ത്ഥ്യം നേടി അവര് അവരെത്തന്നെ വഞ്ചിക്കാന് തുടങ്ങും. പലപ്പോഴും സ്വന്തം ഉള്ളിലിരുപ്പ് അവര്‍ക്കുതന്നെ മനസ്സിലാക്കാനാവില്ല.\nആധുനിക വിദ്യാഭ്യാസം ഈ സാമര്‍ത്ഥ്യത്തെ കൂടുതല് ശക്തമാക്കുകയാണ് ചെയ്യുന്നത്. മനുഷ്യ മനസ്സിന്റെ പ്രകൃതവും പ്രവര്‍ത്തനവും അവര് മനസ്സിലാക്കുന്നില്ല. അതിനെ വികസിപ്പിക്കുന്നതെന്താണ്, വൃത്തികേടാക്കുന്നതെന്താണ് എന്നൊന്നും അവര് തിരിച്ചറിയുന്നില്ല. അതേസമയം വിശാലമായൊരു ലോകം അവരുടെ മുമ്പില് തുറക്കപ്പെടുകയും ചെയ്യുന്നു. മനുഷ്യമനസ്സിനെപ്പറ്റി ശരിയായ വിധത്തില് അറിയാതേയും പഠിക്കാതെയുമാണ് അവര് ഈ ലോകത്തെ അഭിമുഖീകരിക്കുന്നത്. ഉപരിതലത്തെ മാത്രം സ്പര്‍ശിക്കുന്ന തരത്തിലുള്ള വിവരങ്ങളാണ് ആധുനിക വിദ്യാഭ്യാസം എല്ലാവര്‍ക്കും പകര്‍ന്നു നല്‍കുന്നത്. ഈ വിദ്യാഭ്യാസം കൂടുതല് കെട്ടുപാടുകളുണ്ടാക്കാന് മാത്രമേ ആര്‍ക്കായാലും പ്രയോജനപ്പെടുത്തുകയുള്ളു. ലോകത്തിലെ ഭൌതിക വിഷയങ്ങളില് അവര് കൂടുതല് അറിവുനേടുന്നുണ്ടാകാം, എന്നാല് ജീവിതമെന്ന പ്രതിഭാസത്തെ കുറിച്ച് കൂടുതല് മനസ്സിലാക്കുന്നത് പഠിപ്പുള്ളവരേക്കാള് പഠിപ്പുകുറഞ്ഞവരാണ്.\nഇന്ത്യയിലെ ഒരു ഗ്രാമത്തില്‍ചെന്ന് ഒരു സാധാരണ കൃഷിക്കാരനെ കണ്ട് സംസാരിച്ചു നോക്കൂ, പ്രായോഗിക കാര്യങ്ങളെക്കുറിച്ച് അവര്‍ക്കുള്ള അറിവ് ആരേയും അതിശയിപ്പിക്കും. സ്വന്തം ശരീരസ്ഥിതിയെ കുറിച്ച്, ആരോഗ്യത്തെ കുറിച്ച്, ചുറ്റുപാടുകളെ കുറിച്ച്, മനുഷ്യബന്ധങ്ങളെ കുറിച്ച്, ഒക്കെയുള്ള അവരുടെ അറിവും പരിചയവും, എത്ര പഠിപ്പുള്ളവരേക്കാളും ഉയര്‍ന്ന തലത്തിലായിരിക്കും. അതിനു പ്രധാനകാരണം വൈവിധ്യമാര്‍ന്ന ആശയങ്ങളും വിവരങ്ങളും കടന്നു കൂടി, അവരുടെ മനസ്സിനെ കലുഷമാക്കിയിട്ടില്ല എന്നതാണ്. അവരുടെ ബുദ്ധി യഥാസ്ഥാനത്തു തന്നെയാണ്. പഠിപ്പുള്ള പലരെകുറിച്ചും നമുക്ക് ഇന്നങ്ങനെ പറയാനാവില്ല. ഇതിനെല്ലാം വിദ്യാഭ്യാസത്തെ മാത്രം കുറ്റം പറഞ്ഞാല് പോരാ, നമ്മളും അതിന് ഉത്തരവാദികളാണ്. നാം നേടിയെടുക്കുന്ന അറിവുകള്, നമുക്കും സമൂഹത്തിനും ഗുണകരമായ രീതിയില് പ്രയോജനപ്പെടുത്താന് നമ്മള് പഠിച്ചിട്ടില്ല. വിദ്യാഭ്യാസത്തില്‍നിന്നും നമ്മള് നേടേണ്ടത് കൂടുതല് ശക്തിയും ഉണര്‍വ്വും തെളിച്ചവുമാണ്. എന്നാല് നമ്മള്‍ക്കു കിട്ടിയിട്ടുള്ളതോ, ആകപ്പാടെയുള്ള ഒരുതരം ആശയക്കുഴപ്പവും, ജീവിതത്തെകുറിച്ചുള്ള വലിയ ആശങ്കയും!\nആത്മീയ ഗ്രന്ഥങ്ങള് വായിക്കുന്നവര് പുണ്യാത്മാക്കളാണോ?\nവില്വത്തിന്‍റെ ഇല ഭഗവാന് ശിവന് പ്രിയപ്പെട്ടതാകാന് കാരണമെന്താണ്?\nവില്വത്തിന്‍റെ ഇല ഇത്രയും പൂജനീയമായത് എന്തു കൊണ്ടാണ്? ആയിരക്കണക്കിനു വര്‍ഷങ്ങളായി ഈ മരം പവിത്രമായി കരുതപ്പെടുന്നുവെന്ന് എല്ലാവര്‍ക്കും അറിയാം. ഭഗവാന്…\nഅന്നദാനം എന്ന പുണ്യകര്‍മ്മം\nആത്മീയ പാതയിൽ ചരിക്കുന്നവർക്ക് ഭക്ഷണം നൽകുക എന്ന പവിത്രമായ കർത്തവ്യം, അന്നദാനം, ഇന്ത്യയിൽ അനേകായിരം വർഷങ്ങളായി നടന്നു കൊണ്ടിരിക്കുന്നതാണ്. സദ്ഗുരു അതി…


കട്ടമീശ, കറുത്ത കണ്ണാടി, അരയില് റിവോള്‍വര്: ഡാര്‍ക്ക് ലുക്കുമായി നിവിന് പോളിയുടെ മുഴുനീള തമിഴ് ചിത്രം; റിച്ചിയുടെ ആദ്യ പോസ്റ്റര് പുറത്ത് | Reporter Live\nകട്ടമീശ, കറുത്ത കണ്ണാടി, അരയില് റിവോള്‍വര്: ഡാര്‍ക്ക് ലുക്കുമായി നിവിന് പോളിയുടെ മുഴുനീള തമിഴ് ചിത്രം; റിച്ചിയുടെ ആദ്യ പോസ്റ്റര് പുറത്ത്\nBy Web Desk\tApril 24, 2017 9:33 pm A+ A-\nനിവിന് പോളി നായകനാകുന്ന തമിഴ് ചിത്രം റിച്ചിയുടെ ആദ്യ പോസ്റ്റര് പുറത്തിറങ്ങി. റക്ഷിത്ത് ഷെട്ടി തിരക്കഥ രചിച്ച ചിത്രം സംവിധാനം ചെയ്യുന്നത് ഗൗതം രാമചന്ദ്രനാണ്. രക്ഷിത് ഷെട്ടി സംവിധാനം ചെയ്ത ഉല്‍ടവറാ കണ്ടെന്‍തെ എന്ന കന്നഡ ചിത്രത്തിന്റെ തമിഴ് റീമേക്കാണ് റിച്ചി.\nനിവിന് പോളിയെ കൂടാതെ നടരാജന് സുബ്രഹ്മണ്യം, ശ്രദ്ധ ശ്രീനാഥ് എന്നിവരും ചിത്രത്തില് പ്രധാന കഥാപാത്രങ്ങളെ അവതരിപ്പിക്കുന്നു. ആക്ഷന് ഹീറോ ബിജുവിനു ശേഷം കട്ടക്കലിപ്പനായ പൊലീസ് ഉദ്യോഗസ്ഥനായിട്ടാവും ചിത്രത്തില് പ്രത്യക്ഷപ്പെടുക. നിവിന് പോളി ചിത്രമായ നേരം മലയാളത്തിലും, തമിഴിലും ഒരു പോലെ റിലീസ് ചെയ്യുകയും, മലയാളത്തിനൊപ്പം തമിഴിലും നല്ല അഭിപ്രായം നേടുകയും ചെയ്തിരുന്നു. നിവിന് പോളി ചിത്രമായ പ്രേമം തമിഴ് പ്രേക്ഷകര് ഏറ്റെടുക്കുകയും തമിഴില് തരംഗമാവുകയും ചെയ്തിരുന്നു. ഇതിനു പിന്നാലെയാണ് റിച്ചി എന്ന മുഴുനീള തമിഴ് ചിത്രം പുറത്തിറങ്ങാന് പോകുന്നത്.\nകന്നഡയില് റിച്ചി എന്ന കഥാപാത്രത്തെ തിരക്കഥാകൃത്തും സംവിധായകനുമായ റക്ഷിത്ത് ഷെട്ടി തന്നെയാണ് കൈകാര്യം ചെയ്തിരിക്കുന്നത്. സാന്താ മറിയ അവര്‍ഗള് എന്നും പേരിട്ടിരുന്ന ചിത്രം അവസാന നിമിഷം റിച്ചി എന്നാക്കി മാറ്റുകയായിരുന്നു. തമിഴ് പ്രേക്ഷകര് എന്ന പോലെ തന്നെ മലയാളി പ്രേക്ഷകരും കട്ട വെയ്റ്റിംഗിലാണ് റിച്ചിയുടെ വരവിനായി.\nEnding the wait…Presenting the first look poster of Richie, my first straight Tamil Film….Further updates, very soon. :)\nPosted by Nivin Pauly on Monday, April 24, 2017\nApr 24, 2017 9:33 pm\nതിയേറ്ററുകളെ ചുവപ്പിക്കാന് സഖാവ് കൃഷ്ണന് കുട്ടി നാളെയെത്തും; നിവിന് പോളിയുടെ ഏറ്റവും വലിയ…\nസഖാവിനായി തലശ്ശേരിയില് നിവിന് പോളിയുടെ റോഡ് ഷോ; ചെങ്കടലു പോല് ആര്‍ത്തിരമ്പി ആരാധകരും


progress in stock market | ആശങ്കകള്‍ക്കിടയിലും നേട്ടം കൈവരിച്ച് ഇന്ത്യന് ഓഹരി വിപണി; യുദ്ധഭീതിയെയും കോവിഡിനെയും അതിജീവിക്കുന്നു; പ്രതിക്ഷയോടെ വ്യാപാരമേഖല - Malayalivartha.com Widgets Magazine\n05 JULY 2020 04:19 PM IST\nചൈനയുമായുള്ള യുദ്ധഭീതിയുടെയും കോവിഡ് വ്യാപനത്തിന്റെ ആശങ്കകള്‍ക്കിടയില് ഇന്ത്യന് ഓഹരി വിപണി തിരിച്ചുവരവിന്റെ പാതയില്. തുടര്‍ച്ചയായ ദിവസങ്ങളില് വിപണി നേട്ടം കൈവരിച്ചതാണ് പ്രതീക്ഷ നല്‍കുന്നത്. ഈ മാസത്തെ ആദ്യ മുന്ന് സെഷനുകളില് തന്നെ 10307 പോയന്റില് നിന്നും നിഫ്റ്റി 10607 പോയിന്റിലേക്കും സെന്‍സെക്‌സ് 34915 ല് നിന്നും 3.16 ശതമാനം വര്‍ധനവോടെ 36021 എന്ന ശക്തമായ നിലയിലേക്കുമുയര്‍ന്നു. കോവിഡ് വീഴ്ചക്ക് മുന്‍പുള്ള സ്ഥിതിയിലേക്കു തിരിച്ചു വരുന്നതിന്റെ ലക്ഷണമാണെന്നു വിപണി വിശ്വാസിച്ചു തുടങ്ങിയിരിക്കുന്നു.\nഅതിര്‍ത്തിയിലെ യുദ്ധഭീതിയും രാജ്യത്ത് വര്‍ധിവരുന്ന കോവിഡ് സംഖ്യകളും വിദേശ നിക്ഷേപക സ്ഥാപനങ്ങളുടെ വില്‍പനയും വിപണിയെ വീഴ്ത്തിയില്ലെന്നത് ആശ്വാസമാണ്. റിലാന്‍സിനൊപ്പം ഇന്ത്യന് സൂചികകളില് കൂടുതല് വെയിറ്റേജുള്ള ബാങ്കിങ്, ഐ.ടി ഓഹരി ഭാമന്മാരും മുന്നറ്റമാണ് യഥാര്‍ഥത്തില് വിവപണിയെ മുന്നോട്ട് നടത്തിയത്. അമേരിക്കയ്‌ക്കൊപ്പം ഇന്ത്യയിലും തോഴിലില്ലായ്മ കുറയുന്നതും ഭാരത് ബയോടെക്കുമായി ചേര്‍ന്ന് ഐ.സി.എം.ആര്. കോവിഡ് വാക്‌സിന് വികസിപ്പിക്കുന്നതും വിപണി പ്രതീക്ഷയോടെ കാണുന്നത്.\nക്ഷയരോഗ നിവാരണം: മോഹന്‍ലാല് ഗുഡ് വില് അംബാസഡര്, സംസ്ഥാനത്തെ ക്ഷയരോഗ നിയന്ത്രണ പ്രവര്‍ത്തനങ്ങള്‍ക്ക് കരുത്തേകുവാന് സംസ്ഥാന ആരോഗ്യ വകുപ്പിന് കീഴിലുള്ള ക്ഷയരോഗ നിവാരണ പദ്ധതിയില് ചലച്ചിത്ര താരം മോഹന് (3 minutes ago)\nനിയമസഭാ തിരഞ്ഞെടുപ്പിനുള്ള അന്തിമ വോട്ടര്‍പട്ടികയില് 2.67 കോടി വോട്ടര്‍മാര്; വോട്ടര് പട്ടികയില് ഉള്‍പ്പെടാത്തവര്‍ക്ക് പേര് ചേര്‍ക്കുന്നതിന് ഇനിയും അവസരമുണ്ടായിരിക്കുമെന്ന് മുഖ്യ തിരഞ്ഞെടുപ്പ് ഓഫീസ (30 minutes ago)


ഫൈറ്റ് മാത്രമല്ല, ഡാന്‍സും തനിക്കറിയാം..! ബ്രദേഴ്‌സ് ഡേയിലെ പ്രിഥ്വിയുടെ കിടിലന് നൃത്തം കാണാം. – celluloid\nഫൈറ്റ് മാത്രമല്ല, ഡാന്‍സും തനിക്കറിയാം..! ബ്രദേഴ്‌സ് ഡേയിലെ പ്രിഥ്വിയുടെ കിടിലന് നൃത്തം കാണാം.\nഇത്തവണത്തെ ഓണം കളറാക്കാന് തന്നെയാണ് പൃഥ്വിയും കൂട്ടരുമെത്തുന്നത് എന്ന സൂചനകളുമായി ബ്രദേഴ്‌സ് ഡേയിലെ ഡാന്‍സ് സോങ്ങ് പുറത്തിറങ്ങി. ഫൈറ്റ് മാത്രമല്ല നൃത്തവും തനിക്ക് വഴങ്ങുമെന്ന് തെളിയിച്ച് പൃഥ്വി കിടിലന് സ്റ്റെപ്പുകളുമായാണ് ഗാന രംഗങ്ങളില് ഇത്തവണയെത്തിയത്. പൃഥ്വിക്കൊപ്പം നൃത്തച്ചുവടുകളുമായി നായികമാരായെത്തുന്ന മഡോണയും ഐശ്വര്യ ലക്ഷ്മിയും ചുവടുകള് വെക്കുന്നത് കാണാം. മാജിക് ഫ്രെയിംസ് യൂട്യൂബില് റിലീസ് ചെയ്തിരിക്കുന്ന ഗാനം ഇതിനോടകം വൈറലായിക്കഴിഞ്ഞു.\nഓണം റിലീസായി തിയേറ്ററിലെത്തുന്ന പൃഥ്വിരാജ് . മലയാളത്തിന്റെ പ്രിയതാരം ഷാജോണ് സംവിധായകനായി അരങ്ങേറ്റം കുറിക്കുന്ന ചിത്രമാണ് ബ്രദേഴ്സ് ഡേ. ഹാസ്യത്തിന് പ്രധാന്യം നല്‍കി ഒരുക്കിയിരിക്കുന്ന ചിത്രത്തില് ഐശ്വര്യ ലക്ഷ്മി, മഡോണ സെബാസ്റ്റ്യന്, മിയ, പ്രയാഗ മാര്‍ട്ടിന് എന്നിവരാണ് നായികമാര്. ലൂസിഫറിനും പതിനെട്ടാംപടിയ്ക്കും ശേഷം പൃഥ്വിരാജ് വേഷമിടുന്ന ചിത്രം കൂടിയാണ് ബ്രദേഴ്സ് ഡേ. ചിത്രത്തില് വില്ലനായി എത്തുന്നത് തമിഴ് സിനിമകളിലൂടെ ശ്രദ്ദേയനായ പ്രസന്നയാണ്. വിജയ രാഘവന്, ധര്‍മജന്, കോട്ടയം നസീര്, പൊന്നമ്മ ബാബു, കൊച്ചു പ്രേമന്, സ്ഫടികം ജോര്‍ജ്ജ്, ശിവജി ഗുരുവായൂര് തുടങ്ങിയവരും ചിത്രത്തില് പ്രധാന വേഷങ്ങളില് എത്തുന്നു. മാജിക് ഫ്രെയിംസിന്റെ ബാനറില് ലിസ്റ്റിന് സ്റ്റീഫന് നിര്‍മിക്കുന്ന ചിത്രം സെപ്റ്റംബര് ആറിന് തിയേറ്ററിലെത്തും.\nTags: brothers day cast and crew, brothers day directorial debut of kalabhavan shajon, brothers day movie prithvi raj look, brothers day movie song, brothers day movie video songs, brothers day songs, brothers day thalolam thumbipennale song\nഇന്ത്യന് ടീമിന്റെ ഐശ്വര്യമായി സോനം, കരുത്തായി ദുല്‍ഖര്… സോയ ഫാക്ടറിലെ ആദ്യ ഗാനം കാണാം.\nആരും പറയാത്ത ഹീറോയുടെ കഥ,’റെയില്‍വേ ഗാര്‍ഡ്’ ആയി പൃഥ്വിരാജ്


ഭരണഘടനാ സ്ഥാപനങ്ങളുടെ സംരക്ഷണമാണ് ഇന്ത്യയ്ക്ക് മുന്നിലെ പ്രധാന വെല്ലുവിളി-രജ്ദീപ് സര്‍ദേശായി | protection of constitutional bodeis bigger challenge that india faces\nഭരണഘടനാ സ്ഥാപനങ്ങളുടെ സംരക്ഷണമാണ് ഇന്ത്യയ്ക്ക് മുന്നിലെ പ്രധാന വെല്ലുവിളി-രജ്ദീപ് സര്‍ദേശായി\nBahrain, First Published 25, Feb 2020, 4:29 PM IST\n"കഴിഞ്ഞ ദിവസം ഒരു ജഡ്ജി പ്രധാനമന്ത്രി മോദിയെ വിശേഷിപ്പിച്ചത് ഏറ്റവും മഹാനായ വ്യക്തി എന്നാണ്. ഒരു സിറ്റിംഗ് ജഡ്ജി അങ്ങിനെ ഒരിക്കലും പറയാന് പാടില്ല. പ്രതിപക്ഷം ദുര്‍ബലമാവുകയും ഒരു നേതാവ് ഏറ്റവും ശക്തനാവുകയും ചെയ്യുമ്പോള് രാജ്യത്ത് ഏകാധിപത്യമാണുണ്ടാവുക." - രജ്ദീപ് സര്‍ദേശായി\nമനാമ: ഭരണഘടനാ സ്ഥാപനങ്ങളുടെ സംരക്ഷണം ഉറപ്പുവരുത്തുക എന്നതാണ് ഇന്ത്യന് ജനതക്ക് മുന്നിലെ പ്രധാന വെല്ലുവിളിയെന്ന് പ്രമുഖ മാധ്യമപ്രവര്‍ത്തകനും ഇന്ത്യാ ടുഡേ ഗ്രൂപ്പ് കണ്‍സള്‍ട്ടിംഗ് എഡിറ്ററുമായ രജ്ദീപ് സര്‍ദേശായി. ബഹറൈന് കേരളീയ സമാജം പുസ്തകോത്സവത്തില് പങ്കെടുക്കാനെത്തിയതായിരുന്നു അദ്ദേഹം.\nപാര്‍ലമെന്റ്, കോടതി, മാധ്യമങ്ങള് തുടങ്ങിയവ സംരക്ഷിക്കാന് ജനത കഠിനാധ്വാനം ചെയ്യേണ്ടതുണ്ട്. സ്ഥാപനങ്ങള് അതിന്റെ മൂല്യങ്ങള് ചോരാതെ സംരക്ഷിക്കപ്പെടണം. കഴിഞ്ഞ ദിവസം ഒരു ജഡ്ജി പ്രധാനമന്ത്രി മോദിയെ വിശേഷിപ്പിച്ചത് ഏറ്റവും മഹാനായ വ്യക്തി എന്നാണ്. ഒരു സിറ്റിംഗ് ജഡ്ജി അങ്ങിനെ ഒരിക്കലും പറയാന് പാടില്ല. പ്രതിപക്ഷം ദുര്‍ബലമാവുകയും ഒരു നേതാവ് ഏറ്റവും ശക്തനാവുകയും ചെയ്യുമ്പോള് രാജ്യത്ത് ഏകാധിപത്യമാണുണ്ടാവുക.\nആരോഗ്യം, വിദ്യാഭ്യാസം പരിസ്ഥിതി എന്നിവയാണ് രാജ്യത്തിന്റെ ഭാവി വെല്ലുവിളി. എന്നാല് മതം, ജാതി തുടങ്ങിയവയില് ചുറ്റിത്തിരിയുകയാണ് നമ്മള്. എങ്ങിനെ സ്‌കുളുകളും ആശുപത്രികളും നിര്‍മ്മിക്കാമെന്നതാണ് വെല്ലുവിളി. വടക്ക്, തെക്ക് വേര്‍തിരിവ് ഇന്ന് ഇന്ത്യയില് ഏറെ വലുതായി വരികയാണ്. കുടുതല് നികുതി നല്‍കിയിട്ടും വേണ്ടത്ര കേന്ദ്രവിഹിതം തങ്ങള്‍ക്ക് കിട്ടുന്നില്ലെന്ന് പരാതി ദക്ഷിണേന്ത്യന് സംസ്ഥാനങ്ങള്‍ക്കെല്ലാമുണ്ട്. ഉത്തരേന്ത്യയിലെ സംസ്ഥാനങ്ങള് ദക്ഷിണേന്ത്യയുമായി താരതമ്യം ചെയ്യുമ്പോള് വളര്‍ച്ച കുറഞ്ഞ സംസ്ഥാനങ്ങളാണ്. സാമൂഹ്യ സൂചകങ്ങള് പരിശോധിച്ചാല് കേരളം ഉത്തരേന്ത്യന് സംസ്ഥാനങ്ങളേക്കാള് അതിവേഗം വളരുകയാണ്. ആരോഗ്യമേഖലയില് മുന്നേറിയതുകൊണ്ടാണ് കൊറോണ വൈറസിനെ കേരളത്തിന് ഫലപ്രദമായി നേരിടാനായത്. യു.പിയിലാണിത് സംഭവിച്ചതെങ്കില് ആകെ താറുമാറാകുമായിരുന്നു.\nമതം എല്ലായ്‌പ്പോഴും ജനങ്ങളെ വിഭജിക്കുകയാണ്. ശബരിമല വിധിയുടെ മറവില് കേരളത്തിലെ ജനങ്ങളെ വിഭജിക്കാന് ശ്രമമുണ്ടായി. അത് നല്ലതായിരുന്നില്ല, അത് കേരളത്തിന്റെ പാരമ്പര്യത്തിന് എതിരാണ്. എന്നാല്, ആ വിഭജന ശ്രമം കേരള ജനത തള്ളിക്കളഞ്ഞു. ജനങ്ങള് വിദ്യാഭ്യാസമുള്ളവരാകുമ്പോള് ഇത് ശ്രദ്ധ തിരിക്കാനുള്ള ശ്രമമമാണെന്ന് തിരിച്ചറിയും.\nസിഎഎ വിഷയത്തില് ഭരണപക്ഷത്തിനും പ്രതിപക്ഷത്തിനും വീഴ്ച പറ്റിയിട്ടുണ്ട്. കേന്ദ്രത്തിനെതിരായ ജനങ്ങളുടെ അസംതൃപ്തിയാണ് സി എഎ വിരുദ്ധ സമരമായി മാറിയത്. സി എ എയില് ജനങ്ങളുടെ ആശങ്ക അഭിസംബോധന ചെയ്യുകയായിരുന്നു കേന്ദ്ര സര്‍ക്കാര് ചെയ്യേണ്ടിയിരുന്നത്. കാശ്മീര് വിഷയത്തിലും കേന്ദ്രം അത് ചെയ്തില്ല-അദ്ദേഹം പറഞ്ഞു.


പദ്മശ്രീ പുരസ്‌കാര ജേതാവും പ്രശസ്ത ഫാഷന് ഡിസൈനറുമായ വെന്‍ഡെല് റോഡ്രിക്‌സ് അന്തരിച്ചു | www.vyganews.com\nപദ്മശ്രീ പുരസ്‌കാര ജേതാവും പ്രശസ്ത ഫാഷന് ഡിസൈനറുമായ വെന്‍ഡെല് റോഡ്രിക്‌സ് അന്തരിച്ചു\nപനാജി: പദ്മശ്രീ പുരസ്‌കാര ജേതാവും പ്രശസ്ത ഫാഷന് ഡിസൈനറുമായ വെന്‍ഡെല് റോഡ്രിക്‌സ് (60) അന്തരിച്ചു. ഗോവയിലെ വസതിയില് വച്ചായിരുന്നു അന്ത്...\nപനാജി: പദ്മശ്രീ പുരസ്‌കാര ജേതാവും പ്രശസ്ത ഫാഷന് ഡിസൈനറുമായ വെന്‍ഡെല് റോഡ്രിക്‌സ് (60) അന്തരിച്ചു. ഗോവയിലെ വസതിയില് വച്ചായിരുന്നു അന്ത്യം.\nസാമൂഹ്യ പ്രവര്‍ത്തകനും സ്വവര്‍ഗാനുരാഗികളുടെ അവകാശങ്ങള്‍ക്കു വേണ്ടി പ്രവര്‍ത്തിക്കുകയും ചെയ്തിരുന്ന റോഡ്രിക്‌സിനെ 2014 ലാണ് രാജ്യം പദ്മശ്രീ നല്‍കി ആദരിച്ചത്.\nസ്വന്തമായി ഫാഷന് മ്യൂസിയം ഒരുക്കുന്നതിനൊപ്പം പുസ്തകരചനയിലും മുഴുകിയിരുന്ന റോഡ്രിക്‌സ് കുറച്ചു നാളുകളായി ഫാഷന് രംഗത്തുനിന്നും വിട്ടുനില്‍ക്കുകയായിരുന്നു.\nബോളിവുഡിലെ പല പ്രശസ്ത താരങ്ങളും മോഡലിങ് രംഗത്തെത്തിയത് ഇദ്ദേഹത്തിന്റെ ഷോകളിലൂടെയായിരുന്നു. താരറാണിമാരായ ദീപിക പദുകോണ്, അനുഷ്‌ക ശര്‍മ എന്നിവരെ ബോളിവുഡിന് പരിചയപ്പെടുത്തിയത് റോഡ്രിക്‌സാണ്.\nKeywords: Popular fashion designer, Wendell Rodricks, Passed away\nwww.vyganews.com: പദ്മശ്രീ പുരസ്‌കാര ജേതാവും പ്രശസ്ത ഫാഷന് ഡിസൈനറുമായ വെന്‍ഡെല് റോഡ്രിക്‌സ് അന്തരിച്ചു


ദീർഘകാലാടിസ്ഥാനത്തിൽ എല്ലാ ആദായനികുതി ഇളവുകളും ഒഴിവാക്കുമെന്ന് ധനകാര്യമന്ത്രി | Govt intends to remove all income tax exemptions in long run: FM Sitharaman - Malayalam Oneindia\n14 min ago ഇത് ഇന്ത്യയല്ല, പാകിസ്താനാണ്; പ്രതിഷേധക്കാരുടെ അവകാശങ്ങള് സംരക്ഷിക്കുമെന്ന് പാക് ഹൈക്കോടതി\nUpdated: Sat, Feb 1, 2020, 18:14 [IST]\nദില്ലി: ഇളവുകളും കിഴിവുകളും ഉപേക്ഷിക്കണമെന്ന വ്യവസ്ഥയിൽ വ്യക്തിഗത ആദായനികുതി നിരക്ക് വെട്ടിക്കുറച്ചതിന് പിന്നാലെ പുതിയ നീക്കവുമായി കേന്ദ്രധനകാര്യ മന്ത്രാലയം. ആദായ നികുതിയിലുള്ള എല്ലാത്തരം ഇളവുകളും ദീർഘകാലാടിസ്ഥാനത്തിൽ നീക്കാനാണ് സർക്കാർ ഉദ്ദേശിക്കുന്നതെന്നാണ് കേന്ദ്ര ധനകാര്യ മന്ത്രി നിർമല സീതാരാമൻ പ്രഖ്യാപിച്ചിട്ടുള്ളത്. ലോക്സഭയിൽ രണ്ടാമത്തെ ബജറ്റ് അവതരിപ്പിച്ച ശേഷം മാധ്യമപ്രവർത്തകരോട് സംസാരിക്കുകയായിരുന്നു മന്ത്രി. കോർപ്പറേറ്റ് നികുതിക്ക് ഇളവ് പ്രഖ്യാപിച്ചതിന് പിന്നാലെയാണ് ഈ നീക്കമെന്നും മന്ത്രി കൂട്ടിച്ചേർത്തു. കഴിഞ്ഞ സെപ്തംബറിലാണ് കോർപ്പറേറ്റ് നികുതി വെട്ടിക്കുറച്ചത്.\nഎന്നാൽ ഇളവുകൾ വേണ്ടവർക്ക് പഴയ ആദായനികുതി നിരക്ക് തന്നെയായിരിക്കും ബാധകമായിരിക്കുകയെന്നും മന്ത്രി കൂട്ടിച്ചേർത്തു. എന്നാൽ അല്ലാത്തവർക്ക് കുറഞ്ഞ വ്യക്തിഗത ആദായനികുതി നിരക്ക് പിന്തുടരാമെന്നും നിർമല സീതാരാമൻ കൂട്ടിച്ചേർത്തു. ആദായനികുതി ഘടന ലളിതമാക്കുക എന്ന ലക്ഷ്യത്തോടെയാണ് വ്യക്തിഗത ആദായനുകുതി നിരക്ക് കുറച്ചിട്ടുള്ളത്. റിട്ടയർമെന്റ് ആനുകൂല്യങ്ങൾ, പെൻഷൻ, റിട്ടയർമെന്റ് ലീവ് എൻകാഷ്മെന്റ്, വിആർഎസിന്റെ അഞ്ച് ലക്ഷം രൂപ വരെയുള്ള തുക, ഇപിഎഫ്ഒ എംപ്ലോയർ സംഭാവന എന്നിവയാണ് ഇളവുകളിൽ ഉൾപ്പെടുന്നതെന്ന് റെവന്യൂ സെക്രട്ടറി അജയ് ഭൂഷൺ പാണ്ഡെ വ്യക്തമാക്കി.\nപൊതുമേഖലാ ബാങ്കുുകൾക്ക് ആവശ്യമുള്ളത്രയും അധിക മൂലധനം നൽകുമെന്നും മന്ത്രി പ്രഖ്യാപിച്ചിരുന്നു. എന്നാൽ എത്ര രുപയാണ് മൂലധനയിനത്തിൽ വകയിരുത്തിയിട്ടുള്ളതെന്ന് ബജറ്റ് പ്രസംഗത്തിൽ പരാമർശിച്ചിരുന്നില്ല. അടുത്ത സാമ്പത്തിക വർഷത്തിൽ രാജ്യത്തെ ധനക്കമ്മി ജിഡിപിയുടെ 3.5 ശതമാനമായി കുറക്കുമെന്ന് പ്രതീക്ഷിക്കുന്നതായും ധനകാര്യമന്ത്രി കൂട്ടിച്ചേർത്തു. നിലവിലെ ധനക്കമ്മി 3.8 ശതമാനമാണ്.\nഅടുത്ത കുറച്ച് മാസങ്ങൾക്കിടയിൽ വമ്പിച്ച ഓഹരി വിൽപ്പന നടക്കും. അടുത്ത സാമ്പത്തിക വർഷത്തിൽ 2.10 ലക്ഷം കോടി ഡോളർ എന്ന ലക്ഷ്യത്തിലെത്തുമെന്ന ആത്മവിശ്വാസമുണ്ടെന്നും ഡിസിൻവെസ്റ്റ്മെന്റ് സെക്രട്ടറി ടികെ പാണ്ഡെ കൂട്ടിച്ചേർത്തു. ക്യാബിനറ്റ് നേരത്തെ ബിപിസിഎല്ലിന്റെ സർക്കാർ ഓഹരികൾ വിറ്റഴിക്കുന്നതിന് അംഗീകാരം നൽകിയിരുന്നു.\nunion budget 2020 income tax finance minister nirmala sitharaman ധനകാര്യമന്ത്രി നരേന്ദ്ര മോദി budget capital\nGovt intends to remove all income tax exemptions in long run: FM Sitharaman


മുഖം കണ്ണാടി പോലെ തിളങ്ങണോ?; തൈര് പരീക്ഷിച്ച് നോക്കൂ\nവേനൽക്കാലത്തു പുറത്തു പോയി വന്നാൽ കുറച്ച് തൈര് മുഖത്ത് പുരട്ടിയ ശേഷം അല്പ സമയം കഴിഞ്ഞ് കഴുകി കളഞ്ഞാല് അഴുക്കും പൊടിപടലങ്ങളും കളഞ്ഞു മുഖം വൃത്തിയായി കിട്ടും.\nചൊവ്വ,4ഫെബ്രുവരി 2020 (14:39 IST)\nപ്രകൃതി ദത്തമായ ഒരു ക്ലെൻസിംഗ് ഏജന്റ് ആണ് തൈര്. വേനൽക്കാലത്തു പുറത്തു പോയി വന്നാൽ കുറച്ച് തൈര് മുഖത്ത് പുരട്ടിയ ശേഷം അല്പ സമയം കഴിഞ്ഞ് കഴുകി കളഞ്ഞാല് അഴുക്കും പൊടിപടലങ്ങളും കളഞ്ഞു മുഖം വൃത്തിയായി കിട്ടും. വരണ്ട ചർമ്മം മിക്കവരുടെയും പ്രശ്നമാണ് ഇതിനു തൈരിനെക്കാൾ മികച്ച പ്രതിവിധിയില്ല തൈര് മുഖത്ത് തേച്ച് പിടിപ്പിച്ചാല് ഇത് ചര്‍മ്മത്തിന് ഈര്‍പ്പം നല്‍കുന്നു. തൈരിന്റെ ആന്റി ബാക്റ്റീരിയൽ ഘടകങ്ങൾ ചര്‍മത്തെ സംരക്ഷിക്കുകയും ചെയ്യുന്നു.\nവെയിൽ കൊള്ളുന്നത് മൂലമുള്ള മുഖത്തെ കരുവാളിപ്പിന് ഉത്തമമാണ് തൈര് കൊണ്ടുള്ള ഫേസ് പാക്കുകൾ. തൈരില് അല്പം മഞ്ഞപ്പൊടി ചേര്‍ത്ത് ഇളക്കി ഈ മിശ്രിതം മുഖത്ത് പുരട്ടി അല്പ സമയം മസാജ് ചെയ്താല് വെയിലേറ്റ കരിവാളിപ്പ് മാറി മുഖത്തിന് തിളക്കവും നിറവും ലഭിക്കും. സണ്‍ടാന്, സണ്‍ബേണ് എന്നിവക്കുള്ള നല്ല മരുന്നു കൂടിയാണ് തൈര് ഇതിൽ അടങ്ങിയിട്ടുള്ള ലാക്ടിക് ആസിഡ് ആണ് ടാൻ കുറയ്ക്കാൻ സഹായിക്കുന്നത്. തൈരിനെ ഒരു സ്‌ക്രബർ ആയും ഉപയോഗിക്കാം മുഖത്തും കൈകാലുകളിലും തൈരിൽ കുറച്ചു പഞ്ചസാര തരികൾ വിതറി മൃദുവായി ഉരസിയതിനു ശേഷം കഴുകിക്കളയാം.\nഅവന്റെ ആദ്യ നോട്ടമെത്തുന്നത് കാലിലേക്കാണോ? കാരണമിത്\nചർമ്മം തിളങ്ങണോ?; ഈ ഫെസ്‌പാക്കുകൾ പരീക്ഷിക്കൂ\nചുണങ്ങിന് പരിഹാരം അടുക്കളയിൽ തന്നെയുണ്ട്, അറിയൂ ഈ വിദ്യകൾ !\nമുഖക്കുരു വില്ലനാണോ?; ഇതാ ചില വഴികൾ\nഅടുത്ത ലേഖനം കൌതുകമുണര്‍ത്തുന്ന പ്രണയസമ്മാനങ്ങള് !


പ്രഭാ അത്രെ (കല), രാധേശ്യാം ഖെംക( സാഹിത്യം), കല്യാണ് സിങ് ( പൊതുപ്രവര്‍ത്തനം) എന്നിവരാണ് പത്മവിഭൂഷണ് അവാര്‍ഡ് ലഭിച്ച മറ്റു മൂന്ന് പേര്. സിവിലിയന്‍മാര്‍ക്ക് നല്‍കുന്ന രണ്ടാമത്തെ പരമോന്നത പുരസ്‌കാരമാണ് പത്മവിഭൂഷണ്.\nമുതിര്‍ന്ന കോണ്‍ഗ്രസ് നേതാവ് ഗുലാം നബി ആസാദ് ഉള്‍പ്പെടെ 17 പേരാണ് പത്മഭൂഷണിന് അര്‍ഹരായത്. മൂന്നാമത്തെ പരമോന്നത പുരസ്‌കാരമാണ് പത്മഭൂഷണ്. മുതിര്‍ന്ന സിപിഎം നേതാവ് ബുദ്ധദേവ് ഭട്ടാചാര്യ, ഗൂഗിള് സിഇഒ സുന്ദര് പിച്ചൈ, മൈക്രോസോഫ്റ്റ് സിഇഒ സത്യം നദല്ല, സൈറസ് പൂനാവാല തുടങ്ങിയവര്‍ക്കാണ് പത്മഭൂഷണ് പുരസ്‌കാരം ലഭിച്ചത്. പത്മശ്രീ അവാര്‍ഡ് ലഭിച്ച 107 പേരുടെ പേരുകളും പ്രഖ്യാപിച്ചു.


km shajahan's arrest because of pinarayi's hatred. | കെഎം ഷാജഹാനോട് പിണറായിക്ക് തീര്‍ത്താല് തീരാത്ത പക!! കാരണം ലാവ്‌ലിന് കേസ്? - Malayalam Oneindia\nകെഎം ഷാജഹാനോട് പിണറായിക്ക് തീര്‍ത്താല് തീരാത്ത പക!! കാരണം ലാവ്‌ലിന് കേസ്?\nUpdated: Fri, Apr 7, 2017, 13:07 [IST]\nതിരുവനന്തപുരം: ജിഷ്ണു പ്രണോയിയുടെ അമ്മ മഹിജയ്ക്കും കുടുംബത്തിനുമൊപ്പം സമരം ചെയ്യാനെത്തിയ സാമൂഹ്യ പ്രവര്‍ത്തകന് കെഎം ഷാജഹാനെ അറസ്റ്റ് ചെയ്തത് പിണറായിക്ക് പകയുള്ളത് കൊണ്ടാണെന്ന് ഷാജഹാന്റെ അമ്മ തങ്കമ്മയുടെ വെളിപ്പെടുത്തല്. ഷാജഹാനോട് മുഖ്യമന്ത്രി പിണറായി വിജയന് തീര്‍ത്താല് തീരാത്ത പകയുണ്ടെന്ന് തങ്കമ്മ പറയുന്നു.\nപിണറായിക്കെതിരായ ലാവ്‌ലിന് കേസ് നടത്തുന്നത് ഷാജഹാനാണെന്നും ഇതിന്റെ പ്രതികാരമായിട്ടാണ് ഷാജഹാനെ അറസ്റ്റ് ചെയ്ത് ജയിലിലടച്ചതെന്നാണ് അമ്മയുടെ ആരോപണം. സമരം നടന്ന് അരമണിക്കൂറിന് ശേഷമാണ് ഷാജഹാന് സ്ഥലത്ത് എത്തിയതെന്ന് അമ്മ പറയുന്നു. പോലീസ് ആസ്ഥാനത്ത് നടന്ന സംഭവങ്ങളുടെ ഗൂഢാലോചനയില് ഷാജഹാന് പങ്കില്ലെന്നും തങ്കമ്മ വ്യക്തമാക്കി.\nജിഷ്ണുവിന്റെ ബന്ധുക്കള്‍ക്കൊപ്പം ഷാജഹാനെയും അറസ്റ്റ് ചെയ്തിരുന്നു. എന്നാല് ബന്ധുക്കളെ വിട്ടയച്ചെങ്കിലും ഷാജഹാന് അടക്കമുള്ള സാമൂഹ്യ പ്രവര്‍ത്തകരെ വിട്ടയച്ചില്ല. പ്രതികരണങ്ങളില് പിണറായി ഷാജഹാന്റെ പോരെടുത്ത് പറഞ്ഞതു തന്നെ പ്രതികാര നടപടിക്ക് തെളിവാണെന്നും ആരോപണം ഉണ്ട്.\nഷാജഹാനെ കൂടാതെ വിദ്യാഭ്യാസ സംരക്ഷണ പ്രവര്‍ത്തകന് ഷാജിര്‍ഖാനും അറസ്റ്റിലായിട്ടുണ്ട്. ഇവര്‍ക്കൊപ്പം തോക്കു സ്വാമിയെയും ഇവിടെ നിന്ന് അ റസ്റ്റ് ചെയ്തിരുന്നു. അറസ്റ്റിലായ പൊതു പ്രവര്‍ത്തകരുടെ കസ്റ്റഡി ആവശ്യപ്പെട്ട് പോലീസ് അപേക്ഷ നല്‍കും.\nഅറസ്റ്റിലായ സാമൂഹ്യപ്രവര്‍ത്തകര് നുഴഞ്ഞു കയറി പ്രശ്‌നമുണ്ടാക്കിയിരിക്കുന്നവരുടെ പട്ടികയിലാണ്. അതിനാല് ഇവര്‍ക്ക് ജാമ്യം നിഷേധിച്ചിരിക്കുകയാണ്. എന്നാല് ഇവര് നുഴഞ്ഞു കയറി എത്തിയവരല്ലെന്നാണ് ജിഷ്ണുവിന്റെ കുടുംബം പറയുന്നത്.\nസമരം നടക്കുന്നുണ്ടെന്ന് അറിയാതെയാണ് ഹിമവല് ഭദ്രാനന്ദ ഡിജിപി ഓഫീസിന് മുന്നില് എത്തിയത്. ഡിജിപിയെ കാണാനാണ് എത്തിയതെന്നും ജിഷ്ണു പ്രണോയിയുടെ സമരവുമായി ബന്ധമില്ലെന്നും ഇയാള് തന്നെ വ്യക്തമാക്കിയിരുന്നു.\nസാമൂഹ്യ പ്രവര്‍ത്തകരുടെ അറസ്റ്റിനെതിരെ വ്യാപക പ്രതിഷേധം ഉയര്‍ന്നിരിക്കുകയാണ്. ജിഷ്ണുവിന്റെ ബന്ധുക്കള് ചെയ്ത അതേ കുറ്റം തന്നെയാണ് ഇവരും ചെയ്തിരിക്കുന്നതെന്നും എന്നാല് ജിഷ്ണുവിന്റെ കുടുംബത്തെ മാത്രം വിട്ടയച്ചത് എന്തിന്റെ അടിസ്ഥാനത്തിലാണെന്ന ചോദ്യവും ഉയര്‍ന്നിരിക്കുകയാണ്. ഇക്കാര്യത്തില് സിപിഎമ്മിലുള്ളവര്‍ക്ക് തന്നെ ഉത്തരം പറയാന് കഴിയുന്നില്ല.\nജിഷ്ണുവിന്റെ ബന്ധുക്കള് സമരം നടത്തുന്നതിനിടെ തള്ളിക്കയറി പ്രശ്‌നമുണ്ടാക്കിയത് ഇവരാണെന്നാണ് ആരോപിച്ചാണ് ഇവരെ അറസ്റ്റ് ചെയ്തിരിക്കുന്നത്. ഇവര്‍ക്കെതിരെ ഗൂഢാലോചനക്കുറ്റം ചുമത്തിയിരിക്കുകയാണ്.\nജിഷ്ണു കേസ് സിബിഐ കൈവിടുമോ ? അന്വേഷണം ഏറ്റെടുക്കണം!! കത്തയച്ചു....\nസുഖമില്ലാതെ കഴിയുന്ന അമ്മയെ കാണണം..കേരളത്തില് പ്രവേശിക്കാന് അനുമതി തേടി പികെ കൃഷ്ണദാസ് !!\nകൃഷ്ണദാസ് കേരളത്തില് കടക്കരുത്!! ഉത്തരവ് സുപ്രീം കോടതിയുടേത്...ഇതാണ് കാരണം\nകൃഷ്ണദാസുമായി അടുത്ത ബന്ധം!! ജിഷ്ണുക്കേസില് ഇടപെട്ടിട്ടില്ല...എല്ലാം വ്യക്തമാക്കി സുധാകരന്\nആ വാക്കു പാലിച്ച് പിണറായി സർക്കാർ! ജിഷ്ണു പ്രണോയ് കേസ് സിബിഐ അന്വേഷിക്കും,ഇനി രക്ഷയില്ല?\njishnu pranoy activist arrest pinarayi vijayan lavlin case mother ജിഷ്ണു പ്രണോയ് അറസ്റ്റ് പിണറായി വിജയന് പക കേസ് അമ്മ\nkm shajahan's mother against pinarayi vijayan. km shajahan's arrest because of pinarayi's hatred.


August 2018 – Page2– The Editor\nകൊച്ചി: പ്രളയബാധിത പ്രദേശങ്ങള് സന്ദര്‍ശിക്കാനും ദുരിതബാധിതരെ നേരില് കാണുന്നതിനുമായി രാജ്യസഭാ പ്രതിപക്ഷ നേതാവ് ഗുലാം നബി ആസാദ് ഇന്ന് കേരളത്തിലെത്തും. രാവിലെ 11 .20 ന് നെടുമ്പാശേരിയിലെത്തുന്ന അദ്ദേഹം 11.45 ന് കീഴ്മാട് കുട്ടമശ്ശേരി സര്‍ക്കാര് സ്‌കൂളിലെ ദുരിതാശ്വാസ ക്യാമ്പ് സന്ദര്‍ശിക്കും. തുടര്‍ന്ന് ആലുവ പാലസില് വിശ്രമിച്ച ശേഷം മൂന്ന് മണിക്ക് കുന്നുകരയില് പള്ളിമേട തകര്‍ന്ന് സ്ഥലവും ഇതിനു സമീപം തകര്‍ന്ന വീടുകളും സന്ദര്‍ശിക്കും. വൈകിട്ട് അഞ്ച് മണിയോടെ ചേന്ദമംഗലം കുറുമ്പത്തുരുത്തില് തകര്‍ന്ന വീടുകളും ദുരിതബാധിത പ്രദേശങ്ങളും സന്ദര്‍ശിച്ച ശേഷം എറണാകുളം ഗസ്റ്റ് ഹൗസില് രാത്രി തങ്ങും. ശനിയാഴ്ച രാവിലെ എട്ടരയ്ക്ക് കൊച്ചിയില് നിന്ന് കോഴിക്കോട്ടേയ്ക്ക് തിരിയ്ക്കും. പതിനൊന്നരയ്ക്ക് മലപ്പുറം കൊണ്ടോട്ടിയില് ചെറുകാവില് ദുരിതബാധിത പ്രദേശങ്ങള് സന്ദര്‍ശിക്കും. ഉച്ചയ്ക്ക് ഒരു മണിക്ക് മലപ്പുറം ഉറുങ്ങാട്ടറിയില് സന്ദര്‍ശനം നടത്തിയ ശേഷം വൈകിട്ട് മൂന്ന് മണിക്ക് നിലമ്പൂരിലെ ചാലിയാറില് ദുരിതബാധിതരെ…\nIndia, Kerala, Latest News, Newsghulam nabi azad\nദുരിതാശ്വാസ നിധിയിലേക്ക് സഹായപ്രവാഹം; ആയിരം കോടി കവിഞ്ഞു.\nകേരളത്തിന്റെ പുനരധിവാസത്തിനും പുനര്‍നിര്‍മാണത്തിനുമായി മുഖ്യമന്ത്രിയുടെ ദുരിതാശ്വാസ നിധിയിലേക്ക് സഹായപ്രവാഹം. വ്യാഴാഴ്ച രാത്രി പത്തുമണിയോടെ ദുരിതാശ്വാസ നിധിയില് സംഭാവനയായി ലഭിച്ചത് 1027.07 കോടി രൂപ. ഇലക്ട്രോണിക്‌സ് പേയ്‌മെന്റിലൂടെ 145.17 കോടി, യുപിഐ/ക്യുആര്/വിപിഎ വഴി 46.04 കോടി, പണം/ചെക്ക്/ആര്‍ടിജിഎസ് വഴി 835.86 കോടിയുമാണ് ഇതുവരെ ലഭിച്ചത്.\nKerala, Newskerala relief fund\nനടിയെ ആക്രമിച്ച കേസില് ദിലീപിന്റെ ഹര്‍ജി പരിഗണിക്കുന്നത് അടുത്തമാസം 17ലേക്ക് മാറ്റി\nകൊച്ചി: നടിയെ ആക്രമിച്ച കേസില് കൂടുതല് രേഖകള് ആവശ്യപ്പെട്ടുകൊണ്ട് ദിലീപ് നല്‍കിയ ഹര്‍ജി പരിഗണിക്കുന്നത് സെപ്റ്റംബര് 17 ലേക്ക് മാറ്റി. എറണാകുളം സെഷന് കോടതിയിലായിരുന്നു ദിലീപ് ഹര്‍ജി നല്‍കിയത്. കേസിനെ സംബന്ധിച്ച 87 തെളിവുകള് പ്രോസിക്യൂഷന് ദിലീപിന് കൈമാറിയിരുന്നെങ്കിലും 35 രേഖകള് ഇനിയും ലഭിക്കാനുണ്ടെന്നും അവ കൈ മാറണണെന്നും ആവശ്യപ്പെട്ടു കൊണ്ടാണ് ദിലീപ് ഹര്‍ജി നല്‍കിയത്. കേസിലെ മുഖ്യതെളിവായ ദൃശ്യങ്ങള് ആവശ്യപ്പെട്ടിരുന്നുവെങ്കിലും താരത്തിന്റെ ആവശ്യം കോടതി തള്ളിയിരുന്നു. ദിലീപിനുവേണ്ടി കോടതിയില് ഹാജറായ സുപ്രിം കോടതിയിലെ സീനിയര് അഭിഭാഷകന് സിദ്ധര്‍ത്ഥ് ലൂത്ര കേസ് സി.ബി.ഐക്കു കൈമാറണമെന്നാവശ്യപ്പെട്ട് വാദം പൂര്‍ത്തിയാക്കിയിരുന്നു.\nപ്രളയത്തില് പാസ്പോര്‍ട്ട് നഷ്ടപ്പെടുകയോ, കേട് സംഭവിക്കുകയോ ചെയ്തവര്‍ക്കായി പ്രത്യേക ക്യാമ്പ്\nThursday August 30th, 2018 webdesk\nപ്രളയത്തില് പാസ്പോര്‍ട്ട് നഷ്ടപ്പെടുകയോ, കേട് സംഭവിക്കുകയോ ചെയ്തിട്ടുണ്ടോ? എങ്കില് ഇതാ പ്രത്യേക ക്യാമ്പ് ഒരുങ്ങുന്നുപ്രളയത്തില് പാസ്പോര്‍ട്ട് നഷ്ടപ്പെടുകയോ കേട് സംഭവിക്കുകയോ ചെയ്തവര്‍ക്കായി പ്രത്യേക ക്യാമ്പ് ഒരുങ്ങുന്നു. സെപ്റ്റംബര് ഒന്നിന് ആലുവ, കോട്ടയം പാസ്പോര്‍ട്ട് സേവാകേന്ദ്രങ്ങളിലാണ് പ്രത്യേക ക്യാമ്പ് സംഘടിപ്പിച്ചിരിക്കുന്നതെന്ന് റീജനല് പാസ്പോര്‍ട്ട് ഓഫീസര് പ്രശാന്ത് ചന്ദ്രന് അറിയിച്ചു. ഈ ക്യാമ്പില് എല്ലാ ജില്ലകളില് നിന്നുള്ളവര്‍ക്കും അപേക്ഷിക്കാം. ക്യാമ്പുകളില് പങ്കെടുക്കാന് (www.passportindia.gov.in) അല്ലെങ്കില് എം പാസ്പോര്‍ട്ട് സേവ ആപ് മുഖേന പാസ്പോര്‍ട്ട് പുതുക്കാന് അപേക്ഷിക്കണം. ഫീസ് ഓണ്‍ലൈനായി അടയ്ക്കേണ്ടതില്ല. ഇതിനായി രജിസ്റ്റര് ചെയ്യുമ്പോള് പാസ്പോര്‍ട്ട് ഓഫീസായില ആര്‍പിഒ , കൊച്ചിന് തിരഞ്ഞെടുക്കണം. പാസ്പോര്‍ട്ട് നഷ്ടപ്പെട്ടവര് പോലീസ് സ്റ്റേഷനില് നിന്ന് ഇതിന്റെ രേഖ ഹാജരാക്കണം. മറ്റു രേഖകള് ആവശ്യമില്ല. യാത്ര ചെയ്യുന്നവര് രണ്ടു പാസ്പോര്‍ട്ടും കൈവശം വെയ്ക്കണം. സംശയങ്ങള്‍ക്ക് കൊച്ചി റീജണല് പാസ്പോര്‍ട്ട് ഓഫീസിന്റെ നമ്പറിലേക്ക് വിളിക്കുകയോ വാട്സാപ്പ് സന്ദേശം…\nKerala, Latest News, Newspassport, rain havoc\nജക്കാര്‍ത്ത: ഏഷ്യന് ഗെയിംസിന്റെ ജക്കാര്‍ത്തന് മണ്ണില് മലയാളിത്തിളക്കം. 1500 മീറ്ററില് മലയാളി താരം ജിന്‍സന് ജോണ്‍സനാണ് ഇന്ത്യയ്ക്ക് സുവര്‍ണ്ണത്തിളക്കം സമ്മാനിച്ചത്. മൂന്ന് മിനിറ്റ് 44.72 സെക്കന്‍ഡില് ഫിനിഷ് ചെയ്താണ് ഇന്ത്യയ്ക്കായി ജിന്‍സണ് ജോണ്‍സണ് സുവര്‍ണ്ണതാരമായത്. ഇതോടെ ഇന്ത്യയുടെ സ്വര്‍ണ്ണനേട്ടം 12 ആയി. വനിതകളുടെ 1500 മീറ്ററില് മലയാളി താരം പി.യു. ചിത്ര വെങ്കലം നേടി. നേരത്തെ 800 മീറ്ററില് ജിന്‍സണ് വെള്ളി നേടിയിരുന്നു. വനിതകളുടെ 1500 മീറ്ററില് വെങ്കലം നേടി ചിത്രയാണ് ഇന്ത്യയ്ക്കായി പന്ത്രണ്ടാം ദിനം അക്കൗണ്ട് തുറന്നത്. 4:12:56 സെക്കന്‍ഡിലാണ് ചിത്ര വെങ്കലം നേടിയത്. വനിതകളുടെ ഡിസ്‌കസ്ത്രോയില് 62.26 മീറ്റര് പായിച്ച് സീമ പൂനിയ ഇന്ത്യയ്ക്കായി വെങ്കലം നേടി. 2014 ഇഞ്ചിയോണില് സീമ സ്വര്‍ണ്ണം നേടിയിരുന്നു.\nIndia, Sportsasian games, gold for india, jinson jhonson, p u chitra\nഏഷ്യന് ഗെയിംസ് : ഹെപ്റ്റാതലണില് ഇന്ത്യക്കു സുവര്‍ണ്ണ നേട്ടം സമ്മാനിച്ച് സ്വപ്നാ ബര്‍മന്\nWednesday August 29th, 2018 webdesk\nഏഷ്യന് ഗെയിംസില് ഹെപ്റ്റാതലണില് ഇന്ത്യക്കു സുവര്‍ണ്ണ നേട്ടം സമ്മാനിച്ച് സ്വപ്നാ ബര്‍മന്. ഇതോടെ ഏഷ്യന് ഗെയിംസില് ഈ ഇനത്തില് ഇന്ത്യക്കുവേണ്ടി മെഡല്‍നേടുന്ന അഞ്ചാമത്തെ താരമായി സ്വപ്ന ബര്‍മന്. 2002, 2006 ഏഷ്യന് ഗെയിംസില് ഇന്ത്യയുടെ സോമ ദത്ത നടത്തിയ പ്രകടനം നിഷ്പ്രഭമാക്കിയാണ് സ്വപ്ന സ്വര്‍ണ്ണം സ്വന്തമാക്കിയത്. 6026 പോയിന്റുമായാണ് ബര്‍മന് സ്വര്‍ണ്ണം നേടിയത്. 5954 പോയിന്റുമായി ചൈനയുടെ ക്യുന്‍ഗിലിംഗ് വാന് വെള്ളിമെഡല് നേടിയപ്പോള് 5873 പോയിന്റുമായി ജപ്പാന്റെ യൂക്കി യമസ്‌കി വെങ്കലം നേടി. 5837 പോയിന്റുമായി ഇന്ത്യയുടെ പൂര്‍ണ്ണിമാ ഹെമ്രത്തിന് നാലാം സ്ഥാനം കൊണ്ട് തൃപ്തിപെടെണ്ടി വന്നു.\nOther sports, Sportsasian games, gold for india, heptatholn, swapana barman\nമുഖ്യമന്ത്രിയുടെ ദുരിതാശ്വാസനിധിയിലേക്ക് വരുന്ന പണത്തിന്റെ വിവരങ്ങള് തത്സമയം അറിയാം..\nതിരുവനന്തപുരം: മുഖ്യമന്ത്രിയുടെ ദുരിതാശ്വാസനിധിയിലേക്ക് ഇതുവരെ 722.78 കോടി രൂപ ലഭിച്ചു എന്ന് കണക്കുകള് വ്യക്തമാക്കുന്നു. ദുരിതാശ്വാസ നിധിയിലേക്ക് വരുന്ന പണത്തിന്റെ തത്സമയ വിവരങ്ങള് വെബ്സൈറ്റിലൂടെ അറിയാം. മുഖ്യമന്ത്രിയുടെ ദുരിതാശ്വാസ നിധിയിലേക്ക് പലസ്ഥലങ്ങളില് നിന്നും പണം ലഭിക്കുന്നുണ്ട്. വിവിധ ബാങ്കുകള് ഉള്‍പ്പടെയുള്ള പണമിടപാട് സംവിധാനങ്ങളിലൂടെ അക്കൗണ്ടിലേക്ക് വരുന്ന പണത്തിന്റെ വിശദവിവരങ്ങളാണ് സൈറ്റിലുള്ളത്. ഓരോ മിനിട്ടിലും അക്കൗണ്ടിലേക്ക് എത്തുന്ന തുകയ്ക്ക് അനുസരിച്ച് കൃത്യമായ കണക്കുകളുടെ അപ്ഡേഷനും സൈറ്റില് നല്‍കുന്നുണ്ട്. ഇലക്ട്രോണിക്ക്, യു.പി.ഐ/ക്യു ആര്/ വിപിഐ, ക്യാഷ്/ ചെക്ക്/ ആര്‍ടിജിഎസ് സംവിധാനങ്ങളിലൂടെ എത്തുന്ന സംഭാവനകളുടെ വിശദവിവരങ്ങളും സൈറ്റില് നല്‍കിയിട്ടുണ്ട്. മുഖ്യമന്ത്രിയുടെ ദുരിതാശ്വാസ നിധിയിലേക്കുള്ള സംഭാവനകള്‍ക്കെതിരെ നിരവധി കുപ്രചാരണങ്ങള് നടക്കുന്നുണ്ട്. അതുകൊണ്ടുതന്നെ തികച്ചും സുതാര്യമായിത്തന്നെയാണ് മുഖ്യമന്ത്രിയുടെ ദുരിതാശ്വാസനിധിയുടെ പ്രവര്‍ത്തനം എന്ന് ഉറപ്പുവരുത്തുകയാണ് ഈ വെബസൈറ്റ്. ‘ഗവണ്‍മെന്റ് ഓഫ് കേരള ചീഫ് മിനിസ്റ്റേര്‍സ് ഡിസാസ്റ്റര് റിലീഫ് ഫണ്ട്’ donation.cmdrf.kerala.gov.in എന്ന വെബ്സൈറ്റിലാണ് ദുരിതാശ്വാസ നിധിയിലേക്ക്…\nKerala, Newskerala relief fund, live updation on wesite\nദുരിതാശ്വാസ നിധിയിലേക്ക് 25 ലക്ഷം രൂപ നല്‍കി നിവിന് പോളി\nWednesday August 29th, 2018 Wednesday August 29th, 2018 webdesk\nതിരുവനന്തപുരം: സിനിമാ താരം നിവിന് പോളി മുഖ്യമന്ത്രിയുടെ ദുരിതാശ്വാസ നിധിയിലേക്ക് 25 ലക്ഷം രൂപ നല്‍കി. മുഖ്യമന്ത്രിയുടെ ഓഫീസിലെത്തിയാണ് താരം തുക കൈമാറിയത്. ദുരിത സമയത്ത് എല്ലാവരും ദുരിത ബാധിതരെ അകമഴിഞ്ഞ് സഹായിച്ചിട്ടുണ്ടെന്നും ഇനി പുനര്‍നിര്‍മാണ സമയത്തും എല്ലാവരും ഒത്തൊരുമയോടെ പ്രവര്‍ത്തിക്കണമെന്നും തുക കൈമാറിയ ശേഷം നിവിന് പോളി മാധ്യമങ്ങളോട് പറഞ്ഞു. യുവതാരങ്ങള് ദുരിതാശ്വാസ നിധിയിലേക്ക് സംഭാവന നല്‍കുന്നില്ലെന്ന ആരോപണം അദ്ദേഹം തള്ളിക്കളഞ്ഞു. പല ചലച്ചിത്ര പ്രവര്‍ത്തകരും പ്രളയ നാളുകളില് ഉറക്കമൊഴിച്ച് പ്രളയബാധിതരെ പലതരത്തിലും സഹായിക്കുന്നുണ്ടായിരുന്നെന്നും പലരും അതൊന്നും പുറത്തു പറയാത്തതാണെന്നും നിവിന് പോളി ചൂണ്ടിക്കാട്ടി.\nEntertainment, Kerala, Newskerala relief fund, Nivin Pauly


മക്കട മണക്കോട്ട് പ്രേമൻ  |\nമക്കട മണക്കോട്ട് പ്രേമൻ \nPublished: Sep 4, 2019, 11:38 PM IST\nമക്കട മണക്കോട്ട് പ്രേമൻ\nഒളവണ്ണ: കൊടിനാട്ടുമുക്ക് മക്കട മണക്കോട്ട് പ്രേമൻ (73) അന്തരിച്ചു. മലപ്പുറം ജില്ലാ വിരുദ്ധ സമരത്തിലും അങ്ങാടിപ്പുറം തളിക്ഷേത്ര വിമോചനസമരത്തിലും അടിയന്തരാവസ്ഥയ്ക്കെതിരേ ലോക സംഘർഷസമിതിയുടെ നേതൃത്വത്തിൽ നടന്ന സമരത്തിലും പങ്കെടുത്ത് ജയിൽവാസമനുഭവിച്ചിട്ടുണ്ട്. മാനാഞ്ചിറ അയ്യപ്പൻവിളക്ക് കമ്മിറ്റി ജനറൽ സെക്രട്ടറി, വൈസ് പ്രസിഡന്റ്, കോഴിക്കോട് ശ്രീകണ്ഠേശ്വര ക്ഷേത്രയോഗം പ്രവർത്തകസമിതി അംഗം, രാഷ്ട്രീയ സ്വയംസേവക സംഘം, ചാലപ്പുറം, പന്തീരാങ്കാവ് നഗരങ്ങളുടെ കാര്യവാഹ് എന്നീ നിലകളിൽ പ്രവർത്തിച്ചിട്ടുണ്ട്. ഒളവണ്ണ പാലകുറുംബ മേക്കോട്ട ഭഗവതി ക്ഷേത്രകമ്മിറ്റി പ്രസിഡൻറ്, കുടുംബക്ഷേത്ര കമ്മിറ്റി പ്രസിഡന്റ്, സക്ഷമ പന്തീരാങ്കാവ് സ്ഥാനീയസമിതി രക്ഷാധികാരി, എമർജൻസി വിക്ടിംസ് അസോസിയേഷൻ ജില്ലാ ഖജാൻജി എന്നീനിലകളിൽ പ്രവർത്തിച്ചുവരുകയായിരുന്നു. ഭാര്യ: മനോരമ. മക്കൾ: സച്ചിത് (ഐ.ടി. ആർക്കിടെക്ട്, നോഖിയ, ബെംഗളൂരൂ), അഞ്ജു. മരുമക്കൾ: രശ്മി (ഐ.ഐ.എസ്.സി., ബെംഗളുരൂ), മഹേഷ് (സോഫ്റ്റ് വേർ എൻജിനിയർ). സഹോദരങ്ങൾ: സത്യൻ (റിട്ട. എസ്.ബി.സി.ഐ.ഡി.), ശോഭന.\nകൊയിലാണ്ടി: ചെങ്ങോട്ടുകാവിൽ ചോനോംകണ്ടി ചോയിക്കുട്ടി (75) അന്തരിച്ചു. ഭാര്യ: ശാന്ത. മക്കൾ: ഷീന, ഷിജി, ഷിനീഷ് (ആർമി). മരുമക്കൾ: ശശി, ബൈജു, മിജിന. സഹോദരങ്ങൾ: മാധവി, കുഞ്ഞിരാമൻ, മാലതി, ലീല.\nകോഴിക്കോട്: തിരുത്തിയാട് കുരിശിങ്കൽ വീട്ടിൽ കെ.ടി. പോൾ (84-അഗസ്റ്റ്യൻ അപ്പോൾസ്റ്ററി വർക്സ്) അന്തരിച്ചു. ഭാര്യ: കളത്തിപ്പറമ്പിൽ ഫിലോമിന. മക്കൾ: ജോയി, പ്രിൻസ്, സോഫി, സാജൻ, സോജി, സോണി. മരുമക്കൾ: സൂസൻ ഷാമി, റിജേഷ് ക്ളമന്റ്.\nനടവയൽ: ചീങ്ങോട് മുഞ്ഞാട്ട് എം.സി. അബ്രാഹം (82) അന്തരിച്ചു. ഭാര്യ പി.സി. അന്ന (റിട്ട. അധ്യാപിക, നടവയൽ സെയ്ന്റ് തോമസ് ഹൈസ്കൂൾ). മക്കൾ: ടെസി (അധ്യാപിക, അമ്പലവയൽ ജി.എൽ.പി.എസ്.), ബിജു (വയനാട് ജില്ലാ സഹകരണ ബാങ്ക്, കമ്പളക്കാട്), പരേതയായ ഇസബെൽ. മരുമക്കൾ: തോമസ് പാലനിൽക്കും തൊട്ടിയിൽ (വയനാട് ജില്ലാ സഹകരണബാങ്ക്, മീനങ്ങാടി), ഷെല്ലി മക്കോളിൽ (അധ്യാപിക, നടവയൽ സെയ്ന്റ് തോമസ് ഹയർസെക്കൻഡറി സ്കൂൾ).\nകോഴിക്കോട്: അഞ്ചാം ഗെയിറ്റ് ചോയുണ്ണിമാസ്റ്റർ റോഡിൽ കല്ലാട്ട് പരേതരായ കെ.സി. ദയാനന്ദന്റെയും സുഗന്ധ കല്ലാട്ടിന്റെയും മകൻ അരുൺ ദയാനന്ദ് (50) മുംബൈയിൽ അന്തരിച്ചു. ഭാര്യ: റിജുലാ അരുൺ. മക്കൾ: ഗൗതം അരുൺ, അരുന്ധതി അരുൺ. സഹോദരങ്ങൾ: യുവരാജ് ദയാനന്ദ് (പുണെ), അനിൽ ദയാനന്ദ് (യു.എസ്.എ.). ശവസംസ്കാരം മുംബൈയിൽ.\nചീക്കിലോട്: കിഴക്കേ നെല്ലിക്കാത്ത് ബീരാൻകുട്ടി (72) അന്തരിച്ചു. ഭാര്യ: പാത്തുമ്മയ്. മക്കൾ: ജാഫർ (ബഹ്റൈൻ), അസ്മ, സൗദ. മരുമക്കൾ: അബൂബക്കർ, ജമാൽ, ഷഹനീത. സഹോദരങ്ങൾ: ഹുസൈൻ, ഉമ്മയ്യ, പരേതരായ കലന്തൻകുട്ടി, കദീജക്കുട്ടി, ബീവി, കുഞ്ഞിപ്പാത്തു.\nചാലക്കുടി: കൂടപ്പുഴ എങ്ങൂര് ചന്ദ്രൻ (85) അന്തരിച്ചു. ഭാര്യ: സുശീല (റിട്ട. മുനിസിപ്പൽ ജീവനക്കാരി). മക്കള്: സജിത്ത് (ദുബായ്), സന്ധ്യ. മരുമക്കള്: സിനി, കരുണപ്രകാശ്.\nസിസ്റ്റർ മേരി ഇൻകാർനേഷൻ\nഒല്ലൂർ: സി.എസ്.എസ്.ടി. സഭാംഗം സിസ്റ്റർ മേരി ഇൻകാർനേഷൻ (ജോളി -76) മൈസൂരുവിൽ അന്തരിച്ചു. അക്കര പരേതരായ പൈലോതിന്റെയും ഏല്യക്കുട്ടിയുടെയും മകളാണ്. സഹോദരങ്ങൾ: റോസിലി, അൽഫോൻസ, ത്രേസ്യാമ്മ.\nപറവൂർ: പുത്തൻവേലിക്കര കൈമാതുരുത്തിപ്പടി പുലരി നഗറിൽ പയ്യപ്പിള്ളി ഔസേപ്പിന്റെ മകൻ തോമസ് (70) അന്തരിച്ചു. ഭാര്യ: ലില്ലി. മക്കൾ: ലിൻസി (അധ്യാപിക, ശ്രീനാരായണ വിദ്യാനികേതൻ, ആലുവ), ലീന (നഴ്സ്, ചെങ്ങമനാട് പ്രാഥമിക ആരോഗ്യകേന്ദ്രം), ലിജി (അധ്യാപിക, സൗത്ത് ആഫ്രിക്ക). മരുമക്കൾ: രാജു (ബിസിനസ്, ആലുവ), എം.പി. ഷാജൻ (എം. എസ്. സ്വാമിനാഥൻ ഫൗണ്ടേഷൻ, എറണാകുളം, മുൻ പുത്തൻവേലിക്കര പഞ്ചായത്ത് സ്റ്റാൻഡിങ് കമ്മിറ്റി ചെയർമാൻ), ജീമോൻ (ഡിസൈനർ, സൗത്ത് ആഫ്രിക്ക).\nകടവന്ത്ര: വിനോബ നഗറില് സുരഭിയില് എൻ. വേണുഗോപാൽ (54) അന്തരിച്ചു. കാരിക്കാമുറി ആര്.വി.എസ്. എന്റര്പ്രൈസസ് ഉടമയാണ്. ഭാര്യ: സുധ. മക്കള്: ശ്വേത, വിശാല്.\nകാലടി: നടുവട്ടം പാലമറ്റം (കീണാഞ്ചേരി) വീട്ടില് ആന്റണി (79) അന്തരിച്ചു. ഭാര്യ: നടുവട്ടം കൂട്ടാല വീട്ടില് ത്രേസ്യാമ്മ. മക്കള്: മോളി (നഴ്സ്, ന്യൂസീലന്ഡ്), ജോയി, സിസ്റ്റര് സിനി (പഞ്ചാബ്), ഫാ.സജി (ആഗ്ര). മരുമക്കള്: ജോസഫ് (ന്യൂസീലന്ഡ്), ലീലാമ്മ.\nചൊവ്വര: പ്രസന്നപുരം മുളവരിയ്ക്കല് പരേതനായ കുഞ്ഞിപൗലോയുടെ ഭാര്യ ത്രേസ്യ (101) അന്തരിച്ചു. ഏറണാകുളം ചിറ്റേഴത്ത് കുടുംബാംഗമാണ്. മക്കള്: ആന്റണി, ചെറിയാന്, കുര്യാക്കോസ്, ആനി മാത്യു, തോമസ്, ഫാ. ജോര്ജ്, ഡേവീസ്, സാജന്, പരേതനായ ജോസഫ്. മരുമക്കള്: ആനി, കൊച്ചുത്രേസ്യ, ആലീസ്, സോഫി, പ്രൊഫ. പി.ജെ. മാത്യു, മ്യാഗി, സുജ, പരേതയായ ലാലി.\nന്യൂഡല്ഹി: എറണാകുളം പിറവം നെച്ചൂര് വീണമഠത്തില് വീട്ടില് മനോജ് മാത്യു (45) അന്തരിച്ചു. ഡല്ഹിയിലെ ദില്ഷാദ് കോളനിയിലായിരുന്നു താമസം. ഭാര്യ: ജെസ്മി മനോജ്. മക്കള്: മാര്വെല് മനോജ്, ഏദന് മനോജ്. സഹോദരങ്ങള്: മെര്ലിന് മാത്യു, സീന ജോയി, ജലാലയ സജി. ശവസംസ്കാരം വ്യാഴാഴ്ച വൈകീട്ട്് നാലിന് മാമലശ്ശേരി മാര് മിഖായേല് ഓര്ത്തഡോക്സ് പള്ളിയില്.\nഅഴീക്കോട്: കടപ്പുറം റോഡ് ഹൗസിങ് കോളനിക്ക് സമീപം സനൂപിൽ കെ.പി.നസീം (50) അന്തരിച്ചു. കണ്ണൂരിലെ അഷ്റഫ് ട്രേഡേഴ്സ് ജീവനക്കാരനാണ്. പരേതനായ മുഹമ്മദ് കുഞ്ഞിയുടെയും കുഞ്ഞാമിനയുടെയും മകനാണ്. ഭാര്യ: സറീന കോട്ടക്കുന്ന്. മക്കൾ: നിഹാൽ, സഹൽ, സനൂബിയ. സഹോദരങ്ങൾ: കെ.അഷ്റഫ് ഹാജി (അഷ്റഫ് നേരിയഅരി ഉടമ, അഷ്റഫ് ട്രേഡേഴ്സ്, മന്ന, കണ്ണൂർ), ജാബിർ, ഷമീം, അലീം.\nകാഞ്ഞങ്ങാട്: പള്ളിക്കര പള്ളിപ്പുഴയിലെ ഡോ. കെ.എ.മഹമൂദ് (68) അന്തരിച്ചു. കോട്ടച്ചേരി ഹിറാമസ്ജിദ് സ്ഥാപക അംഗവും മതസാംസ്കാരിക പ്രവർത്തകനുമായിരുന്നു. ഉപ്പളയിലെ പരേതനായ ഖാലിദ് അഹ്മദിന്റെയും ഖദീജയുടെയും മകനാണ്. ഭാര്യ: അനീസ. മക്കൾ: നസ്റുദീൻഷാ, ഷബ്ത്താബ് ഡാനിഷ്, കാമിൽ ഷെരീഫ്സാനി, ഇസ്മത്തുല്ല അമൻ, ഷിബ്ഹത്തുല്ല അമീൻ, സഫ്ഖത്തുല്ല ഇഹ്ബാൻ. മരുമക്കൾ: ഫാത്തിമ ഫൈറൂസ, അഹമ്മദ് ഷമീൻ, നഫീസ സബ, ആയിഷ ഉബൈദ്. സഹോദരങ്ങൾ: മൈമൂന, സെറീന, മുനീർ, ഹഫ്സ, റംല, സെക്കീർ, നസീമ.\nതളിപ്പറമ്പ്: കണ്ണൂർ ജില്ലാ ബാങ്ക് തളിപ്പറമ്പ് സായാഹ്ന ശാഖ അസി. മാനേജർ കീഴാറ്റൂരിലെ മേഴ്സി സണ്ണി (54) അന്തരിച്ചു. ഇടുക്കി ചക്കൂലിൽ കുടുംബാംഗമാണ്. ഭർത്താവ്: പരേതനായ സണ്ണി. മക്കൾ: സ്മൃതി സണ്ണി ( ലക്ചറർ, ഫാർമസ്യൂട്ടിക്കൽ സയൻസ്, പരിയാരം മെഡിക്കൽ കോളേജ്), സിബി സണ്ണി.\nനീലേശ്വരം: ഒഴിഞ്ഞവളപ്പിലെ പഴയകാല കോൺഗ്രസ് പ്രവർത്തകൻ ഒ.വി.കോമൻ (81) അന്തരിച്ചു. ഒഴിഞ്ഞവളപ്പ് പ്രിയദർശിനി ക്ലബ് പ്രസിഡന്റ്, നാഗച്ചേരി ഭഗവതിസ്ഥാനം പ്രസിഡന്റ്, ഒഴിഞ്ഞവളപ്പ് അയ്യപ്പഭജനമഠം പ്രസിഡന്റ്, കാഞ്ഞങ്ങാട് പാൽവിതരണ സംഘം വൈസ് പ്രസിഡന്റ് എന്നീ നിലകളിലും പ്രവർത്തിച്ചു. ഭാര്യ: അമ്മിണി. മക്കൾ: വിശ്വംഭരൻ, രവി, മധു, ചന്ദ്രൻ, സുനിൽ. മരുമക്കൾ: പ്രേമ, രോഹിണി, ശ്രീജി, ഷീബ, സയന.\nതാനൂർ: കെ. പുരം പട്ടരുപറമ്പിൽ ചെട്ടിയമ്പാട്ട് സൈതലവി (60) അന്തരിച്ചു. ഭാര്യമാർ: നഫീസ, നഫീസ. മക്കൾ: ഫൈസൽ (യു.എ.ഇ.), ഫസീല, സാജിന, മുബീന, ജംസീന, ഷഫീഖ്, ഫാരിസ്, പരേതയായ ഹസീന. മരുമക്കൾ: മൊയ്തീൻകുട്ടി, ഷിഹാബ് (യു.എ.ഇ.), റാഫി, മൻസൂർ, മുസ്തഫ, ഹസ്മ. സഹോദരങ്ങൾ: ഖാദർ, അബ്ദുറഹ്മാൻ, ബഷീർ, ഖദിയാമു, സുലൈഖ, സലീന.\nതിരൂർ: തലക്കടത്തൂർ മേലെ ഓവുങ്ങൽ സ്വദേശി ചിറക്കപ്പറമ്പിൽ പോക്കർ (70) അന്തരിച്ചു. തിരൂർ ടി.ഐ.സി. കാന്റീൻ നടത്തിപ്പുകാരനായിരുന്നു. ഭാര്യ: താഴെത്തെപീടിയേക്കൽ സൈനബ. മക്കൾ: ഫാസിൽ (ഒമാൻ), ഫാറൂഖ് (ഖത്തർ), അനീസ് (യു.എ.ഇ.), മാരിയത്ത്. മരുമക്കൾ: സക്കീർ, ലബീബ, ആസിഫ, നഹ്മ. സഹോദരങ്ങൾ: അലി, ഉമ്മാത്തു, പരേതരായ താജുദ്ദീൻ, നഫീസ.\nതാനൂർ: ടൗൺ പുതിയപള്ളി ഇമാമും ദർസ് അധ്യാപകനുമായിരുന്ന കുറ്റിക്കാടൻവീട്ടിൽ ഹസ്സൻകുട്ടി മുസ്ലിയാർ (82) അന്തരിച്ചു. ഭാര്യ: ആയിശ ഹജ്ജുമ്മ. മക്കൾ: റുഖിയ, അബ്ദുൽമജീദ്, സൈനുദ്ദീൻ, മുഹമ്മദ് ഹനീഫ, യഹ്യ, ഉദൈഫ, ഇർഷാദ്, സക്കീന. മരുമക്കൾ: ഖദീജ, മൈമൂന, റഹ്മത്ത്, സുബൈദ, സുഹറ, ഹൈറുന്നീസ, അയ്യൂബ്, പരേതനായ അഹമ്മദ്.\nമങ്കര: പരേതനായ നായാടിയുടെ ഭാര്യ മാങ്കുറിശ്ശി കുണ്ടുപറമ്പ് വീട്ടിൽ ലക്ഷ്മി (67) അന്തരിച്ചു. മക്കൾ: സുന്ദരൻ, പ്രകാശൻ, ശശി (ഷാർജ), സരോജിനി (റെയിൽവേ). മരുമക്കൾ: വസന്തകുമാരി, സത്യഭാമ, കുമാരി.\nഅഗളി: പാലവിളയിൽ വീട്ടിൽ പി.എം. സുകുമാരന്റെ ഭാര്യ വിജയകുമാരി (60) അന്തരിച്ചു. മക്കൾ: അനിൽകുമാർ (അഗളി ജി.വി.എച്ച്.എസ്.എസ്. അധ്യാപകൻ), അജിത് കുമാർ (കണ്ണൂർ വിമാനത്താവളം-ഇന്ധനവിഭാഗം അസി. മാനേജർ). മരുമക്കൾ: ദീപ (അഗളി മിൽമ ചില്ലിങ് പ്ലാന്റ് മാനേജർ), രചന.\nമല്ലപ്പള്ളി: മണിമന്ദിരം പരേതനായ എം.എൻ.കുട്ടൻപിള്ളയുടെ മകൻ എം.െക.മോഹൻദാസ് (62) അന്തരിച്ചു. ഭാര്യ: സുശീല തൃക്കോതമംഗലം പരദേശിപറന്പിൽ കുടുംബാംഗമാണ്. മക്കൾ: മനു മോഹൻ (ദുബായ്), ലക്ഷ്മി മോഹൻ.\nഇടക്കോലി: പല്ലാട്ട് പരേതനായ പി.ഡി.പരമേശ്വരൻ നായരുടെ ഭാര്യ തങ്കമണിയമ്മ (84) അന്തരിച്ചു. കുറിഞ്ഞി കുഴികണ്ടത്തിൽ കുടുബാംഗമാണ്. മക്കൾ: സുലോചന (ചമ്പക്കര), അജിത്കുമാർ, അനിൽകുമാർ (പാലാ ബി.ജെ.പി. നിയോ: മണ്ഡലം ട്രഷറർ), നന്ദകുമാർ. മരുമക്കൾ: എൻ.രാധാകൃഷ്ണൻ, വിനീത, ശുഭ.\nതിരുവല്ല: ചുമത്ര മുണ്ടകത്തിൽ പരേതനായ സി.കെ.കോശിയുടെ മകൻ സജൻ കോശി (38) അബുദാബിയിൽ അന്തരിച്ചു.\nകൊല്ലം: ഹൈക്കോടതി ജഡ്ജി പി.ബി.സുരേഷ് കുമാറിന്റെ സഹോദരനും തേവള്ളി പത്മവില്ലയിൽ പരേതനായ അഡ്വ. പരവൂർ ബാലകൃഷ്ണൻ നായരുടെയും പത്മ രാജിന്റെയും മകനുമായ ബി.പ്രേംകുമാർ (50) അന്തരിച്ചു. ആശുപത്രി റോഡിൽ പേപ്പർ സിൻഡിക്കേറ്റ് എന്ന സ്ഥാപനം നടത്തുകയായിരുന്നു. ഭാര്യ: റീജ പ്രേം. മക്കൾ: സായി ശ്രുതി, സായി ഗായത്രി. മറ്റ് സഹോദരങ്ങൾ: ബി.സന്തോഷ് കുമാർ, ഡോ. വിനോദ് കുമാർ, പ്രതാപ് കുമാർ.\nകുളക്കട: വടക്കേതിൽ എസ്.ശാമുവേൽ (76) അന്തരിച്ചു. ഭാര്യ: ലിസിയമ്മ (പനമ്പറ്റ പുത്തൻവിളയിൽ കുടുംബാംഗം). മക്കൾ: ജോളി ഗ്രേസ്, ഹെലൻ ജോയി, ബ്യൂല, ക്രിസ്തുദാസ് (ബഹ െറെൻ). മരുമക്കൾ: ജോർജ്, ഷിബു (അബുദാബി), രാജു, ജിജി ജോൺ (മുംബൈ).\nകലയ്ക്കോട്: കലയ്ക്കോട് ശ്രീവത്സത്തില് ജി.ജയചന്ദ്രൻപിള്ള (73) അന്തരിച്ചു. ഭാര്യ: ഷൈലജ (റിട്ട. അസി. ലെപ്രസി ഓഫീസര്). മക്കള്: ജിയാജ് (ജില്ലാ സഹകരണ ബാങ്ക്, ചടയമംഗലം ശാഖ), ജീന (ബറോഡ). മരുമക്കള്: ഗോകുല്, മഞ്ചു.\nകൊട്ടാരക്കര: ആനക്കോട്ടൂർ ചരിപ്പുറത്ത് പുത്തൻവീട്ടിൽ പരേതനായ കരുണാകരന്റെ ഭാര്യ ലളിത (80) അന്തരിച്ചു. മക്കൾ: ജയശ്രീ, ജയകുമാർ (ഡൽഹി), ഉദയശ്രീ (അധ്യാപിക, ഗവ. എൽ.വി.എൽ.പി.എസ്., കടമ്പനാട്). മരുമക്കൾ: രാജു, സുമ, പുത്തൂർ ശോഭനൻ (ശിവഗിരിമഠം ഗുരുധർമ പ്രചാരണസഭ കേന്ദ്ര കമ്മറ്റി അംഗം).\nകാസര്‍കോട് സ്വദേശി കുവൈത്തില് മരിച്ചു


സ്ത്രീപുരുഷ വ്യത്യാസം പരസ്പര നിഷേധത്തിനുള്ളതല്ല : Marian Pathram\nLast updated Mar 25, 2019 165\nSep 22, 2020 263\t0\nSep 21, 2020 414\t0\nSep 18, 2020 587\t0\nന്യൂയോര്‍ക്ക്: സ്ത്രീപുരുഷ വ്യത്യാസം പരസ്പരനിഷേധത്തിനോ മത്സരത്തിനോ ഉള്ളതല്ല എന്നും അത് കൂട്ടായ്മയും ഉല്‍പ്പത്തിയും ലക്ഷ്യം വച്ചുകൊണ്ടുളളതാണെന്നും ആര്‍ച്ച് ബിഷപ് ഔത്സ. ലിംഗസമത്വവും ലിംഗപ്രത്യയശാസ്ത്രവും സ്ത്രീകളുടെയും പെണ്‍കുട്ടികളുടെയും സംരക്ഷണം എന്ന വിഷയത്തില് സംസാരിക്കുകയായിരുന്നു അദ്ദേഹം.\nസ്ത്രീപുരുഷ വ്യത്യാസം ചോദ്യം ചെയ്യപ്പെടുമ്പോള് മനുഷ്യന് എന്ന ആശയം തന്നെ അട്ടിമറിക്കപ്പെടുകയാണ്. നമ്മുടെ ജനിതക കോശം, വര്‍ഗ്ഗം, പ്രായം, ലിംഗം എന്നിവയൊന്നും വ്യക്തിപരമായ തിരഞ്ഞെടുപ്പുകളല്ല എന്നും വസ്തുനിഷ്ഠമായി നലകപ്പെട്ടിരിക്കുന്നതാണെന്നും അദ്ദേഹം പറഞ്ഞു.\nഐക്യരാഷ്ട്രസഭയില് പരിശുദ്ധ സിംഹാസനത്തിന്റെ സ്ഥിരം നിരീക്ഷകനാണ് ആര്‍ച്ച് ബിഷപ് ബെര്‍ണ്ണദീത്തൊ ഔത്സ.\nഅബോര്‍ഷന് ചെയ്തവരുടെ പാപങ്ങള് മോചിക്കാന് നോമ്പുകാലത്ത് വൈദികര്‍ക്ക് അനുവാദം


ഉത്തര്‍പ്രദേശ് നിയമസഭയില് വന് വിജയം നേടിയതോടെ 'പശുധനം' രാഷ്ട്രീയധനമാക്കാനുള്ള നീക്കങ്ങള്‍ക്ക് ബിജെപിയും സംഘപരിവാറും ആക്കംകൂട്ടിയിരിക്കുകയാണ്. ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥാണ് പശുരാഷ്ട്രീയത്തിന്റെ കൊടി വീണ്ടും ഉയര്‍ത്തിയതെങ്കില് ബിജെപി ഭരിക്കുന്ന എല്ലാ സംസ്ഥാനങ്ങളിലെയും മുഖ്യമന്ത്രിമാര് ആദിത്യനാഥിനേക്കാള് ശക്തമായ നിലപാട് ഇക്കാര്യത്തില് കൈക്കൊള്ളാന് തങ്ങള് പ്രാപ്തരാണെന്ന് നാഗ്പുരിലെ ആര്‍എസ്എസ് നേതൃത്വത്തെ അറിയിക്കാനുള്ള മത്സരത്തിലാണ്. അധികാരമേറിയ ഉടന്‍തന്നെ സംസ്ഥാനത്ത് നിയമാനുസൃതമായി പ്രവര്‍ത്തിക്കുന്നവ ഉള്‍പ്പെടെയുള്ള എല്ലാ അറവുശാലകളും പൂട്ടിക്കാന് ആദിത്യനാഥ് സര്‍ക്കാര് തയ്യാറായി. രാജസ്ഥാനിലും ജാര്‍ഖണ്ഡിലും മറ്റും ഇത്തരം നീക്കങ്ങള്‍ക്ക് തുടക്കമിട്ടിരിക്കുകയാണ്. പശുക്കളെ കൊല്ലുന്നവരെ തൂക്കിലേറ്റുമെന്നാണ് ഛത്തീസ്ഗഡ് മുഖ്യമന്ത്രി രമണ്‍സിങ്ങിന്റെ ആക്രോശം. അടുത്തവര്‍ഷം അവസാനം നിയമസഭാതെരഞ്ഞെടുപ്പ് നടക്കുന്ന പശ്ചാത്തലത്തിലായിരിക്കണം വര്‍ഗീയധ്രുവീകരണ നടപടിക്ക് രമണ്‍സിങ്ങും തുടക്കമിട്ടിട്ടുള്ളത്.\nഈ വര്‍ഷാവസാനം നിയമസഭാതെരഞ്ഞെടുപ്പ് നടക്കുന്ന ഗുജറാത്തില് വിജയം കൈവിട്ടുപോകുമോ എന്ന സംശയം വേട്ടയാടുന്നതിനാല് വര്‍ഗീയധ്രുവീകരണം ലക്ഷ്യമിട്ട് പശുവിനെ കൊല്ലുന്നവര്‍ക്ക് ജീവപര്യന്തം ശിക്ഷ ഉറപ്പാക്കുന്ന ഭേദഗതിബില് വിജയ് രൂപാനി സര്‍ക്കാര് പാസാക്കിയിരിക്കുകയാണ്. പശുവിനെ കൊല്ലുന്നവര്‍ക്ക് ചുരുങ്ങിയത് 10 വര്‍ഷം തടവ് ഈ നിയമം അനുശാസിക്കുന്നു. പശുവിനെയും കാളകളെയും മാട്ടിറച്ചിയും കടത്തുന്നവര്‍ക്ക് ഏഴുവര്‍ഷം മുതല് 10 വര്‍ഷം വരെ തടവും അഞ്ചുലക്ഷം രൂപവരെ പിഴയും ഭേദഗതിനിയമം വ്യവസ്ഥചെയ്യുന്നു. മുന് മുഖ്യമന്ത്രി മോഡി നേരത്തേ കൊണ്ടുവന്ന പശുസംരക്ഷണബില്ലിന് മൂര്‍ച്ച പോരെന്ന് കണ്ടതിനെ തുടര്‍ന്നാണ് പുതിയ ഭേദഗതിനിയമം. വടക്കന് ഗുജറാത്തില് കഴിഞ്ഞദിവസം നടന്ന വര്‍ഗീയലഹളയ്ക്ക് തൊട്ടുപിറകെയാണ് പ്രതിപക്ഷത്തെ സഭയില്‍നിന്ന് പുറത്താക്കി നിയമസഭാ ഗ്യാലറിയിലെ സന്യാസിമാരുടെ സാന്നിധ്യത്തില് ഈ ബില് പാസാക്കിയെടുത്തത്. നിയമസഭാതെരഞ്ഞെടുപ്പിന് മുന്നോടിയായി ശക്തമായ വര്‍ഗീയധ്രുവീകരണശ്രമങ്ങള്‍ക്ക് ബിജെപി സംസ്ഥാനത്ത് തയ്യാറാകുമെന്നതിന്റെ വ്യക്തമായ സൂചനയാണ് ഈ ബില്.\nഇറച്ചിക്കായി പശുവിനെയും കാളയെയും അറുക്കുന്നത് തടയാനെന്നപേരിലാണ് ഈ ബില് കൊണ്ടുവന്നിട്ടുള്ളത്. എന്നാല്, ഇത് സ്ഥിരീകരിക്കാനുള്ള വസ്തുതകളൊന്നും വിജയ് രൂപാനി സര്‍ക്കാര് മുന്നോട്ടുവച്ചിട്ടില്ല. പശുവിനെ കൊല്ലുന്നത് വര്‍ധിക്കുകയാണെന്ന് സമ്മതിച്ചാല് കഴിഞ്ഞ 15 വര്‍ഷമായി സംസ്ഥാനം ഭരിക്കുന്ന ബിജെപി സര്‍ക്കാരാണ് ഇതിന് ഉത്തരവാദിയെന്ന് സമ്മതിക്കേണ്ടിവരും. മാത്രമല്ല മൂന്നുവര്‍ഷം മുമ്പുവരെ സംസ്ഥാനം ഭരിച്ച പ്രധാനമന്ത്രി നരേന്ദ്ര മോഡി പശുക്കളെ അറുക്കുന്നത് ലാഘവബുദ്ധിയോടെ നോക്കിനിന്നെന്നും സമ്മതിക്കേണ്ടിവരും. അതുകൊണ്ടുതന്നെയായിരിക്കണം ഇതുസംബന്ധിച്ച ഒരു കണക്കും അവതരിപ്പിക്കാന് ഗുജറാത്ത് സര്‍ക്കാര് തയ്യാറാകാതിരുന്നത്.\nഉത്തര്‍പ്രദേശിലെ കണക്കെടുത്താല്‍ത്തന്നെ അറവുശാലകള് അടച്ചിടാനായി യോഗി ആദിത്യനാഥ് സര്‍ക്കാര് മുന്നോട്ടുവയ്ക്കുന്ന വാദഗതികള് അസംബന്ധമാണെന്ന് കാണാന് കഴിയും. ഇന്ത്യയില് പൊതുവെതന്നെ പശുക്കളുടെയും കാളകളുടെയും എണ്ണം കുറഞ്ഞുവരികയാണ്. അത് അവയെ കൊല്ലുന്നതുകൊണ്ടല്ല മറിച്ച് കര്‍ഷകര് അവയെ വളര്‍ത്താന് താല്‍പ്പര്യം കാട്ടാത്തതുകൊണ്ടാണ്. കൂടുതല് അളവിലും കട്ടിയിലുമുള്ള പാല് എരുമകളാണ് നല്‍കുന്നതെന്നതിനാല് അവയെ വളര്‍ത്താനാണ് കര്‍ഷകര്‍ക്ക് താല്‍പ്പര്യം. ചത്ത പോത്തിനുപോലും 25000 രൂപ ലഭിക്കുമ്പോള് ചത്ത പശുവിനെ മറവ് ചെയ്യാന് സ്വന്തം കീശയില് നിന്ന് കാശ് ചെലവാക്കേണ്ട ഗതികേടിലാണ് കര്‍ഷകര്. അതുകൊണ്ട് അവര്‍ക്ക് താല്‍പ്പര്യം എരുമകളെ പോറ്റാനാണ്. ഉദാഹരണത്തിന് 2003ല് ഉത്തര്‍പ്രദേശിലെ എരുമകളുടെയും പോത്തിന്റെയും എണ്ണം 229 ലക്ഷമാണെങ്കില് 2012ല് അത് 306 ലക്ഷമായി വര്‍ധിച്ചു. ഇതില് 85 ശതമാനവും എരുമകളാണ് താനും. ഇതേസമയം പശുവിന്റെയും കാളയുടെയും എണ്ണം വര്‍ഷംതോറും കുറഞ്ഞുവരികയാണെന്നും സൈന്‍സസ് വ്യക്തമാക്കുന്നു. 1997 ല് ഇവയുടെ എണ്ണം 200.16 ലക്ഷമായിരുന്നെങ്കില് 2012ല് 195.57 ലക്ഷം ആയി കുറഞ്ഞു. ഉത്തര്‍പ്രദേശിലെ ഏത് ഡെയ്റിഫാമെടുത്താലും എരുമകളുടെ എണ്ണത്തിന്റെ പകുതിപോലും പശുക്കളുണ്ടാകില്ല എന്നതാണ് വസ്തുത. സംഘപരിവാര് പശുസംരക്ഷണനടപടികള് ശക്തമാക്കിയതോടെ പ്രായമായ പശുക്കളെ പോറ്റാനും കര്‍ഷകര് നിര്‍ബന്ധിതരായി. മൂന്നുനാല് പ്രസവം കഴിഞ്ഞാല് പാലിന്റെ അളവ് കുറയുമെന്നതിനാല്‍ത്തന്നെ അവയെ വില്‍ക്കാനാണ് കര്‍ഷകര് താല്‍പ്പര്യം കാട്ടാറുള്ളത്. അവയില് ഭൂരിപക്ഷവും അറവുശാലകളില് എത്തിയേക്കാം. എന്നാല്, പുതിയ സാഹചര്യത്തില് ഇവയുടെ വില്‍പ്പന അസാധ്യമായിരിക്കുന്നു. അതുകൊണ്ടുതന്നെ പശുക്കളെ തെരുവിലേക്ക് അലയാന് വിടാന് കര്‍ഷകര് നിര്‍ബന്ധിതമാകുന്നു. രാജ്യത്ത് നിലവില് 5.3 ദശലക്ഷം ഇത്തരം ഉടമസ്ഥരില്ലാത്ത പശുക്കളും കാളകളും ഉണ്ടെന്നാണ് കണക്ക്. നഗരങ്ങളിലുംമറ്റും ഇവയുണ്ടാക്കുന്ന ഗതാഗതക്കുരുക്കും പരിസ്ഥിതിമലിനീകരണവും വേറെയും. ഗോശാലകള് നിര്‍മിച്ച് ഇവയെ പുനരധിവസിപ്പിക്കുമെന്നാണ് ആദിത്യനാഥും മോഡിയും മറ്റും പറയുന്നത്. പാവപ്പെട്ട ജനങ്ങള്‍ക്ക് ഉപകാരപ്രദമാകുന്ന എല്ലാ സബ്സിഡികളും എടുത്തുകളയണമെന്ന് പറയുന്നവരാണ് പശുവിനെ സംരക്ഷിക്കാന് സബ്സിഡിയാകാമെന്ന വാദം ഉയര്‍ത്തുന്നത്.\nപശുവിന്റെ എണ്ണം കുറഞ്ഞെങ്കിലും പാല് ഉല്‍പ്പാദനത്തില് ഒരു കുറവും ഉണ്ടായിട്ടുമില്ല. ഇതിനര്‍ഥം കാര്‍ഷിക സമ്പദ്വ്യവസ്ഥയില് പശുവിനെക്കാളും പ്രാധാന്യം എരുമകള്‍ക്കാണിപ്പോള് എന്നതാണ്. ഈ ഘട്ടത്തിലാണ് പശുധനത്തെക്കുറിച്ച് സംഘപരിവാര് വാചാലമാകുന്നത്. പശുവിനോടുള്ള സ്നേഹത്തേക്കാള് ഇതുവഴി വര്‍ഗീയധ്രുവീകരണം സൃഷ്ടിച്ച് വോട്ട് പെട്ടിയിലാക്കാന് കഴിയുമെന്ന കുടിലതന്ത്രമാണ് സംഘപരിവാറിനെ നയിക്കുന്നത്. ഇത് തിരിച്ചറിയാതെപോകരുത്.


Pazhassiraja (2009) Movie: കാസ്റ്റ് & ക്രു, റിലീസ് ഡേറ്റ്, ട്രൈലെർ , സോങ്‌സ് , നിരൂപണം, പഴശ്ശിരാജ വാർത്തകൾ, ഫോട്ടോസ് , വീഡിയോസ് - Filmibeat Malayalam\nCast : മമ്മൂട്ടി, ശരത്കുമാർ\nഎം ടി വാസുദേവൻ നായരുടെ തിരക്കഥയിൽ ഹരിഹരൻ സം‌വിധാനം ചെയ്ത ചിത്രമാണ് കേരള വർമ പഴശ്ശിരാജ. തമിഴ്, തെലുങ്ക്, ഹിന്ദി എന്നീ നാലു ഭാഷകളിലായി 2009 ഒക്ടോബർ 16-നാണ് ചിത്രം റിലീസ് ചെയ്യ്തത്. മമ്മൂട്ടി, ശരത് കുമാർ, കനിഹ, പത്മപ്രിയ എന്നിവരാണ് ചിത്രത്തിലെ പ്രധാന വേഷങ്ങൾ കൈകാര്യം ചെയ്തിരിക്കുന്നത്. 27 കോടി രൂപ ചെലവിട്ടു നിർമ്മിച്ച ഈ ചിത്രം മലയാള സിനിമാ ചരിത്രത്തിലെതന്നെ ഏറ്റവും ചിലവേറിയ ചിത്രമാണ്. ഇളയരാജയാണ് ചിത്രത്തിനുവേണ്ടി സംഗീതം നൽകിയത്.\nകൂടാതെ ഓസ്കാർ ജേതാവ് റസൂൽ പൂക്കുട്ടി ശബ്ദമിശ്രണവും നിർവഹിച്ചു. ചിത്രത്തിന്റെ ചരിത്രപ്രാധാന്യം കണക്കിലെടുത്ത് കേരളസർക്കാർ ഇതിന്റെ പ്രദർശനത്തിന് 50% നികുതിയിളവ് പ്രഖ്യാപിക്കുകയും ചെയ്യ്തു. ഒ എൻ വി കുറുപ്പ്,...\nRead: Complete പഴശ്ശിരാജ കഥ/ സംഭവവിവരണം\nas എടച്ചേന കുങ്കൻ\nas തലക്കൽ ചന്തു\nas കൈതേരി മാക്കം\nas കൈതേരി അമ്പു\nas കുറുമ്പ്രനാട് രാജ വീരവർമ്മ\nas പഴയം‌വീടൻ ചന്തു


കാമുകന്മാര്‍ക്ക് കാളിദാസന്റെ താക്കീത്; അമ്മ അഭിനയിച്ച രംഗം പങ്കുവച്ച് പ്രണയദിനാശംസകള്-Kalidas Jayaram's Valentines day post\nഅമ്മ പാര്‍വ്വതി അഭിനയിച്ച സിനിമയിലെ ഒരു രംഗം പങ്കുവച്ചാണ് കാളിദാസ് എല്ലാവര്‍ക്കും പ്രണയ ദിനാശംസകള് നേര്‍ന്നത്.\nപ്രണയിക്കുന്നവര്‍ക്ക് ഒരു ദിനം മാത്രമല്ല, എല്ലാ ദിനങ്ങളും പ്രണയദിനങ്ങള് തന്നെയാണ്. എന്നാല് പ്രണയം തുറന്നുപറയാത്തവര്‍ക്കും, അതു നഷ്ടപ്പെട്ടവര്‍ക്കും, പറയാന് പോകുന്നവര്‍ക്കും, ഉള്ളില് ഒളിഞ്ഞിരിക്കുന്ന ആ കള്ളക്കാമുകന്മാരോടും നടന് കാളിദാസ് ജയറാമിന് ഒന്നേ പറയാനുള്ളൂ. പ്രിയദര്‍ശന് ഒരുക്കിയ അക്കരെ അക്കരെ അക്കരെ എന്ന സിനിമയില് തന്റെ അമ്മ പാര്‍വ്വതി അഭിനയിച്ച ഒരു രംഗം പങ്കുവച്ചാണ് കാളിദാസ് എല്ലാവര്‍ക്കും പ്രണയ ദിനാശംസകള് നേര്‍ന്നത്.\nപാര്‍വ്വതി അഭിനയിച്ച കഥാപാത്രം സേതുലക്ഷ്മി ശ്രീനിവാന്റെ വിജയന് എന്ന കഥാപാത്രത്തോടു പറയുന്നു: ഇഷ്ടത്തിന് ഒരു അര്‍ത്ഥമേ ഉള്ളോ? ഒരു സഹോദരനെ പോലെ ഞാന് നിങ്ങളെ ഇഷ്ടപ്പെട്ടു എന്നല്ലാതെ…. ഇതുകേട്ട് ഹൃദയം തകര്‍ന്നു പോയ വിജയന്റെ മറുപടി ‘കാണാന് കൊള്ളാത്ത ആണുങ്ങളെ സഹോദരന്മാര് എന്നു പറഞ്ഞു സ്‌നേഹിക്കുന്നത് പെണ്ണുങ്ങളുടെ ഒരു സ്ഥിരം ഏര്‍പ്പാടാണ്. എന്നാലും എന്നോടിതു വേണ്ടായിരുന്നു. എന്നോടിതു വേണ്ടായിരുന്നു.’\nഹാപ്പി വാലന്റെയ്ന്‍സ് ഡേ എന്ന ഹാഷ്ടാഗില് ഈ രംഗമാണ് കാളിദാസ് ഇന്‍സ്റ്റഗ്രാമിലൂടെ പങ്കുവച്ചത്. മോഹന്‍ലാല്-ശ്രീനിവാസന് കൂട്ടുകെട്ടിന്റെ സൂപ്പര്‍ഹിറ്റ് ചിത്രമായിരുന്നു അക്കരെ അക്കരെ അക്കരെ. ശ്രീനിവാസന് തന്നെയായിരുന്നു ചിത്രത്തിന്റെ തിരക്കഥ. നാടോടിക്കാറ്റ്, പട്ടണപ്രവേശം സീരീസിലെ ഒരു ചിത്രമാണിത്.


ഷാജി പാപ്പന്റെ കട്ട ഫാൻ നൽകിയ സമ്മാനം ജയസൂര്യയെ ശരിക്കും ഞെട്ടിച്ചു!-aadu2shaji pappan fan given surprise gift to jayasurya\nകോടതിയലക്ഷ്യം; പ്രീതാ ഷാജിയ്ക്കും ഭര്‍ത്താവിനും 100 മണിക്കൂര് ആശുപത്രി സേവനം\nAadu2Shaji Pappan Fan Given Surprise Gift To Jayasurya\nഷാജി പാപ്പന്റെ കട്ട ഫാനായ വടക്കാഞ്ചേരി സ്വദേശി സുരാജ് കുമാർ നൽകിയ സമ്മാനം ഫെയ്സ്ബുക്കിലൂടെ ജയസൂര്യയാണ് ആരാധകർക്കായി പങ്കുവച്ചത്\nതിയേറ്ററുകളിൽ ചിരിയുടെ മാലപ്പടക്കം തീർത്ത് മുന്നേറുന്ന ഷാജി പാപ്പന് ആരാധകൻ നൽകിയ സമ്മാനം കണ്ട് ജയസൂര്യ പോലും ഞെട്ടി. ‘ആട് ഒരു ഭീകര ജീവിയാണ്’ ആദ്യ ഭാഗം തിയേറ്ററുകളില് പരാജയമായിരുന്നെങ്കിലും ഷാജി പാപ്പനും കൂട്ടാളികളും യുവാക്കള്‍ക്കിടയില് വന് തരംഗം സൃഷ്ടിച്ചിരുന്നു. അതുകൊണ്ടു തന്നെ യുവാക്കള് ഏറെ ആവേശത്തോടെ കാത്തിരിക്കുകയായിരുന്നു ‘ആട് 2’ വിനുവേണ്ടി. രണ്ടാം വരവിലും ഷാജി പാപ്പനെ ആരാധകർ ഏറ്റെടുത്തതിന്റെ സന്തോഷം ജയസൂര്യ കഴിഞ്ഞ ദിവസം പങ്കുവച്ചിരുന്നു.\nഷാജി പാപ്പന്റെ കടുത്ത ആരാധകരിൽ ഒരാൾ നൽകിയ സമ്മാനം കണ്ട് ഞെട്ടിയിരിക്കുകയാണ് ജയസൂര്യ. കോഴി മുട്ടയ്ക്ക് അകത്ത് ഷാജി പാപ്പനെ പെയിന്റ് ചെയ്തു വച്ചിരിക്കുന്നു. ഷാജി പാപ്പന്റെ കട്ട ഫാനായ വടക്കാഞ്ചേരി സ്വദേശി സുരാജ് കുമാർ നൽകിയ സമ്മാനം ഫെയ്സ്ബുക്കിലൂടെ ജയസൂര്യയാണ് ആരാധകർക്കായി പങ്കുവച്ചത്.\nആട്2ചിത്രത്തിന്റെ ആദ്യഭാഗം പരാജയപ്പെടുത്തിയവർക്ക് ജയസൂര്യ നേരത്തെ നന്ദി അറിയിച്ചിരുന്നു. ”ചിത്രം പരാജയപ്പെടുത്തിയതിന് നന്ദി അറിയിക്കാന് കാരണമുണ്ട്. സിനിമയുടെ ഒന്നാം ഭാഗം ഹിറ്റായിരുന്നുവെങ്കില് രണ്ടാം ഭാഗത്തെക്കുറിച്ച് ചിന്തിക്കില്ലായിരുന്നു. പൊട്ടിയ പടത്തിന്റെ രണ്ടാം ഭാഗം വരുന്നതും അത് വന് ഹിറ്റാകുന്നതും ഒരുപക്ഷെ മലയാള സിനിമയുടെ ചരിത്രത്തില് തന്നെ ആദ്യത്തെ സംഭവമായിരിക്കും. പ്രേക്ഷകരുടെ നിര്‍ബന്ധപ്രകാരം നിര്‍മ്മിച്ച സിനിമയാണ് ആട് 2. ഇതുവരെ ചിത്രം കണ്ടിട്ടില്ലാത്തവര് ക്ലാസ് കട്ട് ചെയ്തിട്ടാണെങ്കിലും സിനിമ കാണണമെന്നും” ജയസൂര്യ പറഞ്ഞു.\nരണ്ടാംഭാഗം തിയേറ്ററുകളിലെത്തിയ ആദ്യം ദിനം മുതല്‍ക്കു തന്നെ മികച്ച അഭിപ്രായമായിരുന്നു. യുവാക്കളുടേയും കുടുംബപ്രേക്ഷകരുടേയും പ്രോത്സാഹനത്തോടെ ചിത്രം മുന്നേറുകയാണ്. നിരവധി തിയേറ്ററുകളില് രാത്രി വൈകിയുള്ള സ്‌പെഷ്യല് ഷോസും നിറഞ്ഞ സദസ്സില് പ്രദര്‍ശിപ്പിക്കുന്നുണ്ട്.\nജയസൂര്യക്കെതിരെ ഐ.സി.സിയുടെ അഴിമതി വിരുദ്ധ സമിതി കുറ്റം ചുമത്തി


വഴി മാറുമോ ദേശീയ രാഷ്ട്രീയം ? ഇന്ത്യയുടെ വിധി അറിയാന് ഇനി മണിക്കൂറുകള് മാത്രം\nThiruvananthapuram, First Published 22, May 2019, 9:26 PM IST\nഇന്ത്യൻ പാർലമെന്‍ററി ജനാധിപത്യത്തെ ഒരു പ്രസിഡൻഷ്യൽ രീതിയിലേക്ക് മോദിക്ക് മാറ്റാനായെന്ന സൂചനയാണ് ഫലം നല്‍കുന്നതെങ്കില് അത് ഇതുവരെ കണ്ടുവന്ന രാഷ്ട്രീയ രീതികൾ മാറ്റും.\nദില്ലി: ഇന്ത്യൻ രാഷ്ട്രീയത്തിലെ നിർണ്ണാക വഴിത്തിരിവാകും വ്യാഴാഴ്ച വരുന്ന ലോക്സഭാ തെരഞ്ഞെടുപ്പ് ഫലം. കോൺഗ്രസ് വിരുദ്ധ നിലപാട് പയറ്റി വിജയിച്ച നേതാക്കളുടെ പട്ടികയിൽ ആദ്യസ്ഥാനത്തേക്ക് ഉയരാൻ നരേന്ദ്രമോദിക്കാവുമോ എന്ന് നാളെ അറിയാം. രാഹുൽ ഗാന്ധിയുടെയും കോൺഗ്രസിൻറെയും പല പ്രാദേശിക പാ‍ർട്ടികളുടെയും നിലനില്പിന് നാളെ ഇവിഎമ്മിൽ തെളിയുന്ന സംഖ്യ പ്രധാനമാണ്.\n2014-ല് മോദി പ്രധാനമന്ത്രി സ്ഥാനാർത്ഥിയായി എത്തിയത് അനുകൂല രാഷ്ട്രീയ അന്തരീക്ഷത്തിലേക്കാണ്. കോൺഗ്രസ് സർക്കാരിനെതിരെയുള്ള അഴിമതി കഥകൾ. നിർഭയ കൂട്ടബലാൽസംഗത്തിനു ശേഷമുള്ള യുവരോഷം. മുസഫർ നഗർ കലാപം ഉയർത്തിയ അപകടകരമായ ധ്രുവീകരണം. കണ്ണഞ്ചിപ്പിക്കുന്ന പ്രചാരണ രീതികളിലൂടെ പ്രതീക്ഷയും സ്വപ്നവുമായി മോദിയെ അവതരിപ്പിപ്പിക്കുക കൂടി ചെയ്തതോടെ വിജയം ഉറപ്പായി.\nപാർലമെൻറ് കവാടത്തിൽ നമസ്കരിച്ച് അകത്ത് കയറിയ മോദി പക്ഷേ പാർലമെൻററി മര്യാദകൾക്ക് വലിയ വില നല്കിയില്ല. അധികാരം തന്നിൽ കേന്ദ്രീകരിക്കുന്ന സംവിധാനത്തിനു രൂപം നല്കി. മോദി അമിത് ഷാ കൂട്ടുകെട്ട് എല്ലാം നിർണ്ണയിച്ചു. അവിശ്വസനീയ വിജയങ്ങൾ അഞ്ചുവർഷത്തിൽ മോദി പാർട്ടിക്ക് സമ്മാനിച്ചു. ഉത്തർപ്രദേശ് പിടിച്ചെടുത്തു. രാഷ്ട്പതി കസേരയിൽ ഇതാദ്യമായി ഒരു സംഘപരിവാർ നേതാവിനെ എത്തിച്ചു. എന്നാൽ 2018- അവസാനത്തോടെ മോദി പുറത്തേക്കെന്ന പ്രതീതി ഉണ്ടാക്കി.\nആ അന്തരീക്ഷത്തിൽ തുടങ്ങിയ തെരഞ്ഞെടുപ്പിന് ഒടുവിലാണ് നാളെ ഫലം വരുന്നത്. ഹിന്ദുത്വ വികാരവും ദേശീയതയും തെരഞ്ഞെടുപ്പിൽ ആഞ്ഞടിച്ചെന്ന കാര്യത്തിൽ സംശയമില്ല. എന്നാൽ അതിനെക്കാൾ മോദിയുടെ വ്യക്തിപ്രഭാവമാവും ജയപരാജയം നിർണ്ണയിക്കുക. ഇന്ത്യൻ പാർലമെന്‍ററി ജനാധിപത്യത്തെ ഒരു പ്രസിഡൻഷ്യൽ രീതിയിലേക്ക് മോദിക്ക് മാറ്റാനായെന്ന സൂചനയാണ് ഫലം നല്‍കുന്നതെങ്കില് അത് ഇതുവരെ കണ്ടുവന്ന രാഷ്ട്രീയ രീതികൾ മാറ്റും.\nകുടുംബങ്ങൾക്കപ്പുറത്ത് പ്രതിഭയുടെ നേതാക്കളെ കണ്ടെത്താൻ രാഷ്ടീയ പാർട്ടികളെ അത് നിർബന്ധിതരാക്കും. രാഹുൽ ഗാന്ധിക്ക് മോദിയുടെ പ്രധാന എതിരാളിയാവാൻ പ്രചാരണത്തിൽ കഴിഞ്ഞു. സംസ്ഥാന നിയമസഭകളിലെ മുൻതൂക്കം ഹിന്ദു ഹൃദയഭൂമിയിൽ നിലനിറുത്തിയാൽ രാഹുൽ ഏറെ നാൾ ഇന്ത്യൻ രാഷ്ട്രീയം നിയന്ത്രിക്കും. മറിച്ചെങ്കിൽ പാർട്ടിയിൽ എതിർസ്വരം ശക്തമാകും. ഒരുവശത്ത് ഇടതുപക്ഷവും ആംആദ്മി പാ‍ർട്ടിയും ആശങ്കയോടെയാണ് ഫലം കാത്തിരിക്കുന്നത്.\nമോദിയെ ഇത്തവണ ചില പ്രാദേശിക പാർട്ടികൾ ശക്തമായി ചെറുത്തു. എന്നാൽ പ്രാദേശിക പാ‍ർ‍ട്ടികൾക്ക് ആധിപത്യമില്ലാത്ത ഒരു സർക്കാർ കൂടി വന്നാൽ പലർക്കും പിടിച്ചു നില്ക്കുക എളുപ്പമാവില്ല. കോൺഗ്രസ് സർവ്വാധിപത്യത്തോടെ വാണ ഇന്ത്യന് രാഷട്രീയം മണ്ഡൽ കമ്മീഷൻ റിപ്പോർട്ടും രാമക്ഷേത്ര പ്രക്ഷോഭവും വിഷയമായി വന്ന 90-കളിലാണ് പുതിയ വഴിയില് യാത്ര തുടങ്ങിയത്. മുപ്പത് കൊല്ലത്തിനിപ്പുറം പുതിയ പാത വെട്ടിതെളിക്കുന്നതാകുമോ പതിനേഴാം ലോക്സഭ ? എല്ലാ ആകാംക്ഷയ്ക്കും നാളെ ഉച്ചയോടെ അവസാനമാവും. അതു വരെ എല്ലാം സസ്പെന്‍സില്.\nLast Updated 22, May 2019, 9:39 PM IST


എടപ്പാൾ മേൽപ്പാലം : മഴ വില്ലനായി; കാത്തിരിപ്പ് തുടരാം - Moorkanad Live\nNovember 16, 2021 November 16, 2021 moorkanadlive0Comments\nഎടപ്പാൾ: എല്ലാം തടസ്സങ്ങളും നീങ്ങിവരികയായിരുന്നു. ഒടുവിൽ ഉദ്ഘാടനത്തീയതിയും ഉറപ്പിച്ചു. പക്ഷേ, അവസാന നിമിഷത്തിൽ മഴ ചതിച്ചു. ടാറിങ്ങിന് മഴ തടസ്സം നിന്നതോടെ 26-ന് നിശ്ചയിച്ച മേൽപ്പാലത്തിന്റെ ഉദ്ഘാടനം വീണ്ടും മാറ്റിയിരിക്കുകയാണ്.\nപാലംപണി ആരംഭിച്ച കാലം മുതൽ തുടങ്ങിയതാണ് ഈ തടസ്സങ്ങൾ. യു.ഡി.എഫ്. ഭരണകാലത്താണ് മേൽപ്പാലമെന്ന ആശയമുടലെടുത്തത്.\nതടസ്സമായി പാറകളും പാലാരിവട്ടവും\nപണിതുടങ്ങി കുറ്റിപ്പുറം റോഡിൽ പൈലിങ് ആരംഭിച്ചതോടെയാണ് അടുത്ത പ്രതിസന്ധിയെത്തിയത്.\nപൈലിങ് നടത്തുന്നിടത്തെല്ലാം കൂറ്റൻ പാറകളിൽത്തട്ടി പൈലിങ് മുടങ്ങിയതോടെ വലിയ യന്ത്രങ്ങളെത്തിച്ച് പാറകൾ മാന്തിയെടുത്താണ് രണ്ടു മാസത്തോളം വൈകി പൈലിങ് പുനരാരംഭിച്ചത്. അപ്പോഴേക്കും പാലാരിവട്ടം മേൽപ്പാലം തകർന്നതോടെ അതിന്റെ പ്രത്യാഘാതവും എടപ്പാൾ മേൽപ്പാലത്തിനുണ്ടായി. നേരത്തെ കിറ്റ്‌കോയും ആർ.ബി.ഡി.സി.കെ.യും മാത്രമംഗീകരിച്ചാൽ നടത്താമായിരുന്ന പണിക്ക് ഇതിനു ശേഷം പാലക്കാട് ഐ.ഐ.ടി.യിൽ നിന്നുള്ള അംഗീകാരം കൂടി കിട്ടണമെന്നായി.\nകോവിഡ് വന്നതോടെ മറുനാടൻ തൊഴിലാളികളെല്ലാം നാടുപിടിച്ചു. വീണ്ടും പണി അനിശ്ചിതാവസ്ഥയിലായി.\nതിരിച്ചു പോയവർ വരാതായതോടെ കുറച്ചുകാലം നാടൻപണിക്കാരെ വെച്ച് പണിനടത്തിയെങ്കിലും അമിതമായ കൂലിയും സാഹസികജോലികൾ ചെയ്യാനുള്ള കഴിവില്ലായ്മയുമെല്ലാം മൂലം അതും നിലച്ചു. എല്ലാം തരണംചെയ്തപ്പോഴാണ് തുലാവർഷവും ന്യൂനമർദവും വീണ്ടും തടസ്സമായെത്തിയത്.\n← കനത്ത മഴ: സംസ്ഥാനത്ത് നാല് ജില്ലകളിൽ വിദ്യാഭ്യാസ സ്ഥാപനങ്ങള്‍ക്ക് ഇന്ന് അവധി\nസംസ്ഥാനത്ത് അരിവില കുതിച്ചുയരുന്നു, ഒരാഴ്ചയ്ക്കിടെ ആറു രൂപയുടെ വർധന →


കര്‍ദിനാളിനെതിരേ പുതിയ ആരോപണവുമായി വിമതപക്ഷം\nSat Feb 16 2019 22:18:13 GMT+0530 (IST)\nകൊച്ചി: സഭയുടെ വിവാദമായ ഭൂമി ഇടപാടിന്റെ ചൂടാറുന്നതിനു മുമ്പു കര്‍ദിനാള് മാര് ജോര്‍ജ് ആലഞ്ചേരിക്കെതിരേ മറ്റൊരു ഭൂമി വില്‍പന ആരോപണവുമായി എതിര് ചേരി രംഗത്ത്. ഏറെ വിവാദങ്ങള്‍ക്കു വഴിവച്ച ഭൂമിയിടപാടു വിഷയം പുറത്തുവിട്ട ആര്‍ച്ച് ഡയസിയന് മൂവ്‌മെന്റ് ഫോര് ട്രാന്‍സ്‌പെരന്‍സി (എഎംടി) പ്രവര്‍ത്തകര് തന്നെയാണ് പുതിയ ആരോപണവുമായി രംഗത്തെത്തിയത്. എന്നാല് വാര്‍ത്തകള് സീറോ മലബാര് സഭ നിഷേധിച്ചു. നിയമപരമായി നടന്ന ക്രയവിക്രയങ്ങളെ വിവാദമാക്കേണ്ട കാര്യമില്ലെന്നു സഭാ വക്താവ് വാര്‍ത്താക്കുറിപ്പിലൂടെ വ്യക്തമാക്കി. എറണാകുളം കാക്കനാട് കര്‍ദിനാള് കോളനിയിലെ സ്ഥലവും വീടും ആലഞ്ചേരി തന്റെ കുടുംബാംഗങ്ങള്‍ക്കു റീ രജിസ്റ്റര് ചെയ്തു നല്‍കിയെന്നാണ് ആരോപണം. ഇതിന്റെ രേഖകളുള്‍പ്പെടെയുള്ള തെളിവുകളും ഇവര് പുറത്തുവിട്ടു. കാക്കനാട് നിര്‍ധനരായ 40 കുടുംബങ്ങള്‍ക്കു കാര്‍ദിനാള് കോളനി എന്ന പദ്ധതിയിന് കിഴില് സഭ വീടുകള് നിര്‍മിച്ചു നല്‍കിയിരുന്നു. അതില് ആറുസെന്റ് സ്ഥലവും വീടും ആലഞ്ചേരി കുടുംബത്തിന്റെ കൈയില് എത്തിയെന്നാണ് എഎംടി ആരോപിക്കുന്നത്. വീടുകള് കൈമാറാന് പാടില്ല എന്ന വ്യവസ്ഥ നിലനിര്‍ത്തിയാണ് ഭവനങ്ങള് നിര്‍മിച്ചു നല്‍കുന്നത്. എന്നാല് കര്‍ദിനാള് ജോര്‍ജ് ആലഞ്ചേരി ഇടപെട്ട് ഈ വീട് ആലഞ്ചേരി കുടുംബത്തില്‍പ്പെട്ട മറ്റൊരാള്‍ക്ക് വിറ്റെന്നാണ് ഇപ്പോള് ഉയര്‍ന്നുവന്ന ആരോപണം.\n2016ല് നടത്തിയ ഇടപാടിന്റെ റീ രജിസ്‌ട്രേഷന്റെ രേഖകളും എഎംടി പുറത്തുവിട്ടിട്ടുണ്ട്. അതിരൂപതയുടെ പാന്‍കാര്‍ഡ് ദുരുപയോഗം ചെയ്താണ് ഈ ഇടപാട് നടത്തിയതെന്നും ആരോപിക്കുന്നു. നേരത്തെ സാമ്പത്തിക കാര്യങ്ങളുടെ ചുമതലയുണ്ടായിരുന്ന ഫാ. ജോഷി പുതുവയുടെ സാന്നിധ്യത്തിലാണ് ഇടപാട് നടന്നത്. വിഷയത്തില് പരാതിയുമായി പോലിസിനെ സമീപിക്കാനൊരുങ്ങുകയാണ് ഇവര്. അതിനിടെ, ജോര്‍ജ് ആലഞ്ചേരി സ്ഥാനമൊഴിയണമെന്ന് ആവശ്യപ്പെട്ട് പോസ്റ്ററുകള് പ്രത്യക്ഷപ്പെട്ടു. എറണാകുളത്തെ സെന്റ് മേരീസ് ബസലിക്ക അടക്കമുള്ള പ്രധാനപ്പെട്ട പള്ളികളുടെ മുന്നിലെല്ലാം കര്‍ദിനാളിനെതിരേ പോസ്റ്ററുകള് പതിച്ചിട്ടുണ്ട്. ക്രിമില് ഗൂഢാലോചന, സാമ്പത്തിക തിരിമറി, വിശ്വാസവഞ്ചന എന്നിങ്ങനെയുള്ള ആരോപണങ്ങളും പോസ്റ്ററില് ഉന്നയിച്ചിട്ടുണ്ട്. ഭൂമിയുടെ ക്രയവിക്രയം സംബന്ധിച്ചു പ്രചരിക്കുന്ന വാര്‍ത്തകള് അടിസ്ഥാനരഹിതമാണെന്നു സഭാനേതൃത്വം പ്രതികരിച്ചു.\n45 വര്‍ഷം മുമ്പു കര്‍ദിനാള് മാര് ജോസഫ് പാറേക്കാട്ടിലിന്റെ നേതൃത്വത്തില് 30ഓളം വീടുകള് കാര്‍ദിനാള് നഗറില് നിര്‍മിച്ചിരുന്നു. അതിരൂപതയുടെ കീഴിലുള്ള കാര്‍ദിനാള് സ്‌കൂള്, ഭാരതമാത കോളജ് എന്നിവിടങ്ങളിലെ ജീവനക്കാര്‍ക്ക് കുടുംബസമേതം താമസിക്കാനുള്ള ക്വാര്‍ട്ടേഴ്‌സുകള് എന്ന നിലയിലാണു വീടുകള് നിര്‍മിച്ചത്. ഭൂരിഭാഗം വീടുകളും അത്തരത്തില് ഉപയോഗിച്ചു. ശേഷിച്ച വീടുകള് വില്‍ക്കുന്നതിന് അതിരൂപത കച്ചേരി പത്ര പരസ്യം നല്‍കി. കര്‍ദിനാള് പാറേക്കാട്ടിലും തുടര്‍ന്നുവന്ന അതിരൂപതാ അധ്യക്ഷന്‍മാരും അതതു കാലഘട്ടങ്ങളില് പണമടച്ചു തീര്‍ന്നവര്‍ക്കു സ്ഥലം രജിസ്റ്റര് ചെയ്തു നല്‍കിയിട്ടുണ്ട്. ഇത്തരത്തില് പത്ര പരസ്യം കണ്ട് എത്തി സ്ഥലം വാങ്ങിയ ഫിലിപ്പോസ് ജോര്‍ജ് ആലഞ്ചേരി എന്നയാള്‍ക്കു മേജര് ആര്‍ച്ച് ബിഷപ് കര്‍ദിനാള് മാര് ജോര്‍ജ് ആലഞ്ചേരിയുമായി യാതൊരു ബന്ധമോ, പരിചയമോ ഇല്ല. അന്ന് സ്ഥലത്തിന്റെ രജിസ്‌ട്രേഷന് നടത്തിയിരുന്നില്ലെന്നും സഭാ നേതൃത്വം പ്രതികരിച്ചു.


െഎ 20 കുതിക്കുന്നു; 40 ദിവസംകൊണ്ട് സമ്പാദിച്ചത് 30000 ബുക്കിങ്ങുകൾ | Madhyamam\nHomechevron_rightHot Wheelschevron_rightAuto Newschevron_rightെഎ 20 കുതിക്കുന്നു; 40 ...\ndate_range 14 Dec 2020 5:00 PM GMT\nെഎ 20 കുതിക്കുന്നു; 40 ദിവസംകൊണ്ട് സമ്പാദിച്ചത് 30000 ബുക്കിങ്ങുകൾ\nബുക്കിങ്ങുകളിൽ 85 ശതമാനവും റേഞ്ച്-ടോപ്പിംഗ് ആസ്ത ട്രിമ്മുകൾക്കും 10 ശതമാനം ഡ്യുവൽ-ടോൺ ട്രിമിനുമാണ് എന്നത് ശ്രദ്ധേയമാണ്\nഹ്യൂണ്ടായുടെ പ്രീമിയം ഹാച്ച് െഎ 20 ബുക്കിങ്ങുകളുടെ കാര്യത്തിൽ കുതിക്കുന്നു. 40 ദിവസംകൊണ്ട് 30,000 ബുക്കിങ്ങുകളാണ് വാഹനം സ്വന്തമാക്കിയത്. 10,000 യൂനിറ്റുകൾ ഇതിനകം ഉപയോക്താക്കൾക്ക് എത്തിച്ചിട്ടുണ്ട്. മുൻഗാമിയെ അപേക്ഷിച്ച് മികവിെൻറ കാര്യത്തിൽ ഏറെ മുന്നിലാണ് പുതിയ െഎ 20. മാഗ്ന, സ്‌പോർട്‌സ്, ആസ്ത, ആസ്ത (ഒ) എന്നീ നാല് വേരിയൻറുകളാണ് ഹ്യൂണ്ടായ് ഐ 20 ഇന്ത്യയിൽ വാഗ്ദാനം ചെയ്യുന്നത്. മൊത്തത്തിലുള്ള ബുക്കിങ്ങുകളിൽ 85 ശതമാനവും റേഞ്ച്-ടോപ്പിംഗ് ആസ്ത ട്രിമ്മുകൾക്കും 10 ശതമാനം ഡ്യുവൽ-ടോൺ ട്രിമിനുമാണ് എന്നത് ശ്രദ്ധേയമാണ്.\nരണ്ട് പെട്രോളും ഒരു ഡീസൽ എഞ്ചിനും വാഗ്ദാനം ചെയ്യുന്ന വാഹനം ഹ്യുണ്ടായുടെ ബെസ്റ്റ് സെല്ലറുകളിലൊന്നാണ്. 6.79 ലക്ഷം രൂപയാണ് പുതിയ െഎ 20യുടെ പ്രാരംഭ വില. ഏറ്റവും ഉയർന്ന ഒാേട്ടാമാറ്റിക് വാഹനത്തിന് 11.18 ലക്ഷവും ഏറ്റവും കുറഞ്ഞ ഡീസൽ വാഹനത്തിന് 8.20 ലക്ഷവുമാണ് വില.2008 ലാണ് വാഹനം ആദ്യമായി വിപണിയിലെത്തിയത്. അതിനുശേഷം മാരുതി സ്വിഫ്റ്റിനൊപ്പം ജനപ്രിയതയിൽ മുന്നേറാൽ െഎ 20ക്ക് കഴിഞ്ഞിരുന്നു. ടാറ്റാ ആൽ‌ട്രോസ്, മാരുതി ബലേനോ, ടൊയോട്ട ഗ്ലാൻസ തുടങ്ങി ശക്തരായ എതിരാളികൾക്കിടയിലേക്കാണ് െഎ20 വിപണിയിൽ എത്തുന്നത്. ഇതുവരെ 10000 ബുക്കിങ് ലഭിച്ച വാഹനത്തിന് വിപണിയിൽ വൻ വരവേൽപ്പ് ലഭിക്കുന്നതായാണ് സൂചന.\n1.2 ലിറ്റർ, നാല് സിലിണ്ടർ നാച്ചുറലി ആസ്പിറേറ്റഡ് പെട്രോൾ എഞ്ചിനാണ് ഒന്നാമത്തേത്. 83 എച്ച്പി കരുത്തും, 115 എൻഎം ടോർകും ഉത്പാദിപ്പിക്കും. 1.0 ലിറ്റർ, മൂന്ന് സിലിണ്ടർ ടർബോ-പെട്രോൾ എഞ്ചിൻ 120 എച്ച്പി കരുത്തും, 172 എൻഎം ടോർകും ഉത്പാദിപ്പിക്കും. 1.2 ലിറ്റർ എഞ്ചിനിൽ അഞ്ച് സ്പീഡ് മാനുവൽ, സിവിടി ഓട്ടോമാറ്റിക് ഗിയർബോക്സുകൾ വരും. മാനുവലിനേക്കാൾ5എച്ച്പി കൂടുതലാണ് ഒാേട്ടാമാറ്റികിന്. 1.0 ലിറ്ററിൽ7സ്പീഡ് ഡിസിടി ഗിയർബോക്സും ഒരു ഐഎംടി (ക്ലച്ച്-ലെസ് മാനുവൽ) ഗിയർബോക്സും ലഭിക്കും.\n100 എച്ച്പി കരുത്തുള്ളതാണ് 1.5 ലിറ്റർ നാല് സിലിണ്ടർ ഡീസൽ എഞ്ചിൻ. ഇപ്പോഴുള്ളതുപോലെ പുതിയ ഐ 20 യിലും ആറ് സ്പീഡ് മാനുവൽ ഗിയർബോക്‌സ് മാത്രമേ എഞ്ചിന് നൽകുന്നുള്ളൂ. 1.2 ലിറ്റർ പെട്രോൾ എഞ്ചിന് മാനുവൽ ഗിയർബോക്‌സിൽ 20.35 കിലോമീറ്ററും സിവിടി ഓട്ടോമാറ്റിക്കിൽ 19.65 കിലോമീറ്ററുമാണ് മൈലേജ്. 1.0 ലിറ്റർ ടർബോ പെട്രോളിൽ 20.25ഉം ഡിസിടി ഗിയർ‌ബോക്‌സിൽ 20 കിലോമീറ്ററും ലഭിക്കും. 1.5 ലിറ്റർ ഡീസൽ മാനുവലിൽ 25.2 കിലോമീറ്റർ ഇന്ധനക്ഷമതയുണ്ട്.\nപഴയതിനേക്കാളേറെ സ്പോർട്ടിയായ വാഹനമാണിത്. 'സെൻസിയസ് സ്പോർട്ടിനെസ്' എന്ന് ഹ്യുണ്ടായ് വിളിക്കുന്ന ഡിസൈൻ ഭാഷയാണ് വാഹനത്തിൽ ഉപയോഗിച്ചിരിക്കുന്നത്. പുതിയതും വലുപ്പമേറിയതുമായ ഗ്രില്ലാണ് വാഹനത്തിന്. പുതിയ ഹെഡ്‌ലൈറ്റ്, ഡി‌ആർ‌എൽ ഡിസൈൻ, ഇസഡ് ആകൃതിയിലുള്ള എൽ‌ഇഡി ഉള്ള പുതിയ ടൈൽ‌ലൈറ്റുകൾ എന്നിവ കൂർത്തതെന്ന് തോന്നിപ്പിക്കുന്ന രൂപമാണ് നൽകുന്നത്. പോളാർ വൈറ്റ്, ടൈഫൂൺ സിൽവർ, ടൈറ്റൻ ഗ്രേ, ഫിയറി റെഡ്, സ്റ്റാറി നൈറ്റ്, മെറ്റാലിക് കോപ്പർ എന്നിവയുൾപ്പെടെ ആറ് കളർ ഓപ്ഷനുകളിൽ വാഹനം ലഭിക്കും. ഇതിനുപുറമേ രണ്ട് ഇരട്ട ടോൺ ഫിനിഷുകളിലും ഐ 20 ലഭ്യമാണ്. ബ്ലാക്ക് റൂഫിനൊപ്പം പോളാർ വൈറ്റ്, ബ്ലാക്ക് റൂഫിനൊപ്പം ഫിയറി റെഡ് എന്നിവയാണ് ഇരട്ടടോണിൽ വരുന്നത്.\nനിരവധി സവിശേഷതകളോടെയാണ് പുതിയ ഐ 20 എത്തുന്നത്. ടോപ്പ്-സ്പെക് അസ്ത (ഒ) ട്രിമ്മിന് ആൻഡ്രോയിഡ് ഓട്ടോ, ആപ്പിൾ കാർപ്ലേ, ഹ്യുണ്ടായിയുടെ 'ബ്ലൂലിങ്ക്'സവിശേഷതകൾക്കൊപ്പം 10.25 ഇഞ്ച് ടച്ച്‌സ്‌ക്രീൻ ഇൻഫോടെയ്ൻമെൻറ് സിസ്റ്റം എന്നിവ ലഭിക്കും. ഈ ട്രിമ്മിൽ ഡിജിറ്റൽ ഇൻസ്ട്രുമെൻറ് ക്ലസ്റ്റർ,7സ്പീക്കർ ബോസ് സൗണ്ട് സിസ്റ്റം, സൺറൂഫ്, വയർലെസ് ഫോൺ ചാർജർ, ആംബിയൻറ് ലൈറ്റിങ് എന്നിവയും ഉണ്ടാകും.6എയർബാഗുകൾ, ഇബിഡിയുള്ള എബിഎസ്, ഇലക്ട്രോണിക് സ്റ്റെബിലിറ്റി കൺട്രോൾ, ഹിൽ സ്റ്റാർട്ട് അസിസ്റ്റ് എന്നിവ ഉൾപ്പെടെ നിരവധി സുരക്ഷാ സവിശേഷതകളും പുതിയ ഐ 20 ക്ക് ലഭിക്കുന്നു.5വർഷം വരെ വാറണ്ടിയും3വർഷത്തെ റോഡ്സൈഡ് അസിസ്റ്റും ബ്ലൂലിങ്ക് കണക്റ്റിൽ3വർഷത്തെ സബ്‌സ്‌ക്രിപ്‌ഷനും കമ്പനി വാഗ്ദാനം ചെയ്യുന്നു.


അനൂപോ അഡോണിയോ ഡിംപലോ സന്ധ്യയോ? ബിഗ് ബോസ് തന്നെ ചോദിക്കുന്നു! - metromatinee.com Lifestyle Entertainment & Sports\nഇപ്പോൾ ബിഗ് ബോസ് വീട്ടിൽ കൂടുതൽ ദിവസം ക്യാപ്റ്റനായ ക്രെഡിറ്റ് റംസാനാണ്. റംസാന് പിന്നാലെയായി അടുത്ത ക്യാപ്റ്റനെ തിരഞ്ഞെടുക്കാൻ ബിഗ് ബോസ് നിർദ്ദേശിച്ചു . പോയവാരത്തിലെ പ്രകടനത്തിന്റെ അടിസ്ഥാനത്തിലാണ് താരങ്ങള് ക്യാപ്റ്റന്‍സി ടാസ്‌ക്കില് മത്സരിക്കേണ്ടവരെ കണ്ടെത്തിയത്. അനൂപിനും അഡോണിക്കും ഡിംപലിനും സന്ധ്യയ്ക്കുമായിരുന്നു കൂടുതല് വോട്ടുകള് ലഭിച്ചത്. ടാസ്‌ക്കുകളിലെ പ്രകടനങ്ങളും ചെയ്യുന്ന രീതിയുമൊക്കെയായിരുന്നു നോമിനേറ്റ് ചെയ്യുന്നതിനുള്ള കാരണങ്ങളായി പലരും പറഞ്ഞത്.\nഅനൂപിനേയും ഡിംപലിനേയും അഡോണിയേയുമായിരുന്നു കിടിലന് ഫിറോസ് നോമിനേറ്റ് ചെയ്തത്. സന്ധ്യ ഒരു മാസത്തോളം കിച്ചണിലായിരുന്നു. സന്ധ്യയെ ക്യാപ്റ്റനായി കാണാന് ആഗ്രഹമുണ്ടെന്ന് റംസാന് പറഞ്ഞു. അഡോണിയും അനൂപുമായിരുന്നു റംസാന്റെ മറ്റ് നോമിനേഷന്. അഡോണിയും ഡിംപലും അനൂപുമായിരുന്നു മണിക്കുട്ടന്റെ നോമിനേഷനിലുള്ളത്. വരുന്ന ടാസ്‌ക് ശ്രദ്ധിച്ച് ചെയ്യുന്നയാളാണ് അനൂപ്, അനൂപിനേയും രമ്യയേയും ഡിംപലിനേയുമായിരുന്നു അഡോണി ക്യാപ്റ്റന്‍സി ടാസ്‌ക്കിനായി നിര്‍ദേശിച്ചത്.\nഅഡോണി, സന്ധ്യ, രമ്യ ഇതായിരുന്നു ഡിംപലിന്റെ നോമിനേഷന്. അനൂപും സന്ധ്യയും അഡോണിയുമായിരുന്നു സൂര്യയുടെ നോമിനേഷനിലുണ്ടായിരുന്നത്. അനൂപിനേയും സന്ധ്യയേയും അനൂപിനേയുമായിരുന്നു ഋതു നോമിനേറ്റ് ചെയ്തത്. എന്നെക്കുറിച്ച് കേട്ടത് പറയൂയെന്ന് ആര്‍ജ്ജവത്തോടെ പറഞ്ഞ രമ്യയെയായിരുന്നു അനൂപ് ആദ്യം നിര്‍ദേശിച്ചത്.\nസന്ധ്യയും അഡോണിയുമായിരുന്നു അനൂപ് നിര്‍ദേശിച്ച മറ്റ് രണ്ട് പേര്. അഡോണി, ഡിംപല്, അനൂപ് ഇതായിരുന്നു രമ്യയുടെ നോമിനേഷന്. ഡിംപല്, അഡോണി, അനൂപ് ഇവരുടെ പേരായിരുന്നു സന്ധ്യ പറഞ്ഞത്. അഡോണിയേയും അനൂപിനേയും സന്ധ്യയെയുമായിരുന്നു നോബി നിര്‍ദേശിച്ചത്. ഇതുവരെ ക്യാപ്റ്റനാകാത്ത ഇവരിൽ ആരാകും ക്യാപ്റ്റൻ എന്നറിയാൻ കാത്തിരിക്കുകയാണ് ബിഗ് ബോസ് ആരാധകർ.


മൂടല്‍മഞ്ഞ് ശക്തം; യു.എ.ഇയില് നിരവധി വാഹനാപകടങ്ങള്\nപുലർച്ചെ കാഴ്ചാപരിധി കുറയുമെന്ന് കാലാവസ്ഥ നിരീക്ഷകർ മുന്നറിയിപ്പ് നൽകിയിരുന്നു\n14 Mar, 2019 at 07:52 PM\nമൂടല്‍മഞ്ഞിനെ തുടര്‍ന്ന് യു.എ.ഇയുടെ വിവിധ ഭാഗങ്ങളില് നിരവധി വാഹനാനപകടങ്ങൾ റിപ്പോർട്ട് ചെയ്തു. കാഴ്ചാപരിധി കുറഞ്ഞതിനാൽ വാഹനങ്ങളുടെ പിന്നില് ഇടിച്ചാണ് മിക്ക അപകടങ്ങളും. ആളപായമൊന്നും സംഭവിച്ചിട്ടില്ല\nപുലർച്ചെ കാഴ്ചാപരിധി കുറയുമെന്ന് കാലാവസ്ഥ നിരീക്ഷകർ മുന്നറിയിപ്പ് നൽകിയിരുന്നു. രാവിലെ ആറ് മുതൽ പത്ത് വരെ ദൃശ്യപരിധി 200 മീറ്റർ വരെ കുറയുമെന്നാണ് ദേശീയ കാലാവസ്ഥ നിരീക്ഷണ കേന്ദ്രം അറിയിച്ചിരുന്നത്.\nഗന്തൂത്തിന് സമീപം ശൈഖ് മക്തൂം ബിൻ റാശിദ് റോഡിൽ മൂന്നോളം വാഹനാപകടങ്ങളുണ്ടായി. മൂടൽ മഞ്ഞ് കാരണം ഷാർജയിൽ നിന്ന്\nദുബൈയിലേക്കുള്ള വാഹനങ്ങൾക്ക് വളരെ സാവധാനം മാത്രമേ സഞ്ചരിക്കാൻ സാധിച്ചുള്ളൂ.\nകനത്ത മൂടൽ മഞ്ഞ് കാരണം ഷാർജ അന്താരാഷ്ട്ര വിമാനത്താവളത്തിലേക്കുള്ള ചില വിമാനങ്ങൾ ഫുജൈറ അന്താരാഷ്ട്ര വിമാനത്താവളത്തിലേക്ക് വഴിതിരിച്ചു വിട്ടു. വ്യാഴാഴ്ച പുലർച്ചെ 5.30 മുതൽ രാവിലെ 6.20 വരെയുള്ള വിമാനങ്ങളാണ് ഫുജൈറയിൽ ഇറക്കിയത്. രാവിലെ ദുബൈ അന്താരാഷ്ട്ര വിമാനത്താവളങ്ങളിലേക്കുള്ള വിമാനങ്ങളിൽ 92 ശതമാനവും വൈകി.\nരാജ്യത്ത് താപനില കുറയുമെന്നും കാലാവസ്ഥ നിരീക്ഷകർ വ്യക്തമാക്കുന്നു. മണിക്കൂറിൽ 55 കിലോമീറ്റർ വരെ വേഗതയിലടിക്കുന്ന കാറ്റ് പൊടിക്കാറ്റിനും മണൽക്കാറ്റിനും കാരണമാകും. അറേബ്യൻ ഉൾക്കടൽ പ്രക്ഷുബ്ധമായിരിക്കും.


instigate farmers Deep Sidhu 'ലക്ഷക്കണക്കിന് കർഷകരെ എനിക്കെങ്ങനെ സ്വാധീനിക്കാൻ കഴിയും?'; വിവാദങ്ങളിൽ പ്രതികരിച്ച് ദീപ് സിദ്ദു\nചെങ്കോട്ടയിൽ പതാക ഉയർത്തിയതുമായി ബന്ധപ്പെട്ട വിവാദങ്ങളിൽ പ്രതികരിച്ച് നടൻ ദീപ് സിദ്ദു. ലക്ഷക്കണക്കിന് കർഷകരെ തനിക്കെങ്ങനെ സ്വാധീനിക്കാൻ കഴിയുമെന്ന് സിദ്ദു ചോദിച്ചു. തൻ്റെ ഫേസ്ബുക്ക് പേജിൽ പോസ്റ്റ് ചെയ്ത വിഡിയോയിലൂടെയാണ് സിദ്ദു താൻ ഇക്കാര്യത്തിൽ നിരപരാധിയാണെന്ന് അവകാശപ്പെട്ടത്. ചെങ്കോട്ടയിൽ പതാക ഉയർത്തിയത് ദീപ് സിദ്ദുവിൻ്റെ നേതൃത്വത്തിലുള്ള സംഘമാണെന്നാണ് കർഷക സംഘടനകൾ പ്രതികരിച്ചത്.\nഅതേസമയം, ചെങ്കോട്ടയിൽ ഉയർത്തിയത് നിഷാൻ സാഹിബ് പതാകയാണെന്ന് സിദ്ദു അവകാശപ്പെട്ടിരുന്നു. മുൻകൂട്ടി തീരുമാനിച്ച പരിപാടി ആയിരുന്നില്ലെന്നും അതിന് ഒരു വർഗീയ മാനം നൽകേണ്ടതില്ലെന്നും അദ്ദേഹം പിടിഐയോട് പ്രതികരിച്ചു. നാനാത്വത്തിൽ ഏകത്വത്തെയാണ് നിഷാൻ സാഹിബ് പതാക പ്രതിനിധീകരിക്കുന്നത്. കിസാൻ മസ്ദൂർ ഏക്തയുടെ മുദ്രാവാക്യങ്ങളാണ് തങ്ങൾ മുഴക്കിയതെന്നും അദ്ദേഹം പിടിഐയോട് പ്രതികരിച്ചു.\nRead Also : ഡൽഹി മെട്രോ പ്രവർത്തനം പുനരാരംഭിച്ചു; ചെങ്കോട്ടയിൽ സുരക്ഷ ശക്തമാക്കി\nStory Highlights – How can I instigate lakhs of farmers?: Says Actor Deep Sidhu


മത്സ്യത്തൊഴിലാളികളുടെ എതിര്‍പ്പ്; 'വടചെന്നൈ 2'വില് നിന്ന് പിന്മാറിയതായി വെട്രിമാരന് - BIGNEWSLIVE | Latest Malayalam News\nവടചെന്നൈ2വിന്റെ ചിത്രീകരണം മുപ്പത് ശതമാനത്തോളം പൂര്‍ത്തിയായിരുന്നു\nവെട്രിമാരന്-ധനുഷ് കൂട്ട്‌ക്കെട്ടില് കഴിഞ്ഞ വര്‍ഷം ഒക്ടോബറില് തീയ്യേറ്ററുകളിലെത്തിയ സൂപ്പര്‍ഹിറ്റ് ചിത്രമായിരുന്നു ‘വടചെന്നൈ’. വടക്കന് ചെന്നൈയിലെ ആളുകളുടെ 35 വര്‍ഷത്തെ ജീവിതം പറയുന്ന സിനിമയുടെ ആദ്യഭാഗത്തിന്റെ അവസാനം പ്രേക്ഷകരോട് രണ്ടാം ഭാഗത്തിനായി കാത്തിരിക്കാന് പറഞ്ഞിരുന്നു. എന്നാല് ഇപ്പോള് ചിത്രത്തിന്റെ രണ്ടാം ഭാഗം തീയ്യേറ്ററുകളില് എത്തില്ല എന്നാണ് തമിഴ് സിനിമാ ലോകത്ത് നിന്നുള്ള റിപ്പോര്‍ട്ട്.\nവടചെന്നൈ2വിന്റെ ചിത്രീകരണം മുപ്പത് ശതമാനത്തോളം പൂര്‍ത്തിയായിരുന്നു. എന്നാല് മത്സ്യത്തൊഴിലാളികളുടെ എതിര്‍പ്പ് കാരണം സംവിധായകന് വെട്രിമാരന് ചിത്രത്തില് നിന്ന് പിന്മാറിയതായാണ് അണിയറപ്രവര്‍ത്തകര് അറിയിച്ചിരിക്കുന്നത്. വടചെന്നൈയില് തങ്ങളുടെ ജീവിതത്തെ മോശമായി ചിത്രീകരിച്ചുവെന്ന് ആരോപിച്ച് മത്സ്യ തൊഴിലാളികള് രംഗത്ത് എത്തിയിരുന്നു.\nഈ സാഹചര്യത്തില് ആദ്യഭാഗം ഷൂട്ട് ചെയ്ത സ്ഥലത്തുവെച്ച് ചിത്രം ചിത്രീകരിക്കുന്നത് എളുപ്പമാകില്ലെന്ന് തിരിച്ചറിഞ്ഞതിനെ തുടര്‍ന്നാണ് സംവിധായകന് വെട്രിമാരന് ഇതില് നിന്നും പിന്മാറിയത്. കൂടാതെ ആദ്യഭാഗത്തില് പ്രധാന വേഷത്തിലെത്തിയ താരങ്ങള് മറ്റ് സിനിമകളുടെ തിരക്കിലുമാണ്.\nവെട്രിമാരന് സംവിധാനം ചെയ്ത നാലാമത് ചിത്രമായിരുന്നു ‘വടചെന്നൈ’. ധനുഷ് നായകനായി എത്തിയ ചിത്രത്തില് ആന്‍ഡ്രിയയും ഐശ്വര്യാ രാജേഷുമായിരുന്നു നായികമാര്. നിലവില് ധനുഷിനെ നായകനാക്കി ‘അസുരന്’ എന്ന ചിത്രം ഒരുക്കുന്ന തിരക്കിലാണ് വെട്രിമാരന്. മഞ്ജു വാര്യരാണ് ചിത്രത്തിലെ നായിക.\nTags: tamil movieVada Chennai 2Vetri Maaran\nചാര്‍ലിയുടെ തമിഴ് റീമേക്കില് നിന്ന് സായി പല്ലവി പിന്മാറി; ‘ടെസ’യുടെ വേഷത്തില് എത്തുന്നത് ശ്രദ്ധ ശ്രീനാഥ്\n‘എത്ര കോടി തന്നാലും മേക്കപ്പിട്ട് സുന്ദരിയായി വന്നിട്ട് ഈ ക്രീമാണ് എന്റെ സൗന്ദര്യരഹസ്യമെന്ന കള്ളം പറയാന് എന്നെ കിട്ടില്ല’; സായി പല്ലവി\nനന്മ മനസിനെ തേടി വീണ്ടും അംഗീകാരം; സംഗീതമത്സരത്തിലെ സമ്മാനത്തുക സുഹൃത്തിന് നല്‍കിയ ഇന്ത്യക്കാരന് ഇത്തവണ ലഭിച്ചത് രണ്ട് ലക്ഷം\nകിടിലന് ഓഫര് പ്രഖ്യാപിച്ച് എയര് ഏഷ്യ\nതനിക്കു ജയ് വിളിച്ച സഹോദരിയെ കാണാന് ഒടുവില് സുരേഷ് ഗോപി എത്തി


joe biden ട്രംപ് പുറത്തേക്ക്; ജോ ബൈഡന് അമേരിക്കന് പ്രസിഡന്റ് സ്ഥാനത്തേക്ക്\nട്രംപ് പുറത്തേക്ക്; ജോ ബൈഡന് അമേരിക്കന് പ്രസിഡന്റ് സ്ഥാനത്തേക്ക്\nജോ ബൈഡന് ഇനി അമേരിക്കന് പ്രസിഡന്റ്. അമേരിക്കയുടെ 46ാം പ്രസിഡന്റായിട്ടായിരിക്കും ജോ ബൈഡന് ചുമതലയേല്‍ക്കുക. 273 ഇലക്ടറല് വോട്ടുകളാണ് ജോ ബൈഡന് നേടിയത്. കമലാ ഹാരിസ് അമേരിക്കയുടെ ആദ്യ വനിത വൈസ് പ്രസിഡന്റായി ചുമതലയേല്‍ക്കും.\nപെന്‍സില്‍വാനിയയില് 20 ഇലക്ടറല് കോളജ് വോട്ടുകള് ബൈഡന് നേടി. ഇനിയും ഒരു ലക്ഷം ബാലറ്റുകള് എണ്ണിത്തീര്‍ക്കാനുണ്ടെങ്കിലും ബൈഡന് കേവല ഭൂരിപക്ഷം നേടിക്കഴിഞ്ഞിരിക്കുന്നുവെന്ന് ന്യൂയോര്‍ക്ക് ടൈംസ് റിപ്പോര്‍ട്ട് ചെയ്യുന്നു.\nRead Also : അമേരിക്കന് പ്രസിഡന്റ് തെരഞ്ഞെടുപ്പ്; ജോ ബൈഡന് ജയത്തിനരികെ\nഇനി ഡോണള്‍ഡ് ട്രംപിന് പ്രസിഡന്റ് പദവിയേക്ക് യാതൊരു പ്രതീക്ഷയും വേണ്ടെന്നാണ് അന്താരാഷ്ട്ര മാധ്യമങ്ങള് വിലയിരുത്തുന്നത്. പെന്‍സില്‍വാനിയയില് 49.64% വോട്ടുകളുമായി ബൈഡന് മുന്നില് നില്‍ക്കുന്നുവെന്നും ട്രംപ് 49.21 % പിന്നില് നില്‍ക്കുന്നുവെന്നുമാണ് വിവരം.\nമൂന്ന് ദിവസത്തിലധികം നീണ്ടുനിന്ന വോട്ടെണ്ണലിന് ശേഷമാണ് ബൈഡന് തന്റെ ജയം ഉറപ്പിച്ചിരിക്കുന്നത്. 77 വയസുള്ള ബൈഡന് അമേരിക്കന് പ്രസിഡന്റ് സ്ഥാനത്തേക്ക് എത്തുന്ന ഏറ്റവും പ്രായം കൂടിയ ആളാണ്.\nStory Highlights – joe biden wins america’s president election\nRead more on: american president election | joe biden


കെഎസ്ആര്‍ടിസിയില് 30% ജീവനക്കാരും പണിക്കു കൊള്ളാത്തവര്: ദീര്‍ഘകാല അവധിയിലുള്ള ജീവനക്കാരെ പിരിച്ചു വിടുമെന്നും ടോമിന് തച്ചങ്കരി - ഇ വാർത്ത | evartha\nകെഎസ്ആര്‍ടിസിയില് 30% ജീവനക്കാരും പണിക്കു കൊള്ളാത്തവര്: ദീര്‍ഘകാല അവധിയിലുള്ള ജീവനക്കാരെ പിരിച്ചു വിടുമെന്നും ടോമിന് തച്ചങ്കരി\nകണ്ണൂര്: കെഎസ്ആര്‍ടിസിയില് 30% ജീവനക്കാരും ഈ പണിക്കു കൊള്ളുന്നവരല്ല. അവര് വെറുതെ അഭ്യാസം കാണിക്കുകയാണെന്ന് പുതുതായി ചുമതലയേറ്റ എംഡി ടോമിന് തച്ചങ്കരി. കണ്ണൂര് കെഎസ്ആര്‍ടിസി ഡിപ്പോ സന്ദര്‍ശിക്കാനെത്തിയ അദ്ദേഹം ജീവനക്കാരോടു സംസാരിക്കുകയായിരുന്നു.\nകെഎസ്ആര്‍ടിസിയെ കരകയറ്റുകയെന്ന ദൗത്യം പൂര്‍ത്തിയാക്കുക തന്നെ ചെയ്യും. കെഎസ്ആര്‍ടിസിയെ കരകയറ്റിയ ശേഷം അക്കാര്യം ബസ് സ്റ്റാന്‍ഡിനു മുന്‍പില് പരസ്യമായി പൊതുയോഗം നടത്തി പ്രഖ്യാപിക്കുമെന്നും തച്ചങ്കരി പറഞ്ഞു. താന് ഒരു ദൗത്യം ഏറ്റെടുത്താല് വിജയിപ്പിച്ചിരിക്കും.\nപക്ഷേ കൂട്ട ഭരണം അനുവദിക്കില്ല. നമ്മള് സഹപ്രവര്‍ത്തകരും സഹോദരന്മാരുമാണ്. പക്ഷേ ഉമ്മാക്കി കാട്ടി വിരട്ടാന് നോക്കണ്ട. ദീര്‍ഘകാല അവധിയിലുള്ള ജീവനക്കാരെ പിരിച്ചു വിടുമെന്നും തച്ചങ്കരി പറഞ്ഞു.


Mohanlal Pulimurugan Facebook live become viral - Malayalam Filmibeat\nപുലിമുഖവുമായി പുലിമുരുകന്റെ ഫേസ്ബുക്ക് ലൈവ്!!! ആരാധകര് ഏറ്റെടുത്ത വീഡിയോ വൈറല്!!!\n| Updated: Saturday, March 4, 2017, 15:40 [IST]\nപുലിമുരുകനിലൂടെ മലയാള സിനിമ പ്രേക്ഷകരം വിസ്മയിപ്പിച്ച മോഹന്‍ലാല് വീണ്ടും തന്റെ ആരാധകരെ വിസ്മയിപ്പിക്കുന്നു. പുലിമുരുകന്റെ 150ാം ദിനത്തില് ചിത്രം വലിയ വിജയമാക്കി മാറ്റിയ ആരാധകര്‍ക്ക് നന്ദി അറിയിക്കാന് ഫേസ്ബുക്ക് ലൈവിലെത്തിയ മോഹന്‍ലാലാണ് പ്രേക്ഷകരെ ഞെട്ടിച്ചത്. പുലിമുരുകന്റെ സന്തോഷം പങ്കുവയ്ക്കാന് പുലിമുഖത്തോടെയാണ് മോഹന്‍ലാല് ആരാധകര്‍ക്ക് മുന്നിലെത്തിയത്.\nപുലിമുഖം മാസ്‌ക് ചെയ്ത വീഡിയോയിലൂടെയാണ് മോഹന്‍ലാല് എത്തിയത്. മൂന്ന് വീഡിയോകളാണ് തന്റെ ഫേസ്ബുക്ക് പേജില് മോഹന്‍ലാല് പങ്കുവച്ചിരിക്കുന്നത്. മിനിറ്റുകള്‍ക്കകം വീഡിയോ വൈറലായി. മൂന്ന് വീഡിയോകളും ആരാധകര് ഏറ്റെടുത്തുകഴിഞ്ഞു.\nപുലിമുരുകന് കേരളത്തിലെ പ്രദര്‍ശനശാലകളെ ഇളക്കി മറിക്കാന് എത്തിയിട്ട് ശനിയാഴ്ച 150 ദിവസം പിന്നിട്ടു. 150 ദിനം പിന്നിട്ടതിന്റെ സന്തോഷം ആരാധകരുമായി പങ്കിടാനാണ് മോഹന്‍ലാല് ഫേസ്ബുക്ക് ലൈവിലെത്തിയത്. ചിത്രത്തെ വന്‍വിജയമാക്കിയതില് കേരളത്തിലേയും സംസ്ഥാനത്തിനും രാജ്യത്തിന് പുറത്തുമുള്ള ആരാധകര്‍ക്ക് നന്ദി പറയുന്നതിനാണ് താരം ലൈവിലെത്തിയത്.\n150 ദിവസവും 150 കോടിയും പിന്നിട്ട ചിത്രത്തിന്റെ ആഘോഷം കൊച്ചിയില് സംഘടിപ്പിക്കുന്നു. ശനിയാഴ്ച വൈകുന്നേരമാണ് പരിപാടി സംഘടിപ്പിക്കുന്നത്. മാസ്‌ക് ഉള്ളതും ഇല്ലാത്തതുമായ രീതിയില് താരം ലൈവിലെത്തുന്നുണ്ട്. സിനിമ പോലെ തന്നെ ലൈവും പ്രേക്ഷകര് ഏറ്റെടുത്തിരിക്കുകയാണ്.\nപുലിമുരുകന്റെ വിജയത്തിന്റെ സന്തോഷം പങ്കുവച്ച താരം ആരാധകര്‍ക്കായി തന്റെ പുതിയ ചിത്രങ്ങളുടെ വിവരങ്ങളും പങ്കുവയ്ക്കുന്നുണ്ട്. മേജര് രവി സംവിധാനം ചെയ്യുന്ന പട്ടാള ചിത്രം ഏപ്രില് ഏഴിന് തിയറ്ററുകളിലെത്തു. മിസ്റ്റര് ഫ്രോഡിന് ശേഷം മോഹന്‍ലാലിനെ നായകനാക്കി ബി ഉണ്ണികൃഷ്ണന് ഒരുക്കുന്ന ചിത്രത്തിന്റെ ചിത്രീകരണം ഞായറാഴ്ച ആരംഭിക്കുമെന്നും താരം അറിയിച്ചു. ചിത്രത്തിന് പേരിട്ടിട്ടില്ല.\nപുലിമുരുകന്റെ വിജയത്തിന് പിന്നാലെ ചിത്രത്തിലെ അണിയറ കഥകളും അനുഭവങ്ങളും വിവരിക്കുന്ന പുസ്തകവും പുറത്തിറക്കുന്നുണ്ട്. മാധ്യമ പ്രവര്‍ത്തകനായ ടി അരുണ്‍കുമാര് പുറത്തിറക്കുന്ന പുസ്തകത്തേക്കുറിച്ചുള്ള വിവരങ്ങളും മോഹന്‍ലാല് മറ്റൊരു ഫേസ്ബുക്ക് കുറിപ്പില് വ്യക്തമാക്കിയിരുന്നു. പുലിമുരുകന് ബോക്‌സ് ഓഫീസില് ഒരു ഗര്‍ജ്ജനം എന്നാണ് പുസ്തകത്തിന് പേരിട്ടിരിക്കുന്നത്.\nആദ്യത്തെ ഫേസ്ബുക്ക് ലൈവ് കാണാം. 26 സെക്കന്റാണ് വീഡിയോയുടെ ദൈര്‍ഘ്യം.\nരണ്ടാമത്തെ ഫേസ്ബുക്ക് ലൈവ് കാണാം. 37 സെക്കന്റാണ് വീഡിയോയുടെ ദൈര്‍ഘ്യം.\nമൂന്നാമത്തെ ഫേസ്ബുക്ക് ലൈവ് കാണാം. 25 സെക്കന്റാണ് വീഡിയോയുടെ ദൈര്‍ഘ്യം.\nRead more about: malayalam film malayalam cinema malayalam movie mohanlal facebook pulimurugan മലയാളം സിനിമ മോഹന്‍ലാല് ഫേസ്ബുക്ക് പുലിമുരുകന്\nMohanlal share the happiness of Pulimurugan's 150 day with his fans through Facebook live. He appeared withatiger mask in that video.


bjp will emerge as single largest party predicts sanjay kumar | ബിജെപി ഏറ്റവും വലിയ ഒറ്റകക്ഷി!കോണ്‍ഗ്രസിന് ലഭിക്കുക 77-80 ഇടയില് സീറ്റ്, വന് പ്രവചനം - Malayalam Oneindia\nUpdated: Tue, May 14, 2019, 14:33 [IST]\nദില്ലി: ലോക്സഭ തിരഞ്ഞെടുപ്പ് അവസാന ഘട്ടത്തിലേക്ക് കടന്നിരിക്കുകയാണ്. മെയ് 19 നാണ് ഏഴാം ഘട്ട വോട്ടെടുപ്പ്. ഇതുവരെ 483 സീറ്റുകളിലേക്കുള്ള തിരഞ്ഞെടുപ്പ് പൂര്‍ത്തിയായി കഴിഞ്ഞു. ഇനി 59 സീറ്റുകളിലേക്കുള്ള തിരഞ്ഞെടുപ്പാണ് അവശേഷിക്കുന്നത്.ഫലം വരും മുന്‍പ് തന്നെ സര്‍ക്കാര് രൂപീകരണത്തിനുള്ള സാധ്യതകള് എന്‍ഡിഎയും യുപിഎയും തേടി തുടങ്ങി. ബിജെപിയ്ക്ക് ഒറ്റയ്ക്ക് ഭൂരിപക്ഷം ലഭിക്കില്ലെന്നാണ് പ്രതിപക്ഷ പാര്‍ട്ടികളുടെ കണക്കുകൂട്ടല്.\nഎന്നാല് കേന്ദ്രത്തില് വീണ്ടും ബിജെപി തന്നെ അധികാരത്തില് വരുമെന്നാണ് പ്രവചനം. ബിജെപി ഏറ്റവും വലിയ ഒറ്റകക്ഷിയാകാനാണ് സാധ്യതയെന്നാണ് സെഫോളജിസ്റ്റും സെന്‍റര് ഫോര് സ്റ്റഡി ഓഫ് ഡവലപ്പിങ്ങ് സൊസൈറ്റിയുടെ ഡയറക്ടറുമായ സഞ്ജയ് കുമാറിന്‍റെ പ്രവചനം. നിര്‍ണായക വിവരങ്ങള് ഇങ്ങനെ\n2014 ല് ബിജെപി നേടിയ കൂറ്റന് വിജയം ഇത്തവണ ആവര്‍ത്തിക്കാന് കഴിയില്ലെന്നാണ് അമിത് ഷാ അടക്കമുള്ള ബിജെപിയിലെ മുതിര്‍ന്ന നേതാക്കള് കരുതുന്നത്. ഇവര് പരസ്യമായി തന്നെ ആശങ്കകള് മുന്നോട്ട് വയ്ക്കുന്നമുണ്ട്. പ്രതിപക്ഷവും ബിജെപിക്ക് ഏറ്റവും വലിയ ഒറ്റകക്ഷിയാകാന് സാധിക്കില്ലെന്ന കണക്ക് കൂട്ടലിലാണ്.\nഎന്നാല് രാജ്യത്ത് വീണ്ടും ബിജെപി തന്നെ അധികാരത്തില് വരുമെന്നാണ് സഞ്ജയ് കുമാറിന്‍റെ പ്രവചനം. നിലവിലെ സാധ്യതകള് അതാണ് സൂചിപ്പിക്കുന്നത്. ബിജെപി ഏറ്റവും വലിയ ഒറ്റകക്ഷിയാവും. കോണ്‍ഗ്രസ് പക്ഷേ 100 സീറ്റ് പോലും എത്താന് സാധ്യതയില്ല, സഞ്ജയ് പറയുന്നു.\nകുറഞ്ഞത് 75-80 നും ഇടയില് സീറ്റുകള് നേടാന് കഴിഞ്ഞേക്കും എന്നാല് അതില് കൂടുതല് ഒരു സാധ്യതയും ഇല്ലെന്നും സഞ്ജയ് പറയുന്നു. ഇത്തവണ ബിജെപി അപ്രതീക്ഷിത വിജയം നേടുക പശ്ചിമബംഗാളിലും ഒഡീഷയിലുമായിരിക്കും.\nപശ്ചിമബംഗാളില് ആകെയുള്ള 42 സീറ്റില് ബിജെപി വലിയ മുന്നേറ്റമാകും നടത്തുകയെന്നും സഞ്ജയ് പറഞ്ഞു. സംസ്ഥാനത്തെ ട്രെന്‍റ് ബിജെപിക്ക് അനുകൂലമാണെന്ന് നേരത്തേ റിപ്പോര്‍ട്ടുകള് ഉണ്ടായിരുന്നു. ഇത്തവണ കുറഞ്ഞത് 23 സീറ്റുകള് എങ്കിലും ബംഗാളില് നേടണമെന്നായിരുന്നു ബിജെപി കണക്കു കൂട്ടല്.\nബംഗാളില് മമത ബാനര്‍ജിക്കെതിരായ ജനവികാരം ശക്തമാണെന്നാണ് ബിജെപിയുടെ പ്രതീക്ഷയ ഒപ്പം തൃണമൂലിന് കീഴില് ദുരിതം അനുഭവിക്കുന്ന സിപിഎമ്മും പ്രാദേശിക തലത്തില് ബിജെപിക്ക് രഹസ്യമായി പിന്തുണ നല്‍കുന്നുണ്ടെന്നും ബിജെപിക്ക് പ്രതീക്ഷയാണ്.\nഒഡീഷയിലും കൂടുതല് സീറ്റുകള് നേടാന് ബിജെപിക്ക് കഴിയുമെന്നും സഞ്ജയ് കുമാര് പറയുന്നു. 21 ലോക്‌സഭാ മണ്ഡലങ്ങളാണ് ഒഡീഷയിലുള്ളത്. 2014ലെ ലോക്‌സഭാ തിരഞ്ഞെടുപ്പില് ബിജെപിക്ക് ഒരു സീറ്റ് മാത്രമാണ് ലഭിച്ചത്. ബാക്കി 20 സീറ്റുകളും ബിജെഡി സ്വന്തമാക്കി.\nകോണ്‍ഗ്രസിന് ഒരു സീറ്റ് പോലും ഇവിടെ ലഭിച്ചിരുന്നുമില്ല. തദ്ദേശ സ്ഥാപനങ്ങളിലേക്ക് നടന്ന തിരഞ്ഞെടുപ്പുകളില് അടക്കം ബിജെപിക്ക് മുന്നേറാന് കഴിഞ്ഞിരുന്നു. ലോക്സഭാ തിരഞ്ഞെടുപ്പിലും ഈ മുന്നേറ്റം നിലനിര്‍ത്താന് ബിജെപിക്ക് കഴിയുമെന്നാണ് സഞ്ജയ് പറയുന്നത്.\nഅതേസമയം ഹിന്ദി ഹൃദയ ഭൂമിയില് ബിജെപി കനത്ത തിരിച്ചടിയാകും ഇത്തവണ നേരിടുക. ഇവിടെ 2014 നെ അപേക്ഷിച്ച് ബിജെപിക്ക് സീറ്റുകള് കുത്തനെ കുറയും. ഗുജറാത്ത്, മധ്യപ്രദേശ്, രാജസ്ഥാന്, ഛത്തീസ്ഗഡ്, ഹിമാചല് പ്രദേശ്, ഉത്തരാഖണ്ഡ്, ദില്ലി തുടങ്ങിയ സംസ്ഥാനങ്ങള് 2014 ല് ബിജെപി തൂത്തുവാരിയിരുന്നു.\nപക്ഷേ ബിജെപിക്ക് ഇത്തവണ കാലിടറും. അതേസമയം ത്രിപുരയിലും ബിജെപിക്ക് കൂടുതല് സീറ്റുകള് നേടാനാകുമെന്നും സഞ്ജയ് പറഞ്ഞു. അവസാന ഘട്ട തിരഞ്ഞെടുപ്പിനോടടുത്ത് തിരഞ്ഞെടുപ്പ് പ്രചരണത്തില് മോദി നടത്തിയ മാറ്റങ്ങള് നിര്‍ണായകമാണ്.\nതന്‍റെ ജാതി, ക്ലാസ് ഐഡന്റിറ്റികളാണ് മോദി പ്രധാനമായും പ്രചരങ്ങളില് ഉപയോഗിച്ചത്.. താന് പിന്നോക്കക്കാരനാണെന്നും എന്നാല് എല്ലാവരേയും മുന്നോട്ടു നയിക്കാനാണ് താന് ആഗ്രഹിക്കുന്നത് എന്നുമാണ് മോദി പറഞ്ഞത്. അവസാനഘട്ട തെരഞ്ഞെടുപ്പ് നടക്കുമ്പോള് ഈസ്‌റ്റേണ് യുപിയിലും ബിഹാറിലുമൊക്കെ ഇത് വലിയ തോതില് പ്രതിഫലിക്കും.\nമാത്രമല്ല് ഒറ്റ വിഷയത്തില് ഒതുക്കി നിര്‍ത്തിയായിരുന്നില്ല മോദിയുടെ പ്രചരണം. രാജീവ് ഗാന്ധിയേയും ഗാന്ധി കുടുംബത്തേയും ഒരു ഭാഗത്ത് ആക്രമിക്കുമ്പോള് മറ്റൊരിടത്ത് പ്രചരണം നടത്തുന്നത് മതവും ജാതിയും അടിസ്ഥാനമാക്കിയുള്ള കാര്യങ്ങളാണ്.\nഅതേസമയം മഹാഗഡ്ബന്ധനെ വിമര്‍ശിക്കാനും മോദി അവസരങ്ങള് ഉപയോഗിക്കുന്നു. രാജ്യസുരക്ഷ മുന് നിര്‍ത്തിയുള്ള പ്രചരണത്തില് താന് മാത്രമാണ് രാജ്യത്തെ നയിക്കാന് പ്രാപ്തന് എന്ന് മോദി പറയാതെ പറയുന്നു. പ്രതിപക്ഷ പാര്‍ട്ടികള് 30-40 സീറ്റുകള് നേടി എന്ത് ചെയ്യാനാണെന്ന് മോദി ചോദിക്കുന്നു, ഇതെല്ലാം വലിയ മുന്നേറ്റങ്ങളാണ് ബിജെപിക്ക് ഉണ്ടാക്കിക്കൊടുക്കുകയെന്നാണ് സഞ്ജയ് പറഞ്ഞത്.\nദേശ സുരക്ഷ, ബാലക്കോട്ട് വിഷയം തുടങ്ങി വിവിധ വിഷയങ്ങള് പരിഗണിക്കുമ്പോള് ബിജെപി ഏറെ മുന്‍പിലാണ്. മോദിക്കെതിരെ അഴിമതി ആയുധമാക്കാന് പ്രതിപക്ഷത്തിന് ഇതുവരെ കഴിഞ്ഞിട്ടില്ലെന്നതും നോട്ട് ചെയ്യേണ്ട കാര്യമാണ്. തൊഴിലില്ലായ്മാണ് പ്രധാനമായും പ്രതിപക്ഷത്തിന് ഉയര്‍ത്തിക്കാട്ടാന് ഉള്ള വിഷയം.\nഎന്നാല് അതില് പോലും വലിയ രീതിയില് പ്രചരണം നടത്താന് കോണ്‍ഗ്രസിന് സാധിച്ചിട്ടില്ല. ഇനി ബോധ്യപ്പെടുത്തിയെങ്കില് തന്നെ കോണ്‍ഗ്രസിനല്ല ബിജെപിക്ക് മാത്രമേ എന്തെങ്കിലും അക്കാര്യത്തില് ചെയ്യാന് കഴിയുള്ളൂവെന്നാണ് ജനങ്ങളുടെ കണക്ക് കൂട്ടല് എന്നും സഞ്ജയ് പറഞ്ഞു.\nbjp will emerge as single largest party predicts sanjay kumar


അബുദാബിയില് കൂട്ടുകാര്‍ക്കൊപ്പം കറങ്ങാന്2മണിക്കൂറിന് കാര് മോഷ്ടിച്ച പ്രവാസി യുവാവിന് തടവും നാടുകടത്തലും – malabarinews.com\nഅബുദാബിയില് കൂട്ടുകാര്‍ക്കൊപ്പം കറങ്ങാന്2മണിക്കൂറിന് കാര് മോഷ്ടിച്ച പ്രവാസി യുവാവിന് തടവും നാടുകടത്തലും\tStory dated:Tuesday May 17th, 2016,12 38:pm\tഅബുദാബി:കൂട്ടുകാരോടൊത്ത് കറങ്ങാന് രണ്ട് മണിക്കൂര് നേരത്തേക്ക് വേറൊരാളുടെ കാറെടുത്ത പ്രവാസി യുവാവിന് പണികിട്ടി. മോഷണകുറ്റത്തിന് മൂന്ന് മാസത്തെ തടവും നാടുകടത്തലുമാണ് ഇയാള്‍ക്ക് ശിക്ഷ ലഭിച്ചിരിക്കുന്നത്. യുവാവ് കാറുമെടുത്ത് കടക്കുന്ന ദൃശ്യങ്ങള് സിസിടിവി ക്യാമറയില് പതിഞ്ഞിരുന്നു. എന്നാല് രണ്ട് മണിക്കൂറിന് ശേഷം തിരിച്ച് കൊണ്ടുവന്നിടാമെന്ന് കരുതിയാണ് കാറെടുത്തതെന്ന് യുവാവ് കോടതിയില് തപറഞ്ഞു.\nയുവാവിന് കീഴ്‌കോടതി ഒരു വര്‍ഷത്തെ തടവും നാടുകടത്തലുമാണ് ശിക്ഷ വിധിച്ചത്. എന്നാല് അപ്പീല് കോടതി ശിക്ഷയില് ഇളവ് ചെയ്യുകയായിരുന്നു. കാറില് പ്രതികൊപ്പം യാത്ര ചെയ്‌ത കട്ടുകാര്‍ക്കും മൂന്ന് മാസം തടവ് കോടതി വിധിച്ചിരുന്നു. എന്നാല് അപ്പീല് കോടതി അവരെ വെറുടെ വിടുകയായിരുന്നു.


Suriya and Venkat Prabhu to givea'Mass' treat - Malayalam Filmibeat\nഅഞ്ചാന് പൊട്ടി, ക്ഷീണമുണ്ട്, സൂര്യ ഇനി മാസില്!\nഎറെ പ്രതീക്ഷ നല്‍കിയാണ് സൂര്യയുടെ 'അഞ്ചാന്' പുറത്തിറങ്ങിയത്. അതിനുപരി സൂര്യയ്ക്ക് അഞ്ചാന് ഒരു നിലനില്‍പിന്റെ പ്രശ്‌നം കൂടെയായിരുന്നു. ഗൗതം മേനോന്റെ 'ധ്രുവനച്ചിത്തരം' ഉപേക്ഷിച്ച്, ഒരു വെല്ലുവിളിയെന്ന കണക്കെ പുറത്തിറങ്ങിയ അഞ്ചാന് തിയേറ്ററില് ദയനീയമായി പരാജയപ്പെട്ടു. അതില് നല്ല ക്ഷീണുണ്ട്. പറഞ്ഞിട്ടെന്താ കഴിഞ്ഞത് കഴിഞ്ഞു. എന്തായാലും സൂര്യ അടുത്ത ചിത്രത്തിന്റെ തിരക്കുകളിലേക്ക് മുഴുകാന് തീരുമാനിച്ചു.\nവെങ്കിട് പ്രഭു സംവിധാനം ചെയ്യുന്ന 'മാസ്' എന്ന ചിത്രത്തിലാണ് സൂര്യ അടുത്തതായി അഭിനയിക്കുന്നത്. നയന്‍താരയും എമി ജാക്‌സണും നായികമാരായി എത്തുന്ന ചിത്രത്തില് മലയാളത്തിന്റെ പ്രയിപ്പെട്ട നടന് ജയറാമും ഒരു വേഷം ചെയ്യുന്നുണ്ട്. പ്രശസ്ത സംവിധായകനും നടനുമായ സമുദ്രക്കനിയാണ് ചിത്രത്തിലെ വില്ലന്.\nമാസിന്റെ രണ്ടാംഘട്ട ഷൂട്ടിങ്ങാണ് ഇപ്പോള് നടന്നുകൊണ്ടിരിക്കുന്നത്. ആദ്യ ഷെഡ്യൂളില് നാല്‍പ്പത് ശതമാനം ചിത്രീകരണം നേരത്തേ ചെന്നൈയില് പൂര്‍ത്തിയായതാണ്. രണ്ടാം ഷെഡ്യൂളിന് ചൊവ്വാഴ്ച തുടങ്ങി. ചിത്രത്തിലെ ഗാനരംഗങ്ങള് ബള്‍ഗേറിയയിലാണ് ചിത്രീകരിക്കുക. യുവന് ശങ്കര് രാജയുടേതാണ് സംഗീതം.\nഅതേ സമയം തമിഴകം ഈ ദീപാവലിയ്ക്ക് തയ്യാറായി കഴിഞ്ഞു. പ്രധാന മത്സരം വിജയ് യുടെ 'കത്തി'യും വിക്രമിന്റെ 'ഐ'യും തമ്മിലാണ്. ഷാരൂഖിന്റെ 'ഹാപ്പി ന്യൂ ഇയറും' ഒപ്പമുണ്ട്. ഈ ദീപാവലിക്ക് സൂര്യയുടെ റലീസ് ഒന്നുമില്ല.\nWith the teaser release of 'Anjaan' comes another good news for fans of the actor. The title of the upcoming Suriya film to be directed by Venkat Prabhu has been officially confirmed by the director himself.